|  |  |
| --- | --- |
|  | Ediţia: 2, Revizia: 0  Nr. exemplare: 1 |
| Cod: \_\_\_\_\_\_\_\_\_\_\_\_\_\_\_\_\_\_\_  **Nr. 292 / 16.01.2023** | Pagini: 6 |

**Numele activităţii (Procedură operaţională):** Evaluarea dosarelor liceelor pentru acordarea, reconfirmarea şi/sau revocarea titlului de Colegiu naţional/Colegiu

**Data intrării în vigoare:** 16.01.2023

1. **Elemente privind responsabilii pentru elaborarea, verificarea, avizarea şi aprobarea procedurii**

|  |  |  |  |  |
| --- | --- | --- | --- | --- |
| Operaţiunea | Nume şi prenume | Funcţia | Data | Semnătura |
| Elaborare | Fornvald Natalia | IŞ | 16.01.2023 |  |
| Elaborare | Pop Vasile-Graţian | IŞ | 16.01.2023 |  |
| Elaborare | Vank Mircea-Ioan | IŞ | 16.01.2023 |  |
| Elaborare | Coroiu Mircea-Dumitru | IŞ | 16.01.2023 |  |
| Verificare | Muntean Ioan | IŞGA | 16.01.2023 |  |
| Avizare | Pop Mihai-Cosmin | IŞG | 16.01.2023 |  |
| Aprobare | Pop Mihai-Cosmin | IŞG | 16.01.2023 |  |

1. **Formular de distribuire/difuzare a procedurii**

|  |  |  |  |  |  |  |
| --- | --- | --- | --- | --- | --- | --- |
| Scopul difuzării | Nr. exempl. | Domeniu/Compar-timent | Nume şi prenume | Funcţia | Data primirii | Semnătura |
| IOA | 1 | DM | Pop Mihai-Cosmin | IȘG | 16.01.2023 |  |
| IOA | 1 | DM | Muntean Ioan | IȘGA | 16.01.2023 |  |
| IOA | 1 | DC | Hitter Annamaria | IȘGA | 16.01.2023 |  |
| IOA | 1 | DC | Filip Dan-Andrei | IȘGA | 16.01.2023 |  |
| IOA | 1 | DM | Fagi Andrea-Nicoleta | IŞ | 16.01.2023 |  |
| IOA | 1 | DM | Moldovan Carmen-Camelia | IŞ | 16.01.2023 |  |
| IOA | 1 | DC | Miculaiciuc Halena | IŞ | 16.01.2023 |  |
| IOA | 1 | DM | Chindriş Vasile | IŞ | 16.01.2023 |  |
| IOA | 1 | DC | Baboşan Andrei-Ovidiu | IŞ | 16.01.2023 |  |
| IOA | 1 | DC | Hoban Florin | IŞ | 16.01.2023 |  |
| IOA | 1 | DC | Lapsanszki Edith | IŞ | 16.01.2023 |  |
| IOA | 1 | DC | Gavra Adrian-Victor | IŞ | 16.01.2023 |  |
| IOA | 1 | DC | Voinaghi Cornel-Marius | IŞ | 16.01.2023 |  |
| IOA | 1 | DC | Fănăţan Maria | IŞ | 16.01.2023 |  |
| IOA | 1 | DC | Ţiudic Adelin-Petru | IŞ | 16.01.2023 |  |
| IOA | 1 | DC | Cosma Cornelia-Simona | IŞ | 16.01.2023 |  |
| IOA | 1 | DM | Kadar Ioana-Gabriela | IŞ | 16.01.2023 |  |
| IOA | 1 | DC | Ardelean Simona-Cornelia | IŞ | 16.01.2023 |  |
| IOA | 1 | DC | Sabău Adrian-Vasile | IŞ | 16.01.2023 |  |
| IOA | 1 | DC | Bonaţ Ioan-Gheorghe | IŞ | 16.01.2023 |  |
| IOA | 1 | DC | Dorca Onorica | IŞ | 16.01.2023 |  |
| IOA | 1 | DM | Dipşe Andrei-Claudiu | IŞ | 16.01.2023 |  |
| IOA | 1 | DM | Fornvald Natalia | IŞ | 16.01.2023 |  |
| IOA | 1 | DM | Coroiu Mircea-Dumitru | IŞ | 16.01.2023 |  |
| IOA | 1 | DM | Pop Vasile-Graţian | IŞ | 16.01.2023 |  |
| IOA | 1 | DC | Vank Mircea-Ioan | IŞ | 16.01.2023 |  |
| IOA | 1 | DM | Coza Ancuţa-Maria | IŞ | 16.01.2023 |  |
| IOA | 1 | DM | Pîrvu Maria-Gabriela | IŞ | 16.01.2023 |  |
| IOA | 1 | DM | Ulici Carmen-Maria | IŞ | 16.01.2023 |  |
| IOA | 1 | DM | Cucuiat Marius-Ciprian-Vasile | IŞ | 16.01.2023 |  |
| IOA | 1 | DM | Duruş Ligia | IŞ | 16.01.2023 |  |
| IOA  Arhivare | 1 | CSA | Todorca Ioana-Maria | Secretar | 16.01.2023 |  |
| IOA | 1 | UPJ | D&DA | Site | 16.01.2023 |  |

1. **Documente de referință aplicabile activității**
   * Constituția României
   * Legea educației naționale nr. 1/2011, *cu modificările și completările ulterioare*
   * OMEN nr. 3732/2013, pentru aprobarea Metodologiei de acordare a titlului de Colegiu naţional/Colegiu unităţilor de învăţământ preuniversitar, *cu modificările şi completările ulterioare*
   * OSGGR nr. 600/2018, privind aprobarea Codului controlului intern managerial al entităților publice
   * OSGGR nr. 1054/2019, pentru aprobarea Normelor metodologice privind coordonarea şi supravegherea prin misiuni de îndrumare metodologică a stadiului implementării şi dezvoltării sistemului de control intern managerial la entităţile publice
   * alte legi, hotărâri, ordine etc. care au legătură cu activitatea prezentei PO
2. **Descrierea activităţii**

***Definiţii şi abrevieri***

Date anonime – date care, datorită originii sau modalităţii specifice de prelucrare, nu pot fi asociate cu o persoană identificată sau identificabilă.

ME – Ministerul Educaţiei

IŞ/G/A – Inspector /Şcolar /General /Adjunct

ISJ – Inspectoratul Şcolar Judeţean Maramureş

UPJ – unitate de învăţământ preuniversitar cu personalitate juridică de nivel liceal din judeţul Maramaureş

D/DA – director/ adjunct al UPJ

PO/S – procedură operaţională/de sistem

IOA – Informare/Operare/Aplicare

DM – Domeniul Management

DC – Domeniul Curriculum şi Inspecţie Şcolară

CSA – Compartiment Secretariat-Arhivă

site – site-ul ISJ: <http://www.isjmm.ro>, Butonul Management din Meniul stânga, Subiect „Acordare/menţiere/ retragere titlu Colegiu naţional/Colegiu”

forum – forumul ISJ: <http://www.isjmmforum.ro/>

Comisie – comisia de evaluare a dosarelor UPJ privind acordarea/menţinerea/retragerea titlului de Colegiu naţional/Colegiu

BD1an – baza de date a unei UPJ, centralizată privind promoţia curentă de bacalaureat şi stabilirea de către UPJ a filierei în care a şcolarizat preponderent pentru promoţia curentă, raportată la numărul înscrişilor din UPJ la acest examen în anul şcolar curent (Anexa 6 la PO)

BD3ani – baza de date a unei UPJ, centralizată pe ultimii 3 ani privind promovarea la examenul de bacalaureat şi stabilirea de către UPJ a filierei în care a şcolarizat preponderent în ultimii 3 ani (Anexa 7 la PO).

***Generalităţi***

* Prezenta PO se aplică tuturor UPJ. PO îşi propune informarea şi consilierea D, DA, IŞ, IŞGA, IŞG, în vederea acordării, păstrării şi/sau retragerii titlului de Colegiu naţional/Colegiu.

***Caracterul juridic al titlului de Colegiu naţional/Colegiu***

* Titlul are următoarele caractere juridice:
* este atribuit UPJ din sistemul naţional de educaţie;
* este netransmisibil;
* are valabilitate limitată.

***Condiţii de acordare, păstrare, retragere a titlului de Colegiu naţional/Colegiu***

* În funcţie de filiera în care se şcolarizează preponderent, indicată de numărul de elevi şcolarizaţi, UPJ i se poate acorda titlul de **Colegiu naţional** pentru filierele teoretică şi vocaţională, profilurile pedagogic şi artistic, sau **Colegiu** pentru filierele tehnologică şi vocaţională, cu excepţia profilurilor pedagogic şi artistic, dacă sunt îndeplinite cumulativ următoarele criterii minimale:

1. contribuţia deosebită privind dezvoltarea învăţământului, ştiinţei, culturii şi sportului, la nivel local, regional, naţional şi/sau internaţional;
2. activitatea educativă, pedagogică şi ştiinţifică desfăşurată şi performanţele profesionale înregistrate de elevii UPJ reflectate în rezultatele obţinute la concursurile specifice naţionale şi/sau internaţionale;
3. a) perioada de activitate relevantă a UPJ de peste **75 de ani** de activitate, cu statut de liceu teoretic, pentru acordarea titlului de Colegiu naţional;

b) perioada de activitate relevantă a UPJ de peste **50 de ani** de activitate, cu statut de liceu industrial/liceu tehnologic/grup şcolar/liceu vocaţional, pentru acordarea titlului de Colegiu;

1. calitatea personalului didactic titular reflectată prin:

a) ponderea personalului didactic calificat, cu grade didactice sau doctorat;

b) implicarea personalului didactic al UPJ în activitatea de cercetare ştiinţifică sau pedagogică;

c) lucrări ştiinţifice sau pedagogice publicate de către personalul didactic al UPJ;

d) implicarea personalului didactic al UPJ în formarea continuă a cadrelor didactice, în calitate de formatori;

1. calitatea absolvenţilor UPJ reflectată prin:

a) personalităţi ale vieţii ştiinţifice, culturale, sociale, sportive la nivel regional, naţional şi/sau internaţional;

b) rata de promovare la examenul de bacalaureat peste media naţională, cumulată (a celor două sesiuni anuale ale examenului), raportată la filiera în care şcolarizează preponderent (teoretică/tehnologică/ vocaţională), **pe ultimii trei ani**;

1. a) existenţa a cel puţin două specializări/calificări profesionale acreditate care să funcţioneze în UPJ, **în ultimii cinci ani**;

b) existenţa a cel puţin unui operator economic cu care UPJ, cu statut de liceu industrial/liceu tehnologic/grup şcolar, are încheiat un protocol de parteneriat în vederea pregătirii practice a viitoarei forţe de muncă;

1. implementarea, ca beneficiar sau partener, a cel puţin unui proiect cu finanţare externă/proiect de mobilitate/parteneriat strategic relevant pentru dezvoltarea UPJ, **în ultimii 5 ani**.

* **Propunerea** de nominalizare pentru acordarea titlului de Colegiu naţional/Colegiu are valoare de cerere şi **se depune, împreună cu dosarul cu documentele justificative**, de către conducerea UPJ care solicită acordarea titlului de Colegiu naţional/Colegiu, la ISJ.
* **Cererea pentru propunerea de nominalizare pentru acordarea titlului** de Colegiu naţional/Colegiu va fi însoţită obligatoriu de **avizul consultativ al autorităţii administraţiei publice locale/judeţene**, după caz.

***Atribuţiile ISJ***

* ISJ are următoarele atribuţii:

1. primeşte cererile şi dosarele cu documentele justificative, depuse de către conducerile UPJ care solicită acordarea titlului de Colegiu naţional/Colegiu;
2. verifică documentele justificative, precum şi datele la care se face referire în cererea de acordare a titlului de Colegiu, pe baza unei fişe de evaluare/autoevaluare, inclusiv corelarea datelor din BD1an cu cele din BD3ani pentru fiecare UPJ;
3. pentru fiecare UPJ care a solicitat acordarea titlului de Colegiu, **elaborează o Notă de fundamentare care va cuprinde propunerea de admitere sau de respingere a cererii pentru acordarea titlului de Colegiu naţional/Colegiu** (Anexa 3 la PO);
4. **până la data de cel târziu 15 iunie a fiecărui an, va înainta ME** - Direcţia Generală Management, Resurse Umane şi Reţea Şcolară, în vederea elaborării ordinelor de ministru, propunerile privind acordarea titlului de Colegiu naţional/Colegiu, începând cu anul şcolar următor.

* **Pentru menţinerea denumirii** de Colegiu naţional/Colegiu, **o dată la 5 ani** UPJ înaintează ISJ o fişă de evaluare/autoevaluare, al cărei model este prevăzut în *Anexa 7 la PO*, cu privire la îndeplinirea criteriilor minimale, însoţită de documentele care atestă îndeplinirea acestor criterii, pe baza cărora se reconfirmă statutul de Colegiu naţional/Colegiu de către ISJ. **În situaţia în care nu sunt îndeplinite criteriile minimale**, pentru menţinerea denumirii de Colegiu naţional/Colegiu, **ISJ va solicita ME revocarea titlului** de Colegiu naţional/Colegiu (Anexa 4 la PO).

***Atribuţiile UPJ***

* Conducerea UPJ căreia i s-a acordat/revocat titlul de Colegiu naţional/Colegiu are obligaţia ca până la începutul anului şcolar următor să întreprindă demersurile legale privind armonizarea denumirii UPJ cu prevederile legislaţiei în vigoare.
* UPJ care la data intrării în vigoare a metodologiei au inclus în denumire titlul de Colegiu naţional/Colegiu îşi păstrează denumirea acordată, urmând ca în termen **de cel mult 5 ani** să li se reconfirme sau să li se revoce statutul de Colegiu naţional/Colegiu, conform prevederilor metodologiei specifice. În procesul de reconfirmare a statutului de Colegiu naţional/Colegiu pentru unităţile de învăţământ nu se aplică prevederile pct. 3 lit. a) - b) menţionate în Condiţii.

***Emiterea deciziei de constituire a Comisiei (Anexa 5 la PO)***

* ISJ prin IŞG, la propunerea IŞGA, coordonator al DM, vor constitui comisia de evaluare a activităţii UPJ (**o dată la 5 ani**) în vederea acordării, păstrării sau retragerii titlului de Colegiu naţional/Colegiu pentru şcolile din judeţul Maramureş. Decizia IŞG va fi comunicată celor în drept în vederea consultării legislaţiei specifice pentru actualizarea prezentei PO dacă se impune. La fiecare actualizare a PO, PO actualizată se postează pe site şi pe forum, iar UPJ vizate sunt informate de postarea ei pe site şi pe forum prin intermediul unei adrese (Anexa 1 la PO).

**Termen**: 30 septembrie

***Trimiterea BD1an de UPJ la ISJ***

* Fiecare UPJ care are statut de Colegiu naţional/Colegiu depune în ultimii 3 ani înaintea evaluării dosarului BD1an (Anexa 6 la PO) la Comisie (*dacă evaluarea o dată la 5 ani se face în anul x, atunci BD1an se depune în anii x-1, x-2 şi x-3, respectiv în ultimii 3 ani şcolari încheiaţi*). Dacă la data aprobării/actualizării prezentei PO nu mai sunt 3 ani până la următoarea evaluare a unei şcoli, UPJ va lua măsuri ca în decurs de maxim 1 lună de la publicarea pe site a PO să trimită la ISJ Anexele 6 la PO pe anii x-1, x-2 şi/sau x-3 corespondenţi exprimării de mai sus.

**Termen:** 31 octombrie

***Organizarea activităţii în termenele din cadrul unui an şcolar***

* ISJ, prin comisia numită, va posta pe site şi pe forum, prezenta PO actualizată pentru înştiinţarea tuturor UPJ cu privire la calendarul evenimentelor specifice activităţii procedurale. ISJ, prin comisia numită, va solicita în scris ME o adresă privind rata naţională a mediei de promovare a examenului de bacalaureat, pe filiere (teoretic/tehnologic/vocaţional), pe ultimii 3 ani, dacă nu va primi această adresă până în luna mai. Comisia va posta pe site adresa ME la primirea acesteia.
* Toate UPJ care doresc:
* acordarea titlului de Colegiu naţional/Colegiu,
* păstrarea titlului de Colegiu naţional/Colegiu şi pentru care ultima evaluare specifică va expira în septembrie,

**vor depune un dosar la ISJ** care va cuprinde dovezi privind îndeplinirea criteriilor minimale menţionate mai sus şi a celorlalte prevederi legislative.

* Pentru pct. 4. a) din criteriile minimale ponderea se raportează la anul şcolar în curs.
* Pentru pct. 4. b)-d) din criteriile minimale raportarea temporală se face de la înfiinţarea UPJ până în prezent.
* Pentru pct. 5. b) din criteriile minimale, fiecare UPJ va emite o adresă în clar, a constatării/calcului ratei de promovare la examenul de bacalaureat din UPJ, cumulată (a celor două sesiuni anuale ale examenului), cu centralizarea tuturor filierelor, **corespondentă ultimilor trei ani şcolari încheiaţi** – BD3ani (Anexa 7 la PO). *Dacă în cei 3 ani se modifică preponderența filierei, se va lua în calcul filiera cu pondere mai mare (de exemplu, 2 ani preponderent filiera tehnologică, 1 an preponderent filiera vocaţională: se va lua în calcul pentru cei 3 ani raportarea la rata filierei tehnologice* ***sau dacă UPJ decide****, poate lua în calcul numărul de elevi şcolarizaţi pe filieră, ca total, decizia aparţine şcolii, pe care o comunică ISJ, anual prin Anexa 6 la PO şi pentru ultimii 3 ani prin Anexa 7 la PO).*
* UPJ care nu vor depune dosarul la timp (**o dată la 5 ani**) vor fi propuse de comisie pentru retragerea titulului acordat.
* **Dosarele se înregistrează la UPJ şi la comisie.**
* Înainte de depunerea dosarului, UPJ deponentă va completa pe fişa de evaluare numerele paginilor dovezi din dosar, corepondente fiecărui criteriu minimal (Anexa 2 la PO).

**Termen:** 30 aprilie

***Evaluarea dosarelor UPJ***

* Comisia va realiza evaluarea dosarelor conform fişei de evaluare din Anexa 2 la PO, putând cere lămuriri conducerii UPJ, acolo unde situaţia o impune, de exemplu la corelarea BD1an cu BD3ani. Odată cu finalizarea evaluării, se semnează toate fişele de evaluare de către întreaga comisie (Anexe 2 la PO). Pentru UPJ care solicită acordarea titlului, comisia va emite după evaluare a Notă de fundamentare care va cuprinde propunerea de admitere sau de respingere a cererii pentru acordarea titlului de Colegiu naţional/Colegiu (Anexa 3 la PO). Această notă, de asemenea, va fi trimisă la ME, odată cu Anexa 4 la PO.

**Termen:** 31 mai

***Înaintarea documentului final de către ISJ la ME***

* Rezultatele finale ale evaluării vor fi supuse aprobării consiliului de administraţie al ISJ.
* Comisia va finaliza documentul final de înaintare a propunerilor de păstrare/retragere a denumirii de Colegiu naţional/Colegiu sau de acordare a acestuia şi-l va supune aprobării/semnării (Anexele 3 şi 4 la PO).

**Termen:** 5 iunie

* După semnare, documentul final, alături de evantualele Note de fundamentare, vor fi trimise la ME. Documentul final (Anexa 4 la PO) al comisiei se postează şi pe site.

**Termen:** 15 iunie

* La primirea confirmărilor, ISJ va comunica către UPJ răspunsul ME, respectiv ordinul/ordinele ministrului educaţiei.

**Termen:** august-septembrie

***Autocontrol***

* Fiecare persoană menţionată în prezenta PO, îşi va autocontrola (lecturare/corecţie/aranjare în pagină etc.) documentele elaborate, înainte de a le transmite mai departe celor în drept, conform precizărilor de mai sus. Acolo unde se vor descoperi erori de redactare se vor corecta imediat.

**Termen:** pe întreaga perioadă specifică derulării activităţii

***Arhiva***

* Pregătirea documentelor pentru arhivare şi transmiterea spre legare la angajatul desemnat de conducerea ISJ, care le predă comisiei responsabilă cu arhiva în ISJ intră în sarcina arhivarului ISJ.

**Termen:** la finele anului şcolar

1. **Responsabilităţi**

* IŞG – aprobă prezenta PO, documentele şi deciziile specifice
* IŞGA – propune comisia de evaluare
* Comisia – centralizează toate DB1an de la fiecare UPJ cu statut de Colegiu naţional/Colegiu; evaluează dosarele şi întocmeşte documentele specifice, solicită lămuriri UPJ referitor la piesele din dosar; întocmeşte Note de fundamentare pentru acordarea titlului; predă documentele finale responsabilului cu arhiva din ISJ
* D&DA – constituie dosarele UPJ în vederea evaluării corecte şi obiective; transmite în ultimii 3 ani de dinaintea evaluării BD1an (Dacă evaluarea o dată la 5 ani se face în anul x, atunci BD1an se depune în anii x-1, x-2 şi x-3, respectiv în ultimii 3 ani şcolari încheiaţi)
* Responsabilul cu arhiva – preia documentele şi le arhivează conform Nomenclatorului arhivistic al ISJ

1. **Formular de analiză a procedurii**

Exprimarea punctului de vedere ca urmare a consultării domeniilor/compartimentelor implicate în aplicarea (implementarea) procedurii:

|  |  |  |
| --- | --- | --- |
| Denumire Domeniu/Compartiment implicat | **Aviz favorabil**  Dată şi semnătură conducător domeniu/compartiment | **Aviz nefavorabil**  Precizarea explicită a observaţiilor |
| DM, IŞGA Muntean Ioan | 16.01.2023  Da |  |

1. **Anexe**

* Anexa 1 – Model adresă ISJ de înştiinţare a UPJ asupra actualizării prezentei PO
* Anexa 2 – Fişă de auto/evaluare pentru acordarea titlului de Colegiu naţional/Colegiu unităţilor de învăţământ preuniversitar
* Anexa 3 – Nota de fundamentare privind admiterea/respingerea cererii pentru acordarea titlului de Colegiu naţional/Colegiu
* Anexa 4 – Adresa ISJ de informare a ME privind propunerile de menţinere, acordare şi/sau revocare a titlului de Colegiu naţional/Colegiu
* Anexa 5 – Model decizie de numire a Comisiei de evaluare a dosarelor unităţilor cu personalitate juridică în vederea acordării/reconfirmării/revocării titlului de Colegiu naţional/Colegiu
* Anexa 6 – BD1an (adresă confirmare procente examenul naţional de bacalaureat pe 1 an)
* Anexa 7 – BD3ani (adresă confirmare procente examenul naţional de bacalaureat pe 3 ani)