ORDONANŢĂ DE URGENŢĂ Nr. 111/2010 din 8 decembrie 2010

privind concediul şi indemnizaţia lunară pentru creşterea copiilor

*Text în vigoare începând cu data de 7 decembrie 2022*

*REALIZATOR: COMPANIA DE INFORMATICĂ NEAMŢ*

*Text actualizat prin produsul informatic legislativ LEX EXPERT în baza actelor normative modificatoare, publicate în Monitorul Oficial al României, Partea I, până la 7 decembrie 2022.*

***Act de bază***

**#B**: *Ordonanţa de urgenţă a Guvernului nr. 111/2010, publicată în Monitorul Oficial al României, Partea I, nr. 830 din 10 decembrie 2010*

***Acte modificatoare***

**#M32**: *Ordonanţa de urgenţă a Guvernului nr. 164/2022*

**#M31**: *Ordonanţa de urgenţă a Guvernului nr. 36/2022*

**#M30**: *Ordonanţa de urgenţă a Guvernului nr. 2/2022*

**#M29**: *Decizia Curţii Constituţionale nr. 232/2021*

**#M28**: *Ordonanţa de urgenţă a Guvernului nr. 26/2021*

**#M27**: *Ordonanţa de urgenţă a Guvernului nr. 97/2020*

**#M26**: *Legea nr. 59/2020*

**#M25**: *Legea nr. 55/2020*

**#M24**: *Ordonanţa de urgenţă a Guvernului nr. 70/2020*

**#M23**: *Ordonanţa de urgenţă a Guvernului nr. 59/2020*

**#M22**: *Ordonanţa de urgenţă a Guvernului nr. 55/2020*

**#M21**: *Decretul Preşedintelui României nr. 240/2020\*\**

**#M20**: *Ordonanţa de urgenţă a Guvernului nr. 32/2020*

**#M19**: *Ordonanţa de urgenţă a Guvernului nr. 30/2020*

**#M18**: *Decretul Preşedintelui României nr. 195/2020\*\**

**#M17**: *Ordonanţa de urgenţă a Guvernului nr. 1/2020*

**#M16**: *Legea nr. 89/2019*

**#M15**: *Ordonanţa de urgenţă a Guvernului nr. 81/2018*

**#M14**: *Legea nr. 203/2018*

**#M13**: *Ordonanţa de urgenţă a Guvernului nr. 15/2018*

**#M12**: *Ordonanţa de urgenţă a Guvernului nr. 82/2017*

**#M11**: *Ordonanţa de urgenţă a Guvernului nr. 55/2017*

**#M10**: *Ordonanţa de urgenţă a Guvernului nr. 6/2017*

**#M9**: *Ordonanţa de urgenţă a Guvernului nr. 93/2016*

**#M8**: *Ordonanţa de urgenţă a Guvernului nr. 82/2016*

**#M7**: *Legea nr. 66/2016*

**#M6**: *Legea nr. 126/2014*

**#M5**: *Ordonanţa de urgenţă a Guvernului nr. 44/2014*

**#M4**: *Legea nr. 187/2012*

**#M3**: *Legea nr. 166/2012*

**#M2**: *Ordonanţa de urgenţă a Guvernului nr. 124/2011*

**#M1**: *Legea nr. 132/2011*

*Actele normative marcate cu două asteriscuri (\*\*) se referă la derogări sau excepţii de la Ordonanţa de urgenţă a Guvernului nr. 111/2010 sau conţin modificări/abrogări efectuate asupra acestor derogări sau excepţii.*

*Modificările şi completările efectuate prin actele normative enumerate mai sus sunt scrise cu font italic. În faţa fiecărei modificări sau completări este indicat actul normativ care a efectuat modificarea sau completarea respectivă, în forma* ***#M1****,* ***#M2*** *etc.*

**#CIN**

***NOTE:***

***1.*** *Ordonanţa de urgenţă a Guvernului nr. 111/2010 a fost aprobată cu modificări prin Legea nr. 132/2011 (****#M1****).*

***2.*** *Prin Hotărârea Guvernului nr. 52/2011 au fost aprobate Normele metodologice de aplicare a prevederilor Ordonanţei de urgenţă a Guvernului nr. 111/2010 privind concediul şi indemnizaţia lunară pentru creşterea copiilor.*

*Conform art. II din Ordonanţa de urgenţă a Guvernului nr. 164/2022 (****#M32****), în termen de 60 de zile de la data de 7 decembrie 2022 [data intrării în vigoare a Ordonanţei de urgenţă a Guvernului nr. 164/2022 (****#M32****)], Guvernul va actualiza în mod corespunzător, prin hotărâre, Normele metodologice de aplicare a prevederilor Ordonanţei de urgenţă a Guvernului nr. 111/2010, aprobate prin Hotărârea Guvernului nr. 52/2011.*

***3.*** *A se vedea anexa nr. 1 "Instrucţiuni de aplicare a unor prevederi din Normele metodologice de aplicare a prevederilor Ordonanţei de urgenţă a Guvernului nr. 111/2010 privind concediul şi indemnizaţia lunară pentru creşterea copiilor, aprobate prin Hotărârea Guvernului nr. 52/2011" din Ordinul ministrului muncii, familiei şi protecţiei sociale nr. 1474/2011.*

**#B**

Datorită dificultăţilor de susţinere a măsurilor de protecţie socială plătite din bugetul de stat, în anul 2010, prin Legea nr. 118/2010 privind unele măsuri necesare în vederea restabilirii echilibrului bugetar, cu modificările şi completările ulterioare, în scopul menţinerii totuşi a acordării unor drepturi, s-a reglementat diminuarea cuantumului indemnizaţiei pentru creşterea copilului cu 15%.

În pofida unor uşoare îmbunătăţiri ale stării economice, condiţiile financiare se menţin în continuare dificile, activitatea economică din România înregistrată în ultimele luni fiind încă marcată de recesiune.

În vederea eficientizării programului de acordare a indemnizaţiei pentru creşterea copilului sau, după caz, a stimulentului de inserţie lunar, acesta a fost reanalizat ţinându-se cont de durata de acordare şi de principiile de finanţare din alte state membre ale Uniunii Europene care au indemnizaţii similare.

Situaţia economică actuală impune utilizarea eficientă a resurselor bugetului de stat, inclusiv a resurselor financiare pentru asigurarea plăţii indemnizaţiei pentru creşterea copilului sau, după caz, a stimulentului de inserţie lunar, rezultând necesitatea regândirii acestui program din punctul de vedere al perioadei de acordare, al condiţiilor de eligibilitate, precum şi al cuantumurilor acordate.

Conform programului cuprinzător anticriză susţinut de Fondul Monetar Internaţional, Uniunea Europeană şi Banca Mondială, măsurile luate de România trebuie să conducă la normalizarea condiţiilor financiare şi la pregătirea redresării economice, măsurile luate urmând a fi puse în aplicare începând cu luna ianuarie 2011.

Ţinând cont de grupul-ţintă vizat de prevederile prezentului act normativ, precum şi de termenul minim necesar din punct de vedere administrativ pentru punerea în aplicare a măsurilor propuse,

în considerarea faptului că elementele sus-menţionate trebuie luate în calcul la fundamentarea bugetului de stat pentru anul 2011, vizează un interes public şi constituie o situaţie extraordinară, a cărei reglementare nu poate fi amânată şi impune adoptarea de măsuri imediate pe calea ordonanţei de urgenţă,

în temeiul art. 115 alin. (4) din Constituţia României, republicată,

**Guvernul României** adoptă prezenta ordonanţă de urgenţă.

ART. 1

Prevederile art. 2 - 29 reglementează drepturile care se acordă persoanelor ai căror copii se nasc începând cu data de 1 ianuarie 2011, precum şi celor aflate în situaţiile prevăzute la art. 8 alin. (2), începând cu această dată.

**#M15**

ART. 2\*)

*(1) Persoanele care, în ultimii 2 ani anteriori datei naşterii copilului, au realizat timp de cel puţin 12 luni venituri din salarii şi asimilate salariilor, venituri din activităţi independente, venituri din drepturi de proprietate intelectuală, venituri din activităţi agricole, silvicultură şi piscicultură, supuse impozitului pe venit potrivit prevederilor Legii nr. 227/2015 privind Codul fiscal, cu modificările şi completările ulterioare, denumite în continuare venituri supuse impozitului, beneficiază de concediu pentru creşterea copilului în vârstă de până la 2 ani, respectiv 3 ani, în cazul copilului cu handicap, precum şi de o indemnizaţie lunară.*[**Nm**], [**Nm**]

**#M7**

*(1^1) \*\*\* Abrogat*

**#M12**

*(2) Cuantumul indemnizaţiei lunare prevăzute la alin. (1) este de 85% din media veniturilor nete realizate în ultimele 12 luni din ultimii 2 ani anteriori datei naşterii copilului. Cuantumul minim al indemnizaţiei lunare nu poate fi mai mic decât suma rezultată din aplicarea unui coeficient de multiplicare de 2,5 la valoarea indicatorului social de referinţă, iar cuantumul maxim al acesteia nu poate depăşi valoarea de 8.500 lei.[****Nm****]*

*(2^1) Valoarea indicatorului social de referinţă este cea prevăzută la art. 33^1 din Legea nr. 76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare.*

**#M7**

*(3) \*\*\* Abrogat*

**#M2**

*(4) \*\*\* Abrogat*

**#B**

(5) Cele 12 luni prevăzute la alin. (1) pot fi constituite integral şi din perioadele în care persoanele s-au aflat în una sau mai multe dintre următoarele situaţii:[**Nm**], [**Nm**], [**Nm**]

a) au beneficiat de indemnizaţie de şomaj, stabilită conform legii, sau au realizat perioade de stagiu de cotizare în sistemul public de pensii, în condiţiile prevăzute de actele normative cu caracter special care reglementează concedierile colective;

b) s-au aflat în evidenţa agenţiilor judeţene pentru ocuparea forţei de muncă, respectiv a municipiului Bucureşti, în vederea acordării indemnizaţiei de şomaj;

c) au beneficiat de concedii şi de indemnizaţii de asigurări sociale de sănătate prevăzute de Ordonanţa de urgenţă a Guvernului nr. 158/2005 privind concediile şi indemnizaţiile de asigurări sociale de sănătate, aprobată cu modificări şi completări prin Legea nr. 399/2006, cu modificările şi completările ulterioare;

d) au beneficiat de concedii medicale şi de indemnizaţii pentru prevenirea îmbolnăvirilor şi recuperarea capacităţii de muncă, exclusiv pentru situaţiile rezultate ca urmare a unor accidente de muncă sau boli profesionale, în baza Legii nr. 346/2002 privind asigurarea pentru accidente de muncă şi boli profesionale, republicată;

e) au beneficiat de pensie de invaliditate, în condiţiile legii;

f) se află în perioada de întrerupere temporară a activităţii, din iniţiativa angajatorului, fără încetarea raportului de muncă, pentru motive economice, tehnologice, structurale sau similare, potrivit legii;

g) au beneficiat de concediu şi indemnizaţie lunară pentru creşterea copilului;

**#M3**

*h) au beneficiat de concediu şi indemnizaţie lunară pentru creşterea sau, după caz, pentru îngrijirea copilului cu handicap;*

**#B**

i) au beneficiat de concediu fără plată pentru creşterea copilului;

j) se află în perioada de 3 luni de la încetarea unui contract de muncă pe durată determinată şi începerea unui alt contract de muncă pe durată determinată, aşa cum este aceasta definită de Legea nr. 53/2003 - Codul muncii, cu modificările şi completările ulterioare;

**#M1**

*k) au însoţit soţul/soţia trimis/trimisă în misiune permanentă în străinătate;*

**#B**

l) au efectuat sau efectuează serviciul militar pe bază de voluntariat, au fost concentraţi, mobilizaţi sau în prizonierat;

**#M3**

*m) frecventează, fără întrerupere, cursurile de zi ale învăţământului preuniversitar, inclusiv în cadrul programului "A doua şansă", sau, după caz, universitar la nivelul studiilor universitare de licenţă ori de master, precum şi ale învăţământului postuniversitar la nivel de masterat, organizate potrivit legii, în ţară sau în străinătate, într-un domeniu recunoscut de Ministerul Educaţiei, Cercetării, Tineretului şi Sportului, cu excepţia situaţiei de întrerupere a cursurilor din motive medicale;*

*n) au calitatea de doctorand, în condiţiile prevăzute de Legea educaţiei naţionale nr. 1/2011, cu modificările şi completările ulterioare;*

**#B**

o) se află în perioada cuprinsă între încheierea unei forme de învăţământ preuniversitar şi începerea, în acelaşi an calendaristic, a unei alte forme de învăţământ preuniversitar, cursuri de zi, organizate potrivit legii, frecventate fără întrerupere;

p) se află în perioada cuprinsă între absolvirea cursurilor de zi ale învăţământului preuniversitar, organizat potrivit legii, şi începerea învăţământului universitar, cursuri de zi, în acelaşi an calendaristic;

q) se află în perioada cuprinsă între încheierea unei forme de învăţământ universitar, cursuri de zi, cu sau fără examen de licenţă sau de diplomă, şi începerea, în acelaşi an calendaristic, a unei alte forme de învăţământ universitar, cursuri de zi, organizate potrivit legii, frecventate fără întrerupere;

**#M1**

*r) se află în perioada cuprinsă între încheierea unei forme de învăţământ universitar, la nivelul studiilor universitare de licenţă sau de master, precum şi ale învăţământului postuniversitar la nivel de masterat, cursuri de zi, şi începerea, în acelaşi an calendaristic, a unei alte forme de învăţământ universitar la nivelul studiilor universitare de licenţă sau de master, cursuri de zi, organizate potrivit legii, frecventate fără întrerupere;*

**#B**

s) se află în perioada cuprinsă între încheierea unei forme de învăţământ postuniversitar, cursuri de zi, şi începerea, în acelaşi an calendaristic, a unei alte forme de învăţământ postuniversitar, cursuri de zi, organizate potrivit legii, frecventate fără întrerupere;

**#M1**

*t) se află în perioada de 60 de zile de la finalizarea cursurilor învăţământului obligatoriu sau, după caz, de la absolvirea cursurilor de zi ale învăţământului preuniversitar, universitar la nivelul studiilor universitare de licenţă sau de master şi postuniversitar la nivel de masterat, organizate potrivit legii, cu sau fără examen de absolvire, în vederea angajării ori, după caz, trecerii în şomaj, calculate începând cu data de 1 a lunii următoare finalizării studiilor;*

**#B**

u) au beneficiat de concediu fără plată pentru a participa la cursuri de formare şi perfecţionare profesională din iniţiativa angajatorului sau la care acesta şi-a dat acordul, organizate în condiţiile legii;

v) se află în perioada cuprinsă între absolvirea cursurilor de zi ale învăţământului medical superior, organizat potrivit legii, cu examen de licenţă organizat în prima sesiune, şi începerea primului rezidenţiat după absolvire;

**#M17**

*x) au fost trimişi în misiune permanentă în străinătate;*

**#M30**

*y) au beneficiat de indemnizaţia lunară prevăzută la art. XI şi XV din Ordonanţa de urgenţă a Guvernului nr. 30/2020 pentru modificarea şi completarea unor acte normative, precum şi pentru stabilirea unor măsuri în domeniul protecţiei sociale în contextul situaţiei epidemiologice determinate de răspândirea coronavirusului SARS-CoV-2, aprobată cu modificări şi completări prin Legea nr. 59/2020, cu modificările şi completările ulterioare, de indemnizaţia prevăzută de art. 1 şi 6 din Ordonanţa de urgenţă a Guvernului nr. 111/2021 pentru stabilirea unor măsuri de protecţie socială a angajaţilor şi a altor categorii profesionale în contextul interzicerii, suspendării ori limitării activităţilor economice, determinate de situaţia epidemiologică generată de răspândirea coronavirusului SARS-CoV-2 şi/sau de prevederile art. 3 din Ordonanţa de urgenţă a Guvernului nr. 132/2020 privind măsuri de sprijin destinate salariaţilor şi angajatorilor în contextul situaţiei epidemiologice determinate de răspândirea coronavirusului SARS-CoV-2, precum şi pentru stimularea creşterii ocupării forţei de muncă, aprobată cu modificări şi completări prin Legea nr. 282/2020, cu modificările ulterioare.*

**#B**

(6) În vederea acordării drepturilor prevăzute la alin. (1), persoanele care au realizat activităţi profesionale în statele membre ale Uniunii Europene sau în alte state care aplică prevederile Regulamentului (CE) nr. 883/2004 al Parlamentului European şi al Consiliului din 29 aprilie 2004 privind coordonarea sistemelor de securitate socială şi ale Regulamentului (CE) nr. 987/2009 al Parlamentului European şi al Consiliului din 16 septembrie 2009 de stabilire a procedurii de punere în aplicare a Regulamentului (CE) nr. 883/2004 privind coordonarea sistemelor de securitate socială, denumit în continuare Regulament, beneficiază de totalizarea perioadelor de activitate realizate în aceste state în condiţiile prevăzute de acesta.

**#M7**

*(7) \*\*\* Abrogat*

**#CIN**

***\*) 1.*** *Conform art. I pct. 1\*1) din Ordonanţa de urgenţă a Guvernului nr. 164/2022 (****#M32****), la articolul 2 alineatul (5), după litera i) se introduce o nouă literă, lit. i^1), cu următorul cuprins:*

**#M32**

*"i^1) au beneficiat de concediu de acomodare şi indemnizaţia lunară aferentă acestuia;".*

**#CIN**

***\*1)*** *Conform art. III alin. (1) din Ordonanţa de urgenţă a Guvernului nr. 164/2022 (****#M32****), prevederile art. I pct. 1 din Ordonanţa de urgenţă a Guvernului nr. 164/2022 (****#M32****) se aplică începând cu data intrării în vigoare a hotărârii Guvernului prevăzute la art. II din Ordonanţa de urgenţă a Guvernului nr. 164/2022 (****#M32****), prin care se vor modifica în mod corespunzător Normele metodologice.*

**#CIN**

***2.*** *A se vedea şi:*

*- art. 8 din Ordonanţa de urgenţă a Guvernului nr. 2/2022 privind stabilirea unor măsuri de protecţie socială a angajaţilor şi a altor categorii profesionale în contextul interzicerii, suspendării ori limitării activităţilor economice, determinate de situaţia epidemiologică generată de răspândirea coronavirusului SARS-CoV-2, precum şi pentru modificarea şi completarea unor acte normative (****#M30****), articol reprodus în nota 16 de la sfârşitul textului actualizat;*

*- art. 5 alin. (8) din Ordonanţa de urgenţă a Guvernului nr. 36/2022 privind stabilirea unor măsuri de protecţie socială a salariaţilor în contextul conflictului armat din Ucraina, precum şi ca urmare a sancţiunilor internaţionale aplicate Federaţiei Ruse şi Belarusului (****#M31****), prevederi reproduse în nota 17 de la sfârşitul textului actualizat.*

***Norme metodologice:***

*- Art. 2, art. 11, art. 31, art. 32*

*- Art. 2*

*- \*Art. 2 alin. (5)*

*- Art. 2 alin. (5)*

*- \*Art. 2 alin. (5)*

*- Art. 2, art. 11, art. 31*

*- Art. 5, art. 2 alin. (1)*

*- Art. 16 alin. (3) lit. c), art. 2*

*- \*Art. 2 alin. (2)*

*- Art. 15, art. 2*

*- Art. 2 alin. (1)*

**#M15**

ART. 3\*)

*(1) În sensul prezentei ordonanţe de urgenţă, veniturile din salarii şi asimilate salariilor, din activităţi independente, din drepturi de proprietate intelectuală şi din activităţi agricole, silvicultură şi piscicultură prevăzute la art. 2 alin. (1) sunt cele definite la art. 67, art. 70, art. 76 alin. (1) şi (2) şi art. 103 din Legea nr. 227/2015, cu modificările şi completările ulterioare.*

*(2) Pentru persoanele îndreptăţite care realizează venituri din categoriile celor prevăzute la alin. (1), veniturile luate în calcul pentru stabilirea cuantumului indemnizaţiei lunare sunt:*

*a) veniturile rezultate după scăderea impozitului pe venit şi, după caz, a contribuţiilor sociale obligatorii datorate, conform legii, corespunzător fiecărei categorii de venit;*

*b) veniturile rezultate după scăderea contribuţiilor sociale obligatorii datorate, după caz, conform legii, corespunzător fiecărei categorii de venit, în cazul veniturilor scutite de impozitul pe venit conform art. 60 din Legea nr. 227/2015, cu modificările şi completările ulterioare.*

*(3) Pentru perioadele prevăzute la art. 2 alin. (5) şi (6) se iau în calcul sumele încasate de persoana îndreptăţită, calculate potrivit legii de către plătitorul acestora.*

*(4) În cazul în care o persoană realizează concomitent din mai multe surse venituri supuse impozitului, se vor lua în calcul toate veniturile lunare încasate de aceasta.*

*(5) În situaţia prevăzută la art. 2 alin. (6), dacă persoana realizează concomitent venituri supuse impozitului atât în ţară, cât şi în statele care aplică Regulamentul, se iau în calcul doar veniturile realizate în ţară.*

*(6) Pentru luna naşterii copilului se iau în calcul veniturile cuvenite pentru acea lună, respectiv venitul pe care l-ar fi primit persoana dacă ar fi lucrat în toată luna sau cumulul dintre venitul aferent zilelor lucrate cu indemnizaţia de maternitate.[****Nm****]*

**#CIN**

***\*) 1.*** *Conform art. I pct. 2\*1) din Ordonanţa de urgenţă a Guvernului nr. 164/2022 (****#M32****), la articolul 3, alineatul (3) se modifică şi va avea următorul cuprins:*

**#M32**

*"(3) Pentru stabilirea cuantumului indemnizaţiei lunare prevăzute la art. 2 alin. (2), dacă persoanele îndreptăţite s-au aflat în situaţiile prevăzute la art. 2 alin. (5) şi (6), se iau în calcul veniturile lunare încasate, aferente acestor perioade, calculate, potrivit legii, de către plătitorii acestora."*

**#CIN**

***\*1)*** *Conform art. III alin. (1) din Ordonanţa de urgenţă a Guvernului nr. 164/2022 (****#M32****), prevederile art. I pct. 2 din Ordonanţa de urgenţă a Guvernului nr. 164/2022 (****#M32****) se aplică începând cu data intrării în vigoare a hotărârii Guvernului prevăzute la art. II din Ordonanţa de urgenţă a Guvernului nr. 164/2022 (****#M32****), prin care se vor modifica în mod corespunzător Normele metodologice.*

**#CIN**

***2.*** *Conform art. I pct. 3\*1) din Ordonanţa de urgenţă a Guvernului nr. 164/2022 (****#M32****), la articolul 3, după alineatul (5) se introduce un nou alineat, alin. (5^1), cu următorul cuprins:*

**#M32**

*"(5^1) Dacă, în aceeaşi lună, o persoană realizează venituri atât în ţară, cât şi în statele în care se aplică Regulamentul, fără suprapunerea perioadelor de activitate, se iau în calcul veniturile realizate în ambele ţări, cu aplicarea în mod corespunzător a prevederilor art. 12 alin. (2) din acelaşi regulament."*

**#CIN**

***\*1)*** *Conform art. III alin. (1) din Ordonanţa de urgenţă a Guvernului nr. 164/2022 (****#M32****), prevederile art. I pct. 3 din Ordonanţa de urgenţă a Guvernului nr. 164/2022 (****#M32****) se aplică începând cu data intrării în vigoare a hotărârii Guvernului prevăzute la art. II din Ordonanţa de urgenţă a Guvernului nr. 164/2022 (****#M32****), prin care se vor modifica în mod corespunzător Normele metodologice.*

**#CIN**

***3.*** *Conform art. I pct. 4\*1) din Ordonanţa de urgenţă a Guvernului nr. 164/2022 (****#M32****), la articolul 3, după alineatul (6) se introduc patru noi alineate, alin. (7) - (10), cu următorul cuprins:*

**#M32**

*"(7) Pe toată perioada până la împlinirea de către copil a vârstei de 2 ani, respectiv de 3 ani, în cazul copilului cu handicap, beneficiarul poate solicita recalcularea cuantumului indemnizaţiei pe baza unor hotărâri judecătoreşti definitive, adeverinţe sau alte acte doveditoare privind rectificarea veniturilor prevăzute la alin. (1) care au stat la baza acordării dreptului, eliberate de plătitorii de venituri sau de organele competente. Noul cuantum se acordă de la data prevăzută în hotărârea judecătorească definitivă sau, după caz, de la data prezentării documentelor de rectificare a veniturilor.*

*(8) În situaţia persoanelor care realizează venituri din activităţi independente, din drepturi de proprietate intelectuală, din activităţi agricole, silvicultură şi piscicultură, cuantumul indemnizaţiei lunare stabilit prin decizia de acordare a indemnizaţiei se recalculează în baza actelor doveditoare eliberate de organele competente privind veniturile efectiv realizate în perioada pentru care s-a luat în calcul venitul estimat în vederea plăţii anticipate a impozitului sau, după caz, pentru care s-a completat declaraţia pe propria răspundere.*

*(9) Dacă în urma recalculării prevăzute la alin. (8) rezultă un cuantum mai mare al indemnizaţiei lunare faţă de cel stabilit iniţial, diferenţa se acordă pentru întreaga perioadă începând cu data stabilirii dreptului la indemnizaţia pentru creşterea copilului.*

*(10) Dacă în urma recalculării prevăzute la alin. (8) rezultă un cuantum mai mic al indemnizaţiei lunare faţă de cel stabilit iniţial, sumele acordate în plus, încasate necuvenit, se recuperează de la beneficiar, potrivit prevederilor art. 24."*

**#CIN**

***\*1)*** *Conform art. III alin. (1) din Ordonanţa de urgenţă a Guvernului nr. 164/2022 (****#M32****), prevederile art. I pct. 4 din Ordonanţa de urgenţă a Guvernului nr. 164/2022 (****#M32****) se aplică începând cu data intrării în vigoare a hotărârii Guvernului prevăzute la art. II din Ordonanţa de urgenţă a Guvernului nr. 164/2022 (****#M32****), prin care se vor modifica în mod corespunzător Normele metodologice.*

***Norme metodologice:***

*- \*Art. 3 alin. (6)*

**#B**

ART. 4

(1) În calculul celor 12 luni prevăzute la art. 2 alin. (1) se includ şi fracţiunile de lună în care s-au realizat venituri supuse impozitului, precum şi cele în care solicitanţii s-au aflat în situaţiile prevăzute la art. 2 alin. (5) şi (6), considerate lună întreagă.

(2) Prin fracţiune de lună se înţelege efectuarea a cel puţin jumătate din zilele lucrătoare din acea lună în care persoana îndreptăţită a realizat venituri supuse impozitului ori s-a aflat în una sau mai multe dintre situaţiile prevăzute la art. 2 alin. (5) şi (6).

(3) Prin excepţie, se acceptă ca de cel mult 3 ori fracţiunea de lună să fie constituită dintr-un număr mai mic de zile lucrătoare decât cel prevăzut la alin. (2).

(4) În situaţia în care naşterea copilului se produce înainte de termen, perioada prevăzută la art. 2 alin. (1) se diminuează cu perioada cuprinsă între data naşterii copilului şi data prezumată a naşterii, certificată de medicul de specialitate.

**#M12**

ART. 5\*)

*Cuantumul indemnizaţiei lunare prevăzute la art. 2 alin. (2) se majorează cu suma rezultată din aplicarea unui coeficient de multiplicare de 2,5 la valoarea indicatorului social de referinţă pentru fiecare copil născut dintr-o sarcină gemelară, de tripleţi sau multipleţi, începând cu al doilea copil provenit dintr-o astfel de naştere.*

**#CIN**

***\*)*** *Conform art. I pct. 5\*1) din Ordonanţa de urgenţă a Guvernului nr. 164/2022 (****#M32****), articolul 5 se modifică şi va avea următorul cuprins:*

**#M32**

*"ART. 5*

*Cuantumul indemnizaţiei lunare prevăzute la art. 2 alin. (2) se majorează cu 50% din indemnizaţia cuvenită, pentru fiecare copil născut dintr-o sarcină gemelară, de tripleţi sau multipleţi, începând cu al doilea copil provenit dintr-o astfel de naştere. Majorarea astfel calculată nu poate fi mai mică decât valoarea minimă a indemnizaţiei pentru creşterea copilului prevăzută la art. 2 alin. (2)."*

**#CIN**

***\*1)*** *Conform art. III alin. (1) din Ordonanţa de urgenţă a Guvernului nr. 164/2022 (****#M32****), prevederile art. I pct. 5 din Ordonanţa de urgenţă a Guvernului nr. 164/2022 (****#M32****) se aplică începând cu data intrării în vigoare a hotărârii Guvernului prevăzute la art. II din Ordonanţa de urgenţă a Guvernului nr. 164/2022 (****#M32****), prin care se vor modifica în mod corespunzător Normele metodologice.*

***Norme metodologice:***

*- Art. 5, art. 2 alin. (1)*

**#M7**

*ART. 6 \*\*\* Abrogat*

**#M28**

ART. 7\*)

*(1) Persoanele care, în perioada în care sunt îndreptăţite să beneficieze de concediul pentru creşterea copilului, prevăzut la art. 2 alin. (1), obţin venituri supuse impozitului potrivit art. 3 alin. (1) au dreptul la un stimulent de inserţie, după cum urmează:[****Nm****], [****Nm****]*

*a) în cuantum de 1.500 lei, dacă persoanele îndreptăţite obţin venituri înainte de împlinirea de către copil a vârstei de 6 luni, respectiv 1 an în cazul copilului cu dizabilităţi. Cuantumul de 1.500 lei se acordă până la împlinirea de către copil a vârstei de 2 ani, respectiv 3 ani în cazul copilului cu dizabilităţi;*

*b) în cuantum de 650 lei dacă persoanele îndreptăţite obţin venituri după împlinirea de către copil a vârstei de 6 luni, respectiv 1 an în cazul copilului cu dizabilităţi.*

*(2) Persoanele care au finalizat concediul pentru creşterea copiilor şi obţin venituri supuse impozitului potrivit art. 3 alin. (1) beneficiază de stimulentul de inserţie în cuantumul prevăzut la alin. (1) lit. b) după împlinirea de către copil a vârstei de 2 ani, respectiv 3 ani în cazul copilului cu dizabilităţi până la împlinirea de către copil a vârstei de 3 ani, respectiv 4 ani în cazul copilului cu dizabilităţi. Acest stimulent de inserţie se acordă inclusiv persoanelor prevăzute la alin. (1).[****Nm****], [****Nm****]*

*(3) Stimulentul de inserţie acordat până la împlinirea de către copil a vârstei de 4 ani în cazul copilului cu dizabilităţi nu se cumulează cu indemnizaţia prevăzută la art. 31 alin. (2).*

*(4) În cazul persoanelor care beneficiază de indemnizaţia lunară prevăzută la art. 2 alin. (1) şi solicită dreptul la stimulent de inserţie, plata acestei indemnizaţii se suspendă. Indemnizaţia lunară prevăzută la art. 2 alin. (1) nu se cumulează cu stimulentul de inserţie.*

*(5) Stimulentul de inserţie în cuantumul prevăzut la alin. (2) se acordă şi în situaţia în care certificatul de încadrare în grad de handicap al copilului expiră după împlinirea de către copil a vârstei de 3 ani.*

*(6) În situaţia persoanei îndreptăţite care beneficiază de stimulentul de inserţie în cuantumul prevăzut la alin. (2), al cărei copil este încadrat în grad de handicap după împlinirea de către acesta a vârstei de 3 ani, stimulentul de inserţie se acordă până la împlinirea de către copil a vârstei de 4 ani.*

*(7) În situaţia prevăzută la alin. (6), prelungirea perioadei de acordare a stimulentului de inserţie se face în baza unei noi cereri completate de persoana îndreptăţită şi a copiei după certificatul de încadrare în grad de handicap.*

*(8) Cuantumul stimulentului de inserţie se majorează prin hotărâre a Guvernului.*

**#CIN**

***\*)*** *A se vedea şi art. IV din Ordonanţa de urgenţă a Guvernului nr. 26/2021 (****#M28****), articol reprodus în nota 15 de la sfârşitul textului actualizat.*

***Norme metodologice:***

*- Art. 7*

*- \*Art. 7 alin. (1)*

*- \*Art. 7 alin. (2)*

*- Art. 7*

*- \*Art. 7 alin. (1)*

*- \*Art. 7 alin. (2)*

*- Art. 15, art. 7*

**#M7**

ART. 8\*)

*(1) De indemnizaţia lunară şi stimulentul de inserţie prevăzute de prezenta ordonanţă de urgenţă beneficiază oricare dintre părinţii fireşti ai copilului, dacă îndeplineşte condiţiile de acordare prevăzute de prezenta ordonanţă de urgenţă.*

**#B**

(2) Beneficiază de aceleaşi drepturi şi una dintre persoanele care a adoptat copilul, căreia i s-a încredinţat copilul în vederea adopţiei sau care are copilul în plasament ori în plasament în regim de urgenţă, cu excepţia asistentului maternal profesionist care poate beneficia de aceste drepturi numai pentru copiii săi, precum şi persoana care a fost numită tutore.

**#M1**

*(3) În situaţia persoanelor prevăzute la alin. (2), acordarea drepturilor prevăzute la art. 2, respectiv la art. 7 se face ţinându-se seama de perioada de 12 luni anterioare celei în care, după caz, s-a aprobat adopţia, a fost făcută încredinţarea ori s-a instituit plasamentul sau tutela.*

**#M2**

*(4) În cazul în care intervine decesul părintelui care îndeplinea condiţiile pentru a beneficia de concediul şi de indemnizaţia lunară prevăzute la art. 2 alin. (1), respectiv de stimulentul de inserţie, părintele supravieţuitor are dreptul să beneficieze, la cerere, de drepturile prevăzute de prezenta ordonanţă de urgenţă, după cum urmează:[****Nm****]*

*a) de drepturile părintelui decedat, în situaţia în care nu îndeplineşte condiţiile prevăzute de prezenta ordonanţă de urgenţă;*

**#M7**

*b) de drepturile prevăzute de prezenta ordonanţă de urgenţă, dacă îndeplineşte condiţiile de acordare.*

**#CIN**

***\*)*** *Conform art. I pct. 6\*1) din Ordonanţa de urgenţă a Guvernului nr. 164/2022 (****#M32****), la articolul 8, alineatele (1) - (3) se modifică şi vor avea următorul cuprins:*

**#M32**

*"ART. 8*

*(1) De indemnizaţia lunară şi stimulentul de inserţie prevăzute de prezenta ordonanţă de urgenţă beneficiază oricare dintre părinţii fireşti ai copilului, oricare dintre persoanele cărora li s-a încredinţat copilul în vederea adopţiei sau care au adoptat copilul, dacă îndeplineşte condiţiile de acordare prevăzute de prezenta ordonanţă de urgenţă.*

*(2) Beneficiază de aceleaşi drepturi şi una dintre persoanele care are copilul în plasament ori în plasament în regim de urgenţă, cu excepţia asistentului maternal profesionist care poate beneficia de aceste drepturi numai pentru copiii săi, precum şi persoana care a fost numită tutore.*

*(3) În situaţia persoanelor cărora li s-a încredinţat copilul în vederea adopţiei sau care au adoptat copilul, precum şi a celor prevăzute la alin. (2), acordarea drepturilor prevăzute la art. 2, respectiv la art. 7 se face ţinându-se seama de perioada de 12 luni anterioare celei în care, după caz, a fost făcută încredinţarea, s-a aprobat adopţia ori s-a instituit plasamentul sau tutela."*

**#CIN**

***\*1)*** *Conform art. III alin. (1) din Ordonanţa de urgenţă a Guvernului nr. 164/2022 (****#M32****), prevederile art. I pct. 6 din Ordonanţa de urgenţă a Guvernului nr. 164/2022 (****#M32****) se aplică începând cu data intrării în vigoare a hotărârii Guvernului prevăzute la art. II din Ordonanţa de urgenţă a Guvernului nr. 164/2022 (****#M32****), prin care se vor modifica în mod corespunzător Normele metodologice.*

***Norme metodologice:***

*- \*Art. 8*

*- \*Art. 8 alin. (4)*

**#M7**

ART. 9\*)

*(1) Concediul şi indemnizaţia lunară prevăzute la art. 2 alin. (1) şi art. 5, precum şi stimulentul de inserţie prevăzut la art. 7 se cuvin pentru fiecare dintre naşteri sau, după caz, pentru fiecare dintre situaţiile prevăzute la art. 8 alin. (2).*

**#M3**

*(2) Durata de acordare a concediului prevăzut la art. 2 alin. (1) se prelungeşte corespunzător în cazul suprapunerii a două sau mai multor situaţii de natură a genera acest drept.*

*(3) În cazurile prevăzute la alin. (2) se acordă o singură indemnizaţie, în cuantumul prevăzut de prezenta ordonanţă de urgenţă.*

**#M12**

*(4) Pe perioada suprapunerii situaţiilor prevăzute la alin. (2), cuantumul indemnizaţiei lunare prevăzut la art. 2 alin. (2) se majorează cu suma rezultată din aplicarea unui coeficient de multiplicare de 2,5 la valoarea indicatorului social de referinţă, pentru fiecare dintre copii, începând cu cel de-al doilea.*[**Nm**]

**#M28**

*(5) \*\*\* Abrogat*

**#CIN**

***\*) 1.*** *Conform art. I pct. 7\*1) din Ordonanţa de urgenţă a Guvernului nr. 164/2022 (****#M32****), la articolul 9, alineatul (4) se modifică şi va avea următorul cuprins:*

**#M32**

*"(4) Pe perioada suprapunerii situaţiilor prevăzute la alin. (2), cuantumul indemnizaţiei lunare prevăzut la art. 2 alin. (2) se majorează cu 50% din indemnizaţia cuvenită, pentru fiecare dintre copii, începând cu cel de-al doilea. Majorarea astfel calculată nu poate fi mai mică decât valoarea minimă a indemnizaţiei pentru creşterea copilului prevăzută la art. 2 alin. (2)."*

**#CIN**

***\*1)*** *Conform art. III alin. (1) din Ordonanţa de urgenţă a Guvernului nr. 164/2022 (****#M32****), prevederile art. I pct. 7 din Ordonanţa de urgenţă a Guvernului nr. 164/2022 (****#M32****) se aplică începând cu data intrării în vigoare a hotărârii Guvernului prevăzute la art. II din Ordonanţa de urgenţă a Guvernului nr. 164/2022 (****#M32****), prin care se vor modifica în mod corespunzător Normele metodologice.*

**#CIN**

***2.*** *Conform art. I pct. 8\*1) din Ordonanţa de urgenţă a Guvernului nr. 164/2022 (****#M32****), la articolul 9, după alineatul (4) se introduc trei noi alineate, alin. (4^1) - (4^3), cu următorul cuprins:*

**#M32**

*"(4^1) Concediul şi indemnizaţia pentru creşterea copilului sau, după caz, stimulentul de inserţie se acordă persoanei îndreptăţite, ori de câte ori aceasta solicită, dacă la momentul solicitării îndeplineşte condiţiile prevăzute de prezenta ordonanţă de urgenţă.*

*(4^2) În situaţia în care copilul/copiii este/sunt încadrat/încadraţi în grad de handicap, pentru acesta/aceştia concediul şi indemnizaţia se acordă până la împlinirea de către copil/copii a vârstei de 3 ani, astfel:*

*a) în cazul în care există deja stabilit un drept de concediu şi indemnizaţie lunară pentru creşterea copilului, prin prelungirea perioadei de acordare, dacă cererea de prelungire este depusă înainte de încetarea dreptului anterior;*

*b) în cazul în care încadrarea în grad de handicap se realizează după împlinirea de către copil/copii a vârstei de 2 ani şi pentru acesta/aceştia a fost acordat anterior concediul şi indemnizaţia pentru creşterea copilului, prin acordarea unui nou concediu şi a unei noi indemnizaţii de la data încadrării în grad de handicap, dacă cererea este depusă în termen de 60 de zile de la data încadrării;*

*c) prin acordarea unui nou drept de la data depunerii cererii în cazul în care au fost depăşite termenele prevăzute la lit. a) şi b).*

*(4^3) În situaţia prevăzută la alin. (4^2), indemnizaţia pentru creşterea copilului se acordă în cuantumul plătit anterior. În cazul în care sunt încadraţi în grad de handicap mai mulţi copii rezultaţi în urma unei sarcini multiple, pe lângă indemnizaţia pentru creşterea copilului în cuantumul prevăzut la art. 2 alin. (2) se va acorda şi suma prevăzută la art. 5, în raport cu numărul copiilor."*

**#CIN**

***\*1) 1.*** *Conform art. III alin. (1) din Ordonanţa de urgenţă a Guvernului nr. 164/2022 (****#M32****), prevederile art. I pct. 8 din Ordonanţa de urgenţă a Guvernului nr. 164/2022 (****#M32****) se aplică începând cu data intrării în vigoare a hotărârii Guvernului prevăzute la art. II din Ordonanţa de urgenţă a Guvernului nr. 164/2022 (****#M32****), prin care se vor modifica în mod corespunzător Normele metodologice.*

***2.*** *Conform art. III alin. (2) din Ordonanţa de urgenţă a Guvernului nr. 164/2022 (****#M32****), prevederile art. I pct. 8 din Ordonanţa de urgenţă a Guvernului nr. 164/2022 (****#M32****) se aplică pentru persoanele care au depus cereri începând cu data intrării în vigoare a hotărârii Guvernului prevăzute la art. II din Ordonanţa de urgenţă a Guvernului nr. 164/2022 (****#M32****), precum şi pentru persoanele care au depus cereri anterior intrării în vigoare a hotărârii Guvernului prevăzute la art. II din Ordonanţa de urgenţă a Guvernului nr. 164/2022 (****#M32****) şi care nu au fost soluţionate până la această dată.*

***Norme metodologice:***

*- Art. 9*

*- \*Art. 9*

*- Art. 9*

*- \*Art. 9 alin. (4)*

*- \*Art. 9*

*- \*Art. 9*

**#M16**

ART. 9^1\*)

*În situaţia în care persoana care a beneficiat de concediu şi indemnizaţie pentru creşterea copilului naşte unul sau mai mulţi copii ori se află într-o nouă situaţie dintre cele prevăzute la art. 8 alin. (2) într-o perioadă de până la 12 luni de la finalizarea concediului pentru creşterea copilului anterior, dacă din calculul indemnizaţiei conform art. 2 alin. (2) rezultă un cuantum al indemnizaţiei lunare pentru creşterea copilului mai mic decât cuantumul indemnizaţiei primit anterior naşterii celui din urmă copil, se acordă indemnizaţia lunară pentru creşterea copilului primită pentru copilul anterior.*

**#CIN**

***\*)*** *Conform art. II din Legea nr. 89/2019 (****#M16****), prevederile art. 9^1 se aplică şi solicitărilor depuse anterior datei de 6 mai 2019 [data intrării în vigoare a Legii nr. 89/2019 (****#M16****)] şi pentru care decizia de admitere, de către agenţiile pentru plăţi şi inspecţie socială judeţene, respectiv a municipiului Bucureşti, nu a fost emisă până la această dată.*

***Norme metodologice:***

*- Art. 9^1*

**#M3**

*ART. 10 \*\*\* Abrogat*

**#M2**

ART. 11\*)

*(1) Dreptul la concediul pentru creşterea copilului stabilit potrivit prevederilor art. 2 alin. (1) se acordă pe bază netransferabilă persoanelor ai căror copii se nasc începând cu data de 1 martie 2012, precum şi celor aflate în situaţiile prevăzute la art. 8 alin. (2), începând cu această dată, în situaţia în care ambele persoane din familia respectivă îndeplinesc condiţiile de acordare a acestuia, după cum urmează:*

*a) cel puţin o lună din perioada totală a concediului de creştere a copilului este alocată uneia dintre persoanele care nu a solicitat acest drept;[****Nm****], [****Nm****], [****Nm****]*

*b) în situaţia în care persoana prevăzută la lit. a) nu solicită dreptul la concediul care îi revine, celălalt părinte nu poate beneficia de dreptul la concediu în locul acesteia.*[**Nm**]

**#M7**

*(2) În situaţia prevăzută la alin. (1) lit. b), persoana care a solicitat iniţial concediul şi indemnizaţia pentru creşterea copilului poate opta pentru concediu fără plată sau, după caz, pentru realizarea de venituri supuse impozitului.[****Nm****]*

*(3) În cazul în care persoana care a solicitat iniţial concediul şi indemnizaţia pentru creşterea copilului optează pentru concediu fără plată, acesta constituie perioadă asimilată în sensul art. 2 alin. (5) lit. i).*

**#CIN**

***\*)*** *Conform art. I pct. 9\*1) din Ordonanţa de urgenţă a Guvernului nr. 164/2022 (****#M32****), la articolul 11, alineatul (1) se modifică şi va avea următorul cuprins:*

**#M32**

*"ART. 11*

*(1) Dacă ambii părinţi dintre persoanele prevăzute la art. 8 alin. (1) îndeplinesc cerinţele de acordare a concediului pentru creşterea copilului, prevăzute în prezenta ordonanţă de urgenţă, acesta se acordă astfel încât:*

*a) cel puţin 2 luni de concediu pentru creşterea copilului să se efectueze de părintele care nu a solicitat iniţial acordarea acestui drept;*

*b) în situaţia în care părintele prevăzut la lit. a) nu solicită acordarea concediului pentru creşterea copilului pentru cel puţin 2 luni, deşi îndeplineşte cerinţele prevăzute în prezenta ordonanţă de urgenţă, celălalt părinte nu poate beneficia de dreptul la concediu în locul acestuia."*

**#CIN**

***\*1)*** *Conform art. III alin. (1) din Ordonanţa de urgenţă a Guvernului nr. 164/2022 (****#M32****), prevederile art. I pct. 9 din Ordonanţa de urgenţă a Guvernului nr. 164/2022 (****#M32****) se aplică începând cu data intrării în vigoare a hotărârii Guvernului prevăzute la art. II din Ordonanţa de urgenţă a Guvernului nr. 164/2022 (****#M32****), prin care se vor modifica în mod corespunzător Normele metodologice.*

***Norme metodologice:***

*- Art. 2, art. 11, art. 31, art. 32*

*- Art. 11*

*- \*Art. 11 alin. (1) lit. a)*

*- \*Art. 11 alin. (1) lit. a)*

*- \*Art. 11 alin. (1) lit. a)*

*- \*Art. 11 alin. (1) lit. b)*

*- Art. 2, art. 11, art. 31*

*- \*Art. 11*

*- Art. 11 alin. (2)*

**#B**

ART. 12

(1) Drepturile prevăzute de prezenta ordonanţă de urgenţă se acordă în situaţia în care solicitantul îndeplineşte cumulativ următoarele condiţii:

a) este cetăţean român, cetăţean străin sau apatrid;

b) are, conform legii, domiciliul sau reşedinţa pe teritoriul României;

c) locuieşte în România împreună cu copilul/copiii pentru care solicită drepturile şi se ocupă de creşterea şi îngrijirea acestuia/acestora.

**#M7**

*(2) \*\*\* Abrogat*

*(3) \*\*\* Abrogat*

*(4) \*\*\* Abrogat*

*(5) Prevederile alin. (1) se corelează în mod corespunzător în cazul persoanelor îndreptăţite cărora li se aplică prevederile Regulamentului (CE) nr. 883/2004 al Parlamentului European şi al Consiliului din 29 aprilie 2004 privind coordonarea sistemelor de securitate socială şi ale Regulamentului (CE) nr. 987/2009 al Parlamentului European şi al Consiliului din 16 septembrie 2009 de stabilire a procedurii de punere în aplicare a Regulamentului (CE) nr. 883/2004 privind coordonarea sistemelor de securitate socială.*

**#M28**

*(6) Condiţia prevăzută la alin. (1) lit. c) se consideră îndeplinită şi în situaţia în care, după stabilirea dreptului, persoana îndreptăţită, împreună cu copilul pentru care se stabileşte dreptul, îşi stabileşte temporar reşedinţa în altă ţară.*

*(7) În sensul prevederilor alin. (6), prin temporar se înţelege o perioadă de până la 6 luni pe an pentru toate situaţiile, cu excepţia celor prevăzute la art. 2 alin. (5) lit. k) şi x), pentru care condiţia prevăzută la alin. (1) lit. c) se consideră îndeplinită pe toată perioada de însoţire ori în care se află în misiune.*

***Norme metodologice:***

*- \*Art. 12*

**#M2**

ART. 13

*(1) Drepturile prevăzute de prezenta ordonanţă de urgenţă, reprezentând indemnizaţie sau stimulent de inserţie, se acordă pe bază de cerere, însoţită în mod obligatoriu de:*

**#M1**

*a) copia actului de identitate al solicitantului şi a certificatului de naştere al copilului pentru care se solicită dreptul ori, după caz, de livretul de familie, certificate pentru conformitate cu originalul de către persoana care primeşte documentele;*

**#B**

b) actele doveditoare privind calitatea solicitantului şi relaţia acestuia cu copilul/copiii pentru care solicită dreptul, pentru situaţiile prevăzute la art. 8 alin. (2);

c) actele doveditoare care să ateste îndeplinirea perioadelor prevăzute de art. 2;

**#M15**

*d) dovada privind veniturile realizate, eliberată de angajator/plătitorul de venit sau de organele fiscale competente, ori declaraţia fiscală, prevăzută de lege, pentru categoriile de venituri prevăzute la art. 3, pentru care Legea nr. 227/2015, cu modificările şi completările ulterioare, nu prevede emiterea unei decizii de impunere din partea organului fiscal central;*

**#B**

e) dovada privind suspendarea activităţii pentru perioada în care se solicită concediul pentru creşterea copilului;

f) orice alte documente care să ateste îndeplinirea condiţiilor de eligibilitate.

(2) Cererea se completează potrivit modelului care se stabileşte prin normele metodologice de aplicare a prezentei ordonanţe de urgenţă.

(3) La stabilirea bazei de calcul al indemnizaţiei pentru creşterea copilului se iau în considerare toate veniturile supuse impozitului realizate de persoana îndreptăţită, precum şi veniturile aferente perioadelor asimilate prevăzute la art. 2 alin. (5) şi (6).[**Nm**]

(4) Baza de calcul al indemnizaţiei pentru creşterea copilului stabilită potrivit alin. (3) se determină ca suma totală a veniturilor realizate în ultimele 12 luni anterioare naşterii copilului împărţită la 12.

(5) În cazul veniturilor din activităţi independente sau agricole, la stabilirea cuantumului indemnizaţiei pentru creşterea copilului se iau în calcul veniturile înscrise în actele doveditoare împărţite la numărul de luni în care s-au realizat acestea.[**Nm**]

(6) În situaţia persoanelor prevăzute la art. 2 alin. (6), pentru conversia în moneda naţională a veniturilor realizate de acestea, se ia în calcul cursul de schimb valutar stabilit de Banca Naţională a României în ziua anterioară depunerii cererii.

***Norme metodologice:***

*- Art. 13*

*- Art. 13*

*- Art. 13*

*- Art. 13 alin. (3)*

*- Art. 13 alin. (5)*

*- Art. 13*

*- Art. 13*

*- Art. 13*

**#M2**

ART. 14

*(1) Cererile pentru acordarea drepturilor prevăzute de prezenta ordonanţă de urgenţă, reprezentând indemnizaţie sau stimulent de inserţie, şi documentele din care rezultă îndeplinirea condiţiilor legale de acordare a acestora se depun la primăria comunei, oraşului, municipiului, respectiv sectoarelor municipiului Bucureşti pe raza căreia solicitantul îşi are domiciliul sau reşedinţa.[****Nm****], [****Nm****]*

*(2) Până la data de 5 a fiecărei luni, primăriile au obligaţia de a transmite pe bază de borderou cererile înregistrate în luna anterioară, însoţite de documentele justificative, la agenţiile pentru plăţi şi inspecţie socială judeţene, respectiv a municipiului Bucureşti, denumite în continuare agenţii teritoriale.*[**Nm**], [**Nm**]

**#B**

(3) Cererile prevăzute la alin. (1) se soluţionează în termen de 15 zile lucrătoare de la data înregistrării la agenţia teritorială, prin decizie de admitere sau, după caz, de respingere, emisă de directorul executiv.[**Nm**], [**Nm**], [**Nm**]

**#M28**

*(4) Decizia prevăzută la alin. (3) se comunică solicitantului în termen de 5 zile lucrătoare de la data emiterii, direct sau prin poştă, inclusiv poşta electronică sau orice alt mijloc de comunicare.*[**Nm**]

**#B**

(5) Contestaţiile formulate împotriva deciziei prevăzute la alin. (3) se soluţionează potrivit Legii contenciosului administrativ nr. 554/2004, cu modificările şi completările ulterioare.

***Norme metodologice:***

*- Art. 14 alin. (2)*

*- Art. 14*

*- \*Art. 14 alin. (1)*

*- \*Art. 14 alin. (2)*

*- Art. 14*

*- \*Art. 14 alin. (3)*

*- \*Art. 14 alin. (4)*

*- \*Art. 14 alin. (1)*

*- \*Art. 14 alin. (3)*

*- Art. 23 alin. (2), art. 14 alin. (3)*

ART. 15

(1) Drepturile prevăzute de prezenta ordonanţă de urgenţă reprezentând indemnizaţii şi stimulent de inserţie se stabilesc după cum urmează:

a) începând cu ziua următoare celei în care încetează, conform legii, concediul de maternitate, dacă cererea este depusă în termen de 60 de zile lucrătoare de la acea dată;

b) începând cu data naşterii copilului, dacă cererea este depusă în termen de 60 de zile lucrătoare de la acea dată, în cazul persoanelor care nu îndeplinesc condiţiile, conform legii, pentru acordarea concediului de maternitate şi a indemnizaţiei aferente;

c) începând cu data adopţiei, a instituirii tutelei, plasamentului sau încredinţării, dacă cererea este depusă în termen de 60 de zile lucrătoare de la data la care s-au aprobat ori, după caz, s-au instituit măsurile de protecţie a copilului;

**#M28**

*c^1) începând cu ziua următoare celei în care persoana îndreptăţită realizează venituri supuse impozitului pe venit de natura celor prevăzute la art. 3 alin. (1), dacă cererea este depusă în termen de 30 de zile lucrătoare de la această dată;*

*d) de la data depunerii cererii, pentru toate celelalte situaţii, inclusiv pentru cazul în care cererea a fost depusă peste termenele prevăzute la lit. a) - c^1).*

*(1^1) \*\*\* Abrogat*

**#M2**

*(2) \*\*\* Abrogat*

**#B**

(3) Pentru fracţiunile de lună, cuantumul drepturilor prevăzute de prezenta ordonanţă de urgenţă se stabileşte proporţional, în funcţie de numărul zilelor calendaristice din luna respectivă pentru care acestea se cuvin şi se acordă.[**Nm**]

(4) Pentru situaţiile prevăzute la alin. (1) lit. a), cererea şi documentele doveditoare se pot depune cu 30 de zile înainte de încetarea concediului de maternitate.

***Norme metodologice:***

*- Art. 15, art. 2*

*- Art. 15, art. 7*

*- Art. 15 alin. (3)*

**#M3**

ART. 16\*)

*(1) Dreptul la indemnizaţiile prevăzute la art. 2 alin. (1), respectiv la art. 5 şi art. 9 alin. (4) şi (5) încetează cu ziua următoare celei în care:*

**#M7**

*a) copilul a împlinit vârsta de 2 ani, respectiv de 3 ani, în cazul copilului cu handicap;*

**#B**

b) a avut loc decesul copilului.

**#M7**

*c) \*\*\* Abrogată*

**#M3**

*(2) Dreptul la indemnizaţiile prevăzute la art. 2 alin. (1), respectiv la art. 5 şi art. 9 alin. (4) şi (5) se suspendă începând cu ziua următoare celei în care:*[**Nm**]

**#B**

a) beneficiarul este decăzut din drepturile părinteşti;

b) beneficiarul este îndepărtat, conform legii, de la exercitarea tutelei;

c) beneficiarul nu mai îndeplineşte condiţiile prevăzute de lege în vederea încredinţării copilului spre adopţie;

d) beneficiarul nu mai îndeplineşte condiţiile prevăzute de lege în vederea menţinerii măsurii de plasament;

e) beneficiarul execută o pedeapsă privativă de libertate sau se află în arest preventiv pe o perioadă mai mare de 30 de zile;

f) copilul este abandonat ori este internat într-o instituţie de ocrotire publică sau privată;

g) beneficiarul a decedat;

h) în situaţia în care beneficiarul nu mai îndeplineşte condiţiile prevăzute la art. 12;

**#M7**

*i) beneficiarul realizează venituri supuse impozitului şi copilul nu a împlinit vârsta de 2 ani, respectiv 3 ani, în cazul copilului cu handicap;*

**#B**

j) se constată că timp de 3 luni consecutive se înregistrează mandate poştale returnate.[**Nm**]

**#M7**

*k) \*\*\* Abrogată*

**#M6**

*(3) Prin excepţie de la prevederile alin. (2) lit. i), plata indemnizaţiei pentru creşterea copilului nu se suspendă în cazul în care persoana îndreptăţită se află în una sau mai multe dintre următoarele situaţii:*

*a) primeşte diverse sume în baza legii, a contractului colectiv de muncă sau a contractului individual de muncă, acordate în perioada concediului pentru creşterea copilului, altele decât cele rezultate din desfăşurarea efectivă a unei activităţi în perioada de concediu;*

*b) primeşte indemnizaţii în calitate de consilier local sau judeţean, indiferent de nivelul acestora;*

**#M16**

*c) realizează, în decursul unui an calendaristic, venituri supuse impozitului, prin desfăşurarea efectivă a unei activităţi în perioada de concediu, al căror nivel net nu depăşeşte de 5 ori cuantumul minim al indemnizaţiei stabilit la art. 2 alin. (2).*[**Nm**], [**Nm**], [**Nm**], [**Nm**]

**#M28**

*(4) Plata indemnizaţiei pentru creşterea copilului se suspendă şi în situaţia în care:[****Nm****]*

*a) agenţia teritorială constată că pe baza documentelor transmise s-a stabilit un cuantum eronat al dreptului;*

*b) în urma controlului efectuat de inspectorii sociali sau de reprezentanţi ai Curţii de Conturi a României s-au constatat date eronate cu privire la îndeplinirea condiţiilor de acordare a drepturilor prevăzute de prezenta ordonanţă de urgenţă.*

**#CIN**

***\*) 1.*** *Conform art. I pct. 10\*1) din Ordonanţa de urgenţă a Guvernului nr. 164/2022 (****#M32****), la articolul 16, alineatul (1) şi partea introductivă a alineatului (2) se modifică şi vor avea următorul cuprins:*

**#M32**

*"ART. 16*

*(1) Dreptul la indemnizaţiile prevăzute la art. 2 alin. (1), respectiv la art. 5 şi art. 9 alin. (4) încetează începând cu ziua următoare celei în care:*

*a) copilul a împlinit vârsta de 2 ani, respectiv de 3 ani, în cazul copilului cu handicap;*

*b) a avut loc decesul copilului;*

*c) au trecut 3 luni de la data expirării certificatului de încadrare în grad de handicap al copilului, iar un certificat nou nu a fost depus în această perioadă.*

*(2) Dreptul la indemnizaţiile prevăzute la art. 2 alin. (1), respectiv la art. 5 şi art. 9 alin. (4) se suspendă începând cu ziua următoare celei în care:".*

**#CIN**

***\*1)*** *Conform art. III alin. (1) din Ordonanţa de urgenţă a Guvernului nr. 164/2022 (****#M32****), prevederile art. I pct. 10 din Ordonanţa de urgenţă a Guvernului nr. 164/2022 (****#M32****) se aplică începând cu data intrării în vigoare a hotărârii Guvernului prevăzute la art. II din Ordonanţa de urgenţă a Guvernului nr. 164/2022 (****#M32****), prin care se vor modifica în mod corespunzător Normele metodologice.*

**#CIN**

***2.*** *Conform art. I pct. 11\*1) din Ordonanţa de urgenţă a Guvernului nr. 164/2022 (****#M32****), la articolul 16, după alineatul (2) se introduc două noi alineate, alin. (2^1) şi (2^2), cu următorul cuprins:*

**#M32**

*"(2^1) Prin excepţie de la prevederile alin. (2), în situaţia în care se constată că certificatul de încadrare în grad de handicap al copilului este expirat, plata indemnizaţiei prevăzută la art. 2 alin. (1), respectiv la art. 5 şi art. 9 alin. (4) se suspendă pentru o perioadă de 3 luni, începând cu luna următoare celei în care a expirat certificatul de încadrare în grad de handicap al copilului. Neprezentarea unui nou certificat de încadrare în grad de handicap în termenul de 3 luni conduce la încetarea dreptului.*

*(2^2) În situaţia reîncadrării copilului în grad de handicap în perioada de suspendare prevăzută la alin. (2^1) plata indemnizaţiei prevăzute la art. 2 alin. (1), respectiv la art. 5 şi art. 9 alin. (4) se reia, începând cu ziua următoare reîncadrării în grad de handicap."*

**#CIN**

***\*1)*** *Conform art. III alin. (1) din Ordonanţa de urgenţă a Guvernului nr. 164/2022 (****#M32****), prevederile art. I pct. 11 din Ordonanţa de urgenţă a Guvernului nr. 164/2022 (****#M32****) se aplică începând cu data intrării în vigoare a hotărârii Guvernului prevăzute la art. II din Ordonanţa de urgenţă a Guvernului nr. 164/2022 (****#M32****), prin care se vor modifica în mod corespunzător Normele metodologice.*

**#CIN**

***3.*** *Conform art. I pct. 12\*1) din Ordonanţa de urgenţă a Guvernului nr. 164/2022 (****#M32****), la articolul 16 alineatul (3), litera c) se modifică şi va avea următorul cuprins:*

**#M32**

*"c) realizează, în decursul unui an calendaristic, venituri supuse impozitului, prin desfăşurarea efectivă a unei activităţi în perioada de concediu, al căror nivel net nu depăşeşte de 8 ori cuantumul minim al indemnizaţiei stabilit la art. 2 alin. (2)."*

**#CIN**

***\*1)*** *Conform art. III alin. (1) din Ordonanţa de urgenţă a Guvernului nr. 164/2022 (****#M32****), prevederile art. I pct. 12 din Ordonanţa de urgenţă a Guvernului nr. 164/2022 (****#M32****) se aplică începând cu data intrării în vigoare a hotărârii Guvernului prevăzute la art. II din Ordonanţa de urgenţă a Guvernului nr. 164/2022 (****#M32****), prin care se vor modifica în mod corespunzător Normele metodologice.*

***Norme metodologice:***

*- \*Art. 16 alin. (2)*

*- \*Art. 16 alin. (3) lit. c)*

*- Art. 16 alin. (3) lit. c), art. 2*

*- Art. 16 alin. (3) lit. c)*

*- \*Art. 16 alin. (3) lit. c)*

*- Art. 16 alin. (4), art. 18 alin. (5)*

*- Art. 16, art. 17, art. 36, art. 37*

*- Art. 16 alin. (2) lit. j), art. 37 alin. (1) lit. i)*

*- Art. 16, art. 17, art. 36, art. 37*

**#M28**

ART. 17

*(1) Dreptul la stimulentul de inserţie prevăzut la art. 7 încetează începând cu ziua următoare celei în care:*

*a) copilul a împlinit vârsta de 3 ani, respectiv 4 ani în cazul copilului cu dizabilităţi;*

*b) a avut loc decesul copilului.*

*(2) Dreptul la stimulentul de inserţie prevăzut la art. 7 se suspendă începând cu ziua următoare celei în care se constată:*

*a) una dintre situaţiile prevăzute la art. 16 alin. (2), cu excepţia lit. i);*

*b) beneficiarul nu mai realizează venituri de natura celor prevăzute la art. 3 şi solicită concediul pentru creşterea copilului;*

*c) copilul a împlinit vârsta de 2 ani, respectiv 3 ani în cazul copilului cu dizabilităţi şi beneficiarul nu mai realizează venituri de natura celor prevăzute la art. 3.*

*(3) În situaţia persoanelor îndreptăţite aflate în plata stimulentului de inserţie care solicită concediile medicale prevăzute la art. 2 alin. (1), cu excepţia celui prevăzut la lit. c), din Ordonanţa de urgenţă a Guvernului nr. 158/2005, aprobată cu modificări şi completări prin Legea nr. 399/2006, cu modificările şi completările ulterioare, plata stimulentului de inserţie nu se suspendă.*

***Norme metodologice:***

*- Art. 16, art. 17, art. 36, art. 37*

*- Art. 16, art. 17, art. 36, art. 37*

**#B**

ART. 18\*)

(1) În situaţiile de suspendare a drepturilor prevăzute la art. 16 alin. (2) şi art. 17 alin. (2) şi (3), acestea pot fi solicitate şi de către o altă persoană îndreptăţită, dacă îndeplineşte cerinţele prevăzute în prezenta ordonanţă de urgenţă.

(2) Drepturile prevăzute de prezenta ordonanţă de urgenţă se cuvin şi se acordă noului beneficiar de la data suspendării, dacă cererea a fost depusă în termen de 60 de zile lucrătoare de la data la care s-a produs suspendarea, respectiv de la data cererii, dacă cererea a fost depusă după acest termen.

(3) Reluarea plăţii drepturilor suspendate în situaţiile prevăzute la art. 16 alin. (2) şi art. 17 alin. (2) şi (3) se face la cerere, după cum urmează:

**#M28**

*a) începând cu ziua următoare pentru situaţiile prevăzute la art. 16 alin. (2) lit. i) şi art. 17 alin. (2) lit. b), dacă cererea a fost depusă în termen de 60 de zile de la acea dată;*

**#B**

b) cu data depunerii cererii pentru toate celelalte situaţii.

**#M28**

*(4) În situaţia de suspendare prevăzută la art. 17 alin. (2) lit. b), plata stimulentului de inserţie se reia în cuantumul prevăzut de art. 7 alin. (1) şi (2), în funcţie de vârsta copilului.*

*(5) În situaţia de suspendare prevăzută la art. 16 alin. (4), agenţia teritorială verifică, în termen de maximum 30 de zile lucrătoare, cauzele care au condus la suspendarea plăţii. În situaţia în care în urma verificărilor nu se constată una din cauzele care conduc la încetarea dreptului, atunci plata indemnizaţiei pentru creşterea copilului se reia cu ziua următoare finalizării termenului, în cuantumul anterior sau, după caz, în cuantumul recalculat, inclusiv pentru perioada de suspendare.[****Nm****]*

**#CIN**

***\*)*** *Conform art. I pct. 13\*1) din Ordonanţa de urgenţă a Guvernului nr. 164/2022 (****#M32****), la articolul 18, alineatul (1) se modifică şi va avea următorul cuprins:*

**#M32**

*"ART. 18*

*(1) În situaţiile de suspendare a drepturilor prevăzute la art. 16 alin. (2) şi art. 17 alin. (2) acestea pot fi solicitate şi de către o altă persoană îndreptăţită, dacă îndeplineşte cerinţele prevăzute în prezenta ordonanţă de urgenţă, mai puţin cele prevăzute la art. 11 alin. (1)."*

**#CIN**

***\*1)*** *Conform art. III alin. (1) din Ordonanţa de urgenţă a Guvernului nr. 164/2022 (****#M32****), prevederile art. I pct. 13 din Ordonanţa de urgenţă a Guvernului nr. 164/2022 (****#M32****) se aplică după 30 de zile de la data intrării în vigoare a hotărârii Guvernului prevăzute la art. II din Ordonanţa de urgenţă a Guvernului nr. 164/2022 (****#M32****), prin care se vor modifica în mod corespunzător Normele metodologice.*

***Norme metodologice:***

*- Art. 16 alin. (4), art. 18 alin. (5)*

**#B**

ART. 19

(1) Beneficiarul drepturilor prevăzute de prezenta ordonanţă de urgenţă este obligat să comunice în scris primăriei orice modificare intervenită în situaţia sa, de natură să determine încetarea sau suspendarea plăţii drepturilor, în termen de 15 zile lucrătoare de la apariţia acesteia.

(2) Comunicarea prevăzută la alin. (1) se transmite de către primărie agenţiei teritoriale în termen de 5 zile lucrătoare de la data înregistrării.

***Norme metodologice:***

*- Art. 19*

*- Art. 19, art. 24*

**#M32**

ART. 19^1\*)

*(1) În vederea solicitării concediului pentru creşterea copilului, persoanele prevăzute la art. 8 alin. (1) şi (2) au obligaţia să anunţe angajatorul, cu cel puţin 10 zile înainte de finalizarea concediului de maternitate sau, după caz, înainte de data estimată de începere a concediului pentru creşterea copilului, de intenţia de a-şi exercita dreptul la concediul pentru creşterea copilului prin depunerea unei cereri în format letric sau electronic, în care să precizeze perioada preconizată a concediului pentru creşterea copilului.*

*(2) În cazul în care persoana îndreptăţită nu precizează în cererea de acordare a concediului perioada preconizată, angajatorul aprobă cererea pentru perioada maximă a concediului pentru creşterea copilului, potrivit prevederilor art. 2 alin. (1).*

**#CIN**

***\*)*** *Art. 19^1 a fost introdus prin art. I pct. 14 din Ordonanţa de urgenţă a Guvernului nr. 164/2022 (****#M32****). Conform art. III alin. (1) din Ordonanţa de urgenţă a Guvernului nr. 164/2022 (****#M32****), prevederile art. I pct. 14 din Ordonanţa de urgenţă a Guvernului nr. 164/2022 (****#M32****) se aplică începând cu data intrării în vigoare a hotărârii Guvernului prevăzute la art. II din Ordonanţa de urgenţă a Guvernului nr. 164/2022 (****#M32****), prin care se vor modifica în mod corespunzător Normele metodologice.*

**#B**

ART. 20\*)

(1) Drepturile prevăzute de prezenta ordonanţă de urgenţă nu pot fi urmărite silit decât în vederea recuperării, conform legii, a sumelor încasate necuvenit cu acest titlu.

(2) Asupra drepturilor prevăzute de prezenta ordonanţă de urgenţă nu se datorează impozit şi nici contribuţiile sociale obligatorii stabilite de lege.

**#M2**

*(3) \*\*\* Abrogat*

**#CIN**

***\*) 1.*** *Curtea Constituţională, prin Decizia nr. 232/2021 (****#M29****), a constatat că dispoziţiile art. 20 alin. (1) din Ordonanţa de urgenţă a Guvernului nr. 111/2010, cu referire la indemnizaţia lunară pentru creşterea copiilor prevăzută la art. 2 alin. (1) din acest act normativ, sunt neconstituţionale.*

*Reproducem mai jos paragraful 30 din decizia indicată mai sus.*

**#M29**

*"30. Având în vedere cele menţionate, Curtea constată că prevederile art. 20 alin. (1) din Ordonanţa de urgenţă a Guvernului nr. 111/2010, cu referire la indemnizaţia lunară pentru creşterea copiilor prevăzută la art. 2 alin. (1) din acest act normativ, sunt neconstituţionale, întrucât indemnizaţia lunară pentru creşterea copilului trebuie să poată fi urmărită şi supusă executării silite, în limitele prevăzute de cadrul legal în materie, respectiv Codul civil şi Codul de procedură civilă."*

**#CIN**

***2.*** *Conform art. I pct. 15\*1) din Ordonanţa de urgenţă a Guvernului nr. 164/2022 (****#M32****), la articolul 20, alineatul (1) se modifică şi va avea următorul cuprins:*

**#M32**

*"ART. 20*

*(1) Indemnizaţia pentru creşterea copilului prevăzută la art. 2 alin. (1) poate fi urmărită şi executată silit indiferent de natura creanţelor datorate de debitor, în limitele prevăzute de cadrul legal în materie. Celelalte drepturi, prevăzute la art. 5, 7, 9, art. 31 alin. (2) şi art. 32 alin. (1) lit. c) şi d), alin. (2) şi (5), nu pot fi urmărite silit decât în vederea recuperării, conform legii, a sumelor încasate necuvenit cu acest titlu."*

**#CIN**

***\*1)*** *Conform art. III alin. (1) din Ordonanţa de urgenţă a Guvernului nr. 164/2022 (****#M32****), prevederile art. I pct. 15 din Ordonanţa de urgenţă a Guvernului nr. 164/2022 (****#M32****) se aplică începând cu data intrării în vigoare a hotărârii Guvernului prevăzute la art. II din Ordonanţa de urgenţă a Guvernului nr. 164/2022 (****#M32****), prin care se vor modifica în mod corespunzător Normele metodologice.*

**#M13**

ART. 21

*(1) În perioada în care beneficiază de indemnizaţia prevăzută la art. 2 alin. (1), respectiv la art. 5 şi art. 9 alin. (4) şi (5), persoana îndreptăţită are calitatea de asigurat în sistemul asigurărilor sociale de sănătate, fără plata contribuţiei de asigurări sociale de sănătate, în condiţiile prevăzute de art. 154 din Legea nr. 227/2015, cu modificările şi completările ulterioare.*

*(2) Perioada în care o persoană beneficiază de indemnizaţia prevăzută la art. 2 alin. (1), respectiv la art. 5 şi art. 9 alin. (4) şi (5) constituie perioadă asimilată stagiului de cotizare în vederea stabilirii indemnizaţiilor de asigurări sociale de sănătate prevăzute de Ordonanţa de urgenţă a Guvernului nr. 158/2005, aprobată cu modificări şi completări prin Legea nr. 399/2006, cu modificările şi completările ulterioare.*

*(3) La stabilirea cuantumului indemnizaţiilor de asigurări sociale de sănătate se ia în calcul valoarea indemnizaţiei pentru creşterea copilului.*

**#M7**

ART. 22

*(1) Perioada în care o persoană beneficiază de drepturile prevăzute la art. 2 alin. (1), respectiv la art. 5 şi art. 9 alin. (4) şi (5) constituie perioadă asimilată stagiului de cotizare în vederea stabilirii drepturilor de pensie în sistemul public şi a drepturilor stabilite de Legea nr. 76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare.[****Nm****]*

*(2) Perioada concediului pentru creşterea copilului prevăzut la art. 2 alin. (1) constituie vechime în muncă şi în serviciu, precum şi în specialitate şi se are în vedere la stabilirea drepturilor ce se acordă în raport cu acestea, cu respectarea prevederilor Legii nr. 200/2004 privind recunoaşterea diplomelor şi calificărilor profesionale pentru profesiile reglementate din România, cu modificările şi completările ulterioare.*

***Norme metodologice:***

*- Art. 22 alin. (1)*

**#B**

ART. 23

(1) Fondurile necesare plăţii drepturilor prevăzute de prezenta ordonanţă de urgenţă, cheltuielile administrative, precum şi cele de transmitere a drepturilor se asigură din bugetul de stat, prin bugetul Ministerului Muncii, Familiei şi Protecţiei Sociale.[**Nm**]

**#M13**

*(2) Calculul şi plata drepturilor prevăzute de prezenta ordonanţă de urgenţă se fac de către Agenţia Naţională pentru Plăţi şi Inspecţie Socială, prin agenţiile teritoriale.*[**Nm**], [**Nm**]

**#B**

(3) Drepturile prevăzute de prezenta ordonanţă de urgenţă se achită lunar beneficiarului, reprezentantului legal ori mandatarului acestora, împuternicit prin procură, pe bază de mandat poştal sau, după caz, în cont curent personal ori cont de card.[**Nm**], [**Nm**], [**Nm**]

**#M2**

*(4) În cazul achitării drepturilor prin mandat poştal, cheltuielile pentru transmiterea drepturilor se stabilesc în condiţiile prevăzute de legea bugetară anuală pentru drepturile asigurate din bugetul de stat.*

**#B**

(5) În cazul achitării drepturilor prevăzute de prezenta ordonanţă de urgenţă în cont curent personal sau în cont de card, agenţiile teritoriale efectuează plata prin unităţile bancare pe bază de borderou, cu plata unui comision bancar.

(6) Comisionul bancar prevăzut la alin. (5) nu poate fi mai mare de 0,1% din drepturile achitate şi va fi stabilit, prin negociere, la nivel teritorial între agenţiile teritoriale şi unităţile bancare.

(7) Fondurile pentru achitarea sumelor necesare pentru transmiterea drepturilor prevăzute de prezenta ordonanţă de urgenţă se suportă din bugetul Ministerului Muncii, Familiei şi Protecţiei Sociale, din aceleaşi fonduri din care se suportă plata drepturilor.

***Norme metodologice:***

*- Art. 23 alin. (2), art. 14 alin. (3)*

*- Art. 23 alin. (3)*

*- Art. 23*

*- \*Art. 23 alin. (2)*

*- \*Art. 23 alin. (1)*

*- Art. 23 alin. (3)*

*- \*Art. 23 alin. (3)*

**#M28**

ART. 24\*)

*(1) Sumele reprezentând drepturile prevăzute de prezenta ordonanţă de urgenţă, încasate necuvenit, se recuperează de la beneficiarii acestora, în condiţiile prevăzute de Ordonanţa de urgenţă a Guvernului nr. 44/2014 pentru reglementarea unor măsuri privind recuperarea debitelor pentru beneficiile de asistenţă socială, precum şi pentru modificarea art. 101 din Legea nr. 448/2006 privind protecţia şi promovarea drepturilor persoanelor cu handicap, aprobată cu modificări prin Legea nr. 266/2015, cu modificările şi completările ulterioare, pe baza deciziei emise de directorul executiv al agenţiei teritoriale.*

*(1^1) Prin excepţie de la prevederile alin. (1), sumele reprezentând drepturile prevăzute de prezenta ordonanţă de urgenţă, încasate necuvenit de către angajaţii sistemului de apărare, ordine publică şi securitate naţională, se recuperează de la beneficiarii acestora, în condiţiile prevăzute de Ordonanţa Guvernului nr. 121/1998 privind răspunderea materială a militarilor, aprobată prin Legea nr. 25/1999.*

**#M7**

*(2) În situaţia în care, pe perioada concediului pentru creşterea copilului, prevăzut la art. 2 alin. (1), au fost realizate venituri peste nivelul prevăzut la art. 16 alin. (3) lit. c), recuperarea sumelor încasate necuvenit se realizează prin calculul diferenţei dintre cuantumul lunar al indemnizaţiei pentru creşterea copilului încasate, stabilit în condiţiile art. 2, şi nivelul lunar al stimulentului de inserţie la care ar fi avut dreptul. Debitul se constituie numai pentru lunile în care s-a desfăşurat o activitate.*

*(3) În situaţia în care sumele încasate necuvenit cu titlu de indemnizaţii pentru creşterea copilului prevăzute la art. 2 alin. (2) au drept cauză culpa persoanei care le-a încasat, materializată prin folosirea de către aceasta, cu intenţie, a unor documente despre care cunoştea că au fost eliberate cu nerespectarea legii, declararea de către aceasta a unor date neconforme realităţii sau nedeclararea unor informaţii, prevederile alin. (2) nu se aplică.*

**#M16**

*(3^1) Nu se consideră culpă a persoanei, în sensul prevederilor alin. (3), nedeclararea veniturilor pentru care persoana îndreptăţită şi-a îndeplinit obligaţiile fiscale prevăzute de lege, situaţie în care se aplică dispoziţiile alin. (2).*

**#M6**

*(4) Pentru drepturile prevăzute de prezenta ordonanţă de urgenţă, sumele încasate necuvenit ca urmare a unei infracţiuni săvârşite de beneficiar se recuperează de la acesta, în condiţiile legii.*

**#M28**

*(5) Decizia prevăzută la alin. (1) poate fi contestată conform prevederilor Legii nr. 554/2004, cu modificările şi completările ulterioare.*

**#M6**

*(6) Sumele rămase nerecuperate de pe urma beneficiarilor decedaţi nu se mai urmăresc.*

**#CIN**

***\*)*** *Referitor la debitele cu titlu de indemnizaţie pentru creşterea copilului, constituite până la data de 6 mai 2019 [data intrării în vigoare a Legii nr. 89/2019 (****#M16****)], a se vedea şi art. III din Legea nr. 89/2019 (****#M16****), articol reprodus în nota 7 de la sfârşitul textului actualizat.*

***Norme metodologice:***

*- Art. 19, art. 24*

**#M28**

ART. 25\*)

*(1) Angajatorul are obligaţia de a aproba concediul pentru creşterea copilului prevăzut la art. 2 alin. (1) şi la art. 11 alin. (1) lit. a). Perioada de acordare se stabileşte de comun acord cu angajatul.*

*(2) Este interzis angajatorului să dispună încetarea raporturilor de muncă sau de serviciu în cazul:*

*a) salariatei/salariatului care se află, după caz, în concediu pentru creşterea copilului în vârstă de până la 2 ani, respectiv 3 ani, în cazul copilului cu handicap;*

*b) salariatei/salariatului care se află în plata stimulentului de inserţie prevăzut la art. 7 alin. (1) şi (2);*

*c) salariatei/salariatului care se află în concediul pentru creşterea copilului prevăzut la art. 11 alin. (1) lit. a).*

*(3) Prevederile alin. (2) nu se aplică în cazul concedierii pentru motive ce intervin ca urmare a reorganizării judiciare sau a falimentului angajatorului, în condiţiile legii, şi nici în situaţiile prevăzute la art. 90 alin. 2 din Legea nr. 80/1995 privind statutul cadrelor militare, cu modificările şi completările ulterioare.*

*(4) În cazul persoanei îndreptăţite care are calitatea de salariat şi care se întoarce la activitatea profesională pentru a obţine stimulentul de inserţie acordat în condiţiile art. 7, aceasta are obligaţia de a anunţa, în scris, angajatorul cu cel puţin 30 de zile înainte intenţia de reluare a raportului de muncă sau de serviciu.*

*(5) Este interzis angajatorului să restricţioneze accesul salariatei/salariatului la acordarea stimulentului de inserţie, dacă aceasta/acesta şi-a îndeplinit obligaţia prevăzută la alin. (4).*

**#CIN**

***\*) 1.*** *Conform art. I pct. 16\*1) din Ordonanţa de urgenţă a Guvernului nr. 164/2022 (****#M32****), la articolul 25, alineatele (1) şi (4) se modifică şi vor avea următorul cuprins:*

**#M32**

*"ART. 25*

*(1) Angajatorul are obligaţia de a aproba concediul pentru creşterea copilului prevăzut la art. 2 alin. (1) şi art. 11 alin. (1) lit. a).*

*...................................................................*

*(4) În cazul persoanei îndreptăţite care are calitatea de salariat şi care se întoarce la activitatea profesională, aceasta are obligaţia de a anunţa, în scris, angajatorul cu cel puţin 30 de zile înainte intenţia de reluare a raportului de muncă sau de serviciu."*

**#CIN**

***\*1)*** *Conform art. III alin. (1) din Ordonanţa de urgenţă a Guvernului nr. 164/2022 (****#M32****), prevederile art. I pct. 16 din Ordonanţa de urgenţă a Guvernului nr. 164/2022 (****#M32****) se aplică începând cu data intrării în vigoare a hotărârii Guvernului prevăzute la art. II din Ordonanţa de urgenţă a Guvernului nr. 164/2022 (****#M32****), prin care se vor modifica în mod corespunzător Normele metodologice.*

**#CIN**

***2.*** *Conform art. I pct. 17\*1) din Ordonanţa de urgenţă a Guvernului nr. 164/2022 (****#M32****), la articolul 25, după alineatul (4) se introduc două noi alineate, alin. (4^1) şi (4^2), cu următorul cuprins:*

**#M32**

*"(4^1) În situaţia prevăzută la alin. (4), precum şi la încetarea concediului pentru creşterea copilului, persoanei îndreptăţite i se aplică prevederile art. 10 alin. (8) din Legea nr. 202/2002 privind egalitatea de şanse şi de tratament între femei şi bărbaţi, republicată, cu modificările şi completările ulterioare, beneficiind de condiţii care nu îi sunt mai puţin favorabile, precum şi de orice îmbunătăţire a condiţiilor de muncă la care ar fi avut dreptul dacă nu ar fi efectuat concediul.*

*(4^2) Drepturile în legătură cu locul de muncă dobândite de persoana îndreptăţită la data aprobării concediului pentru creşterea copilului sau care sunt în curs de a fi dobândite la data la care începe concediul se menţin pe toată durata concediului şi se aplică şi după încetarea acestuia, în condiţiile prevăzute de legislaţia în baza căreia aceste drepturi au fost acordate, de contractul colectiv de muncă sau contractul individual de muncă."*

**#CIN**

***\*1)*** *Conform art. III alin. (1) din Ordonanţa de urgenţă a Guvernului nr. 164/2022 (****#M32****), prevederile art. I pct. 17 din Ordonanţa de urgenţă a Guvernului nr. 164/2022 (****#M32****) se aplică începând cu data intrării în vigoare a hotărârii Guvernului prevăzute la art. II din Ordonanţa de urgenţă a Guvernului nr. 164/2022 (****#M32****), prin care se vor modifica în mod corespunzător Normele metodologice.*

***Norme metodologice:***

*- \*Art. 25*

**#M8**

ART. 26

*(1) Constituie contravenţie şi se sancţionează cu amendă de la 1.000 lei la 5.000 lei nerespectarea de către primar a prevederilor art. 14 alin. (2) şi art. 19 alin. (2).*

*(2) Constituie contravenţie şi se sancţionează cu amendă de la 5.000 lei la 10.000 lei nerespectarea de către angajator a prevederilor art. 25.*

*(3) Constituie contravenţie şi se sancţionează cu amendă de la 500 lei la 2.000 lei nerespectarea de către beneficiari a prevederilor art. 19 alin. (1).*

*(4) Constatarea contravenţiilor şi aplicarea sancţiunilor prevăzute la alin. (1) - (3) se fac de către inspectorii sociali.*

*(5) Constatarea contravenţiilor se poate efectua şi de către celelalte organe de control ale Ministerului Muncii, Familiei, Protecţiei Sociale şi Persoanelor Vârstnice, în cadrul controalelor de fond sau tematice proprii dispuse de ministrul muncii, familiei, protecţiei sociale şi persoanelor vârstnice, conform atribuţiilor prevăzute la art. 3 alin. (1) lit. e) din Hotărârea Guvernului nr. 344/2014\*) privind organizarea şi funcţionarea Ministerului Muncii, Familiei, Protecţiei Sociale şi Persoanelor Vârstnice, precum şi pentru modificarea unor acte normative, cu modificările şi completările ulterioare.*

*(6) În situaţia prevăzută la alin. (5), organul de control al Ministerului Muncii, Familiei, Protecţiei Sociale şi Persoanelor Vârstnice are obligaţia de a transmite de îndată procesul-verbal de constatare organului de control competent potrivit alin. (4) în vederea aplicării sancţiunilor prevăzute de lege.*

*(7) Contravenientul poate achita, pe loc sau în termen de cel mult 48 de ore\*\*) de la data încheierii procesului-verbal de contravenţie ori, după caz, de la data comunicării acestuia, jumătate din minimul amenzii prevăzute la alin. (1) - (3), agentul constatator făcând menţiune despre această posibilitate în procesul-verbal.*

*(8) Dispoziţiile referitoare la contravenţiile prevăzute la alin. (1) - (3) se completează cu prevederile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare.*

*(9) În situaţia contravenţiilor prevăzute la alin. (1) şi (2), procesele-verbale întocmite de către personalul prevăzut la alin. (4) şi (5) vor fi depuse în fotocopie la entitatea controlată.*

**#CIN**

***\*)*** *Hotărârea Guvernului nr. 344/2014 a fost abrogată. A se vedea Hotărârea Guvernului nr. 23/2022.*

***\*\*)*** *Conform art. 24 şi art. 25 alin. (1) din Legea nr. 203/2018 (****#M14****), începând cu data de 24 august 2018, se abrogă dispoziţiile din actele normative în vigoare care stabilesc achitarea a jumătate din minimul amenzii contravenţionale într-un termen mai mic decât 15 zile de la data înmânării sau comunicării procesului-verbal.*

*Conform art. 28 alin. (1) din Ordonanţa Guvernului nr. 2/2001 privind regimul juridic al contravenţiilor, contravenientul poate achita, în termen de cel mult 15 zile de la data înmânării sau comunicării procesului-verbal, jumătate din minimul amenzii prevăzute de actul normativ, agentul constatator făcând menţiune despre această posibilitate în procesul-verbal.*

**#M1**

ART. 27

*În termen de 30 de zile de la data publicării prezentei ordonanţe de urgenţă, Ministerul Muncii, Familiei şi Protecţiei Sociale va elabora norme metodologice de aplicare a acesteia, care se aprobă prin hotărâre a Guvernului.*

***Norme metodologice:***

*- Art. 27*

*- Art. 27*

**#B**

ART. 28

Prezenta ordonanţă de urgenţă intră în vigoare la data de 1 ianuarie 2011.

ART. 29

(1) Prevederile prezentei ordonanţe de urgenţă sunt aplicabile şi tuturor categoriilor de personal care îşi desfăşoară activitatea în ministerele şi instituţiile din sectorul de apărare, ordine publică şi siguranţă naţională.

(2) În situaţia persoanelor prevăzute la alin. (1), fondurile necesare plăţii drepturilor prevăzute de prezenta ordonanţă de urgenţă şi cheltuielile administrative se asigură din bugetul de stat, prin bugetele ministerelor şi instituţiilor din sectorul de apărare, ordine publică şi siguranţă naţională.

**#M1**

*(3) Pentru perioada cât o persoană dintre cele prevăzute la alin. (1) beneficiază de concediu pentru creşterea copilului, stabilirea drepturilor de pensie şi a altor drepturi de asigurări sociale, acordate potrivit legii, se face potrivit prevederilor Legii nr. 263/2010 privind sistemul unitar de pensii publice, cu modificările şi completările ulterioare.*

**#B**

(4) Modalităţile de depunere şi de soluţionare a cererilor de acordare a drepturilor, în situaţia persoanelor prevăzute la alin. (1), se stabilesc prin norme interne, aprobate de conducătorii autorităţilor şi instituţiilor publice prevăzute la alin. (1).

***Norme metodologice:***

*- Art. 29*

**#M7**

*ART. 30 \*\*\* Abrogat*

**#M2**

ART. 31

*(1) Pentru copilul cu dizabilitate care a împlinit vârsta de 3 ani, oricare dintre părinţii fireşti sau persoanele prevăzute la art. 8 alin. (2) beneficiază de un concediu pentru îngrijirea copilului până la vârsta de 7 ani, după cum urmează:*

**#M7**

*a) în continuarea concediului prevăzut la art. 2 alin. (1);*

**#M2**

*b) oricând până la împlinirea de către copil a vârstei de 7 ani, pentru persoanele care au beneficiat de concediul pentru creşterea copilului în baza actelor normative care au reglementat acest drept la data naşterii copilului;*

*c) oricând, începând cu împlinirea de către copil a vârstei de 3 ani, pentru persoanele care nu se încadrează în condiţiile prevăzute la lit. a) şi b), dar care în ultimele 12 luni înainte de solicitarea acestui concediu au realizat venituri supuse impozitului sau au realizat perioade asimilate definite la art. 2 alin. (1), (5) şi (6).*

**#M7**

*(2) Pe perioada concediului prevăzut la alin. (1) se acordă o indemnizaţie lunară egală cu cuantumul minim al indemnizaţiei stabilit la art. 2 alin. (2).*

**#M2**

*(3) Concediul pentru creşterea copilului, prevăzut la alin. (1), se acordă pe bază de cerere de către angajatorul la care îşi desfăşoară activitatea persoana îndreptăţită.*

*(4) În situaţia persoanelor îndreptăţite care realizează venituri profesionale din activităţi independente sau agricole şi care nu lucrează în baza unui contract individual de muncă, concediul reprezintă întreruperea activităţii în perioada de până la împlinirea de către copilul cu handicap a vârstei de 7 ani.*

*(5) Pe perioada în care o persoană beneficiază de drepturile prevăzute la alin. (1) şi (2) se aplică corespunzător prevederile art. 21 şi 22.*

*(6) În situaţia prevăzută la alin. (1) lit. a) şi b), condiţiile de acordare a concediului pentru îngrijirea copilului se consideră îndeplinite indiferent care dintre părinţii fireşti sau persoanele prevăzute la art. 8 alin. (2) a beneficiat de concediul pentru creşterea copilului.*

**#M28**

*(7) Persoanele care, în perioada în care sunt îndreptăţite să beneficieze de concediul prevăzut la alin. (1), obţin venituri supuse impozitului potrivit art. 3, altele decât cele prevăzute de art. 16 alin. (3), au dreptul la un stimulent de inserţie, în cuantum egal cu cel prevăzut la art. 7 alin. (2).*

***Norme metodologice:***

*- Art. 2, art. 11, art. 31, art. 32*

*- Art. 2, art. 11, art. 31*

*- Art. 35, art. 31, art. 32*

**#M2**

ART. 32

*(1) Oricare dintre părinţii fireşti sau persoanele prevăzute la art. 8 alin. (2) care au în întreţinere un copil cu dizabilitate beneficiază, după caz, de următoarele drepturi:*

**#M3**

*a) program de lucru redus la 4 ore pentru unul dintre părinţi sau pentru persoana aflată în una dintre situaţiile prevăzute la art. 8 alin. (2) care se ocupă efectiv de îngrijirea copilului cu dizabilitate (gravă sau accentuată), până la împlinirea de către acesta a vârstei de 18 ani, la solicitarea părintelui, în condiţiile prevăzute de Legea nr. 53/2003 - Codul muncii, republicată, cu modificările şi completările ulterioare;*

**#M2**

*b) concedii medicale, acordate în condiţiile legii, pentru îngrijirea copilului cu dizabilitate care necesită internare, tratament ambulatoriu sau la domiciliu pentru afecţiuni intercurente, precum şi pentru recuperare/reabilitare, până la împlinirea de către copil a vârstei de 18 ani;*

**#M7**

*c) sprijin lunar în cuantum de 45% din cuantumul minim al indemnizaţiei stabilit la art. 2 alin. (2), acordat persoanei cu dizabilitate gravă sau accentuată care nu realizează alte venituri în afara beneficiilor de asistenţă socială destinate persoanelor cu dizabilităţi, până la împlinirea de către copil a vârstei de 3 ani, respectiv de 35% din cuantumul minim al indemnizaţiei stabilit la art. 2 alin. (2) pentru copilul cu vârsta cuprinsă între 3 şi 7 ani;*

*d) sprijin lunar în cuantum de 35% din cuantumul minim al indemnizaţiei stabilit la art. 2 alin. (2), acordat persoanei care nu îndeplineşte condiţiile prevăzute de lege pentru acordarea concediului pentru creşterea copilului şi indemnizaţiei lunare aferente, până la împlinirea de către copil a vârstei de 3 ani, respectiv de 15% din cuantumul minim al indemnizaţiei stabilit la art. 2 alin. (2) pentru copilul cu vârsta cuprinsă între 3 şi 7 ani.*

*(2) Persoana cu dizabilitate gravă sau accentuată, care are în întreţinere un copil şi care nu îndeplineşte condiţiile prevăzute de lege pentru acordarea concediului pentru creşterea copilului şi indemnizaţiei lunare aferente, beneficiază de sprijin lunar în cuantum de 45% din cuantumul minim al indemnizaţiei stabilit la art. 2 alin. (2) până la împlinirea de către copil a vârstei de 2 ani, respectiv de 15% din cuantumul minim al indemnizaţiei stabilit la art. 2 alin. (2) pentru copilul cu vârsta cuprinsă între 2 şi 7 ani.*

**#M2**

*(3) Persoanele prevăzute la alin. (1) lit. c) care realizează venituri după acordarea sprijinului lunar au obligaţia de a comunica acest fapt agenţiei teritoriale şi beneficiază, din oficiu, de drepturile prevăzute la alin. (1) lit. d).*

*(4) Persoanele care au în plasament sau tutelă un copil cu dizabilitate, inclusiv asistentul maternal, au dreptul la o alocaţie lunară de plasament, acordată în condiţiile Legii nr. 272/2004 privind protecţia şi promovarea drepturilor copilului, cu modificările ulterioare, în cuantum majorat cu 50%.*

**#M7**

*(5) Persoanele care se află în situaţia prevăzută la alin. (1) lit. a) beneficiază de o indemnizaţie egală cu 50% din cuantumul minim al indemnizaţiei stabilit la art. 2 alin. (2).*[**Nm**]

**#M28**

*(6) Persoanele care se află în situaţia prevăzută la alin. (1) lit. a) pot opta între acordarea indemnizaţiei prevăzute la alin. (5) şi acordarea stimulentului prevăzut la art. 31 alin. (7).*

***Norme metodologice:***

*- Art. 2, art. 11, art. 31, art. 32*

*- \*Art. 32*

*- Art. 35, art. 31, art. 32*

*- Art. 32 alin. (5)*

**#M3**

ART. 33

*(1) De drepturile prevăzute la art. 31 şi 32 nu poate beneficia părintele sau persoana aflată în una dintre situaţiile prevăzute la art. 8 alin. (2) care, pentru acelaşi copil, are în acelaşi timp şi calitatea de asistent personal ori care primeşte indemnizaţia acordată în condiţiile art. 42 alin. (4) şi (5) din Legea nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare.*

*(1^1) Fac excepţie de la prevederile alin. (1) persoanele singure care au în întreţinere un copil cu dizabilitate gravă şi care pot beneficia cumulat şi de indemnizaţia acordată în condiţiile art. 42 alin. (4) şi (5) din Legea nr. 448/2006, republicată, cu modificările şi completările ulterioare.*

*(2) Drepturile prevăzute la art. 31 alin. (2), art. 32 alin. (1) lit. c) şi d), alin. (2) şi (3) se acordă pentru fiecare dintre copiii aflaţi în întreţinerea persoanelor.*

**#M2**

*(3) Indemnizaţia prevăzută la art. 31 alin. (2), precum şi cea prevăzută la art. 32 alin. (1) lit. d) şi alin. (2) se cumulează cu drepturile de concediu şi indemnizaţie, respectiv de stimulent, prevăzute de Ordonanţa de urgenţă a Guvernului nr. 148/2005, aprobată cu modificări şi completări prin Legea nr. 7/2007, cu modificările şi completările ulterioare, sau, după caz, de prezenta ordonanţă de urgenţă.*

***Norme metodologice:***

*- Art. 33*

**#M2**

ART. 34

*(1) Drepturile prevăzute la art. 31 şi 32 se acordă cu respectarea condiţiilor prevăzute la art. 12.*

*(2) Drepturile prevăzute la art. 31 şi 32, cu excepţia prevăzută la art. 32 alin. (3), se acordă pe bază de cerere şi documente doveditoare, prevederile art. 13 alin. (1) şi art. 14 aplicându-se corespunzător.*

*(3) Stabilirea şi plata drepturilor prevăzute la art. 31 şi 32 se fac cu respectarea prevederilor art. 19, 20, art. 23 alin. (3) - (7) şi art. 24.*

**#M2**

ART. 35

*(1) Drepturile prevăzute la art. 31 şi art. 32 alin. (1) lit. c) şi d) şi alin. (2) se acordă după cum urmează:*

*a) pentru situaţia prevăzută la art. 31 alin. (1) lit. a), începând cu ziua următoare celei în care încetează, conform legii, concediul şi indemnizaţia pentru creşterea copilului acordate anterior, dacă cererea este depusă în termen de 60 de zile de la acea dată;*

*b) pentru situaţia prevăzută la art. 31 alin. (1) lit. b) şi c), de la data depunerii cererii;*

*c) pentru situaţia prevăzută la art. 32 alin. (1) lit. c) şi d), începând cu luna următoare celei în care a fost eliberat certificatul de încadrare a copilului în grad de dizabilitate, dacă cererea este depusă în termen de 60 de zile de la această dată;*

*d) pentru situaţia prevăzută la art. 32 alin. (2), începând cu luna următoare celei în care s-a născut copilul, dacă încadrarea în grad de dizabilitate a persoanei îndreptăţite a fost efectuată înaintea acestei date, respectiv începând cu luna următoare celei în care a fost eliberat certificatul de încadrare a persoanei îndreptăţite în grad de dizabilitate, dacă cererea este depusă în termen de 60 de zile de la datele menţionate;*

**#M28**

*d^1) de la data realizări veniturilor supuse impozitului, dacă cererea este depusă în termen de 30 de zile de la acea dată;*

**#M2**

*e) pentru celelalte situaţii, inclusiv pentru cazul în care cererea a fost depusă peste termenele prevăzute la lit. a) - d), de la data depunerii cererii sau, după caz, începând cu luna următoare depunerii cererii.*

*(2) Pentru situaţiile prevăzute la art. 8 alin. (2), termenele stabilite la alin. (1) se aplică ţinând cont de data adopţiei, a instituirii tutelei, plasamentului sau încredinţării.*

***Norme metodologice:***

*- Art. 35, art. 31, art. 32*

**#M2**

ART. 36

*(1) Drepturile prevăzute la art. 31 şi art. 32 alin. (1) lit. c) şi d) şi alin. (2) încetează în următoarele situaţii:*

*a) nu mai sunt îndeplinite condiţiile prevăzute la art. 12;*

*b) copilul a împlinit vârsta de 7 ani;*

*c) copilul sau, după caz, persoana îndreptăţită nu mai este încadrat/încadrată într-un grad de dizabilitate;*

*d) persoanele realizează alte venituri în afara beneficiilor de asistenţă socială destinate persoanelor cu dizabilităţi, caz în care se aplică prevederile art. 32 alin. (3);*

*e) a avut loc decesul copilului.*

**#M7**

*f) \*\*\* Abrogată*

**#M2**

*(2) Drepturile prevăzute la art. 31 şi art. 32 alin. (1) lit. c) şi d) şi alin. (2) încetează începând cu ziua sau, după caz, cu luna următoare celei în care se înregistrează una dintre situaţiile prevăzute la alin. (1).*

***Norme metodologice:***

*- Art. 16, art. 17, art. 36, art. 37*

*- Art. 16, art. 17, art. 36, art. 37*

**#M2**

ART. 37

*(1) Drepturile prevăzute la art. 31 şi art. 32 alin. (1) lit. c) şi d) şi alin. (2) se suspendă începând cu ziua sau, după caz, cu luna următoare celei în care se produce una din următoarele situaţii:*

*a) persoana îndreptăţită este decăzută din drepturile părinteşti;*

*b) persoana îndreptăţită este îndepărtată, conform legii, de la exercitarea tutelei;*

*c) persoana îndreptăţită nu mai îndeplineşte condiţiile prevăzute de lege în vederea încredinţării copilului spre adopţie;*

*d) persoana îndreptăţită nu mai îndeplineşte condiţiile prevăzute de lege în vederea menţinerii măsurii de plasament;*

*e) persoana îndreptăţită execută o pedeapsă privativă de libertate sau se află în arest preventiv o perioadă mai mare de 30 de zile;*

*f) copilul este abandonat ori este internat într-o instituţie de ocrotire publică sau privată;*

*g) persoana îndreptăţită a decedat;*

*h) copilul nu mai este încadrat într-un grad de dizabilitate sau, după caz, persoana îndreptăţită este încadrată în alt grad de dizabilitate;*

*i) timp de 3 luni consecutive se înregistrează mandate poştale returnate;*[**Nm**]

**#M7**

*j) \*\*\* Abrogată*

**#M28**

*k) persoana îndreptăţită nu mai realizează venituri supuse impozitului şi solicită acordarea concediului pentru îngrijirea copilului.*

**#M2**

*(2) Drepturile prevăzute la art. 31 se suspendă începând cu ziua următoare celei în care persoana îndreptăţită realizează venituri supuse impozitului.*

*(3) Drepturile prevăzute la art. 31 nu se suspendă în situaţiile prevăzute la art. 16 alin. (3).*

**#M28**

*(4) Reluarea acordării drepturilor prevăzute la art. 31, suspendate în situaţiile prevăzute la alin. (1) şi (2), se face la cerere, prevederile art. 18 alin. (1) - (3) aplicându-se corespunzător.*

**#M2**

*(5) Reluarea acordării drepturilor prevăzute la art. 32, suspendate în situaţiile prevăzute la alin. (1), se face la cerere, începând cu ziua sau, după caz, cu luna următoare celei în care se depune cererea.*

*(6) Reluarea plăţii drepturilor suspendate în condiţiile alin. (1) lit. i) se face începând cu luna următoare efectuării verificării cauzelor, inclusiv pentru perioada de suspendare, dacă situaţia constatată nu conduce la încetarea sau la modificarea dreptului.*

*(7) În situaţiile de suspendare a drepturilor prevăzute la art. 31 şi 32, acestea pot fi solicitate şi de către o altă persoană îndreptăţită, dacă îndeplineşte cerinţele prevăzute de prezenta ordonanţă de urgenţă.*

*(8) Drepturile prevăzute la art. 31, art. 32 alin. (1) lit. c) şi d) şi alin. (2) se cuvin şi se acordă noului beneficiar cu respectarea prevederilor art. 35.*

***Norme metodologice:***

*- Art. 16, art. 17, art. 36, art. 37*

*- Art. 16 alin. (2) lit. j), art. 37 alin. (1) lit. i)*

*- Art. 16, art. 17, art. 36, art. 37*

**#M11**

ART. 37^1

*Pentru drepturile prevăzute la art. 2 alin. (2), art. 7 alin. (1), art. 9 alin. (4), art. 31 alin. (2) şi art. 32 alin. (1) lit. c) şi d), alin. (2), (4) şi (5), dacă din calcul rezultă fracţiuni în bani, cuantumul se rotunjeşte la leu în favoarea beneficiarului.*

**#M32**

ART. 37^2\*)

*Ministerul Muncii şi Solidarităţii Sociale asigură informarea corespunzătoare atât a salariaţilor, cât şi a angajatorilor cu privire la aplicarea prevederilor prezentei ordonanţe de urgenţă, prin publicarea informaţiilor relevante pe website-ul instituţiei, dar şi prin alte mijloace de comunicare accesibile salariaţilor şi angajatorilor.*

**#CIN**

***\*)*** *Art. 37^2 a fost introdus prin art. I pct. 18 din Ordonanţa de urgenţă a Guvernului nr. 164/2022 (****#M32****). Conform art. III alin. (1) din Ordonanţa de urgenţă a Guvernului nr. 164/2022 (****#M32****), prevederile art. I pct. 18 din Ordonanţa de urgenţă a Guvernului nr. 164/2022 (****#M32****) se aplică începând cu data intrării în vigoare a hotărârii Guvernului prevăzute la art. II din Ordonanţa de urgenţă a Guvernului nr. 164/2022 (****#M32****), prin care se vor modifica în mod corespunzător Normele metodologice.*

**#M7**

*ART. 38 \*\*\* Abrogat*

*ART. 39 \*\*\* Abrogat*

**#M32**

*\**

*Prezenta ordonanţă de urgenţă asigură transpunerea integrală a art. 1 lit. a), art. 2, art. 3 alin. (1) lit. b), art. 5, art. 8 alin. (1) şi (3), art. 10, art. 12 alin. (1), art. 13, art. 17, art. 19 şi art. 20 şi parţială a art. 11 din cuprinsul Directivei (UE) 2019/1.158 a Parlamentului European şi a Consiliului din 20 iunie 2019 privind echilibrul dintre viaţa profesională şi cea privată a părinţilor şi îngrijitorilor şi de abrogare a Directivei 2010/18/UE a Consiliului, publicată în Jurnalul Oficial al Uniunii Europene, seria L, nr. 188 din 12 iulie 2019, cu referire la concediul pentru creşterea copilului.*

**#CIN**

***NOTĂ:***

*Menţiunea privind transpunerea normelor din dreptul Uniunii Europene a fost introdusă prin art. I pct. 18 din Ordonanţa de urgenţă a Guvernului nr. 164/2022 (****#M32****). Conform art. III alin. (1) din Ordonanţa de urgenţă a Guvernului nr. 164/2022 (****#M32****), prevederile art. I pct. 18 din Ordonanţa de urgenţă a Guvernului nr. 164/2022 (****#M32****) se aplică începând cu data intrării în vigoare a hotărârii Guvernului prevăzute la art. II din Ordonanţa de urgenţă a Guvernului nr. 164/2022 (****#M32****), prin care se vor modifica în mod corespunzător Normele metodologice.*

**#CIN**

***NOTE:***

***1.*** *Reproducem mai jos prevederile art. IV şi art. V din Legea nr. 166/2012 (****#M3****).*

**#M3**

*"ART. IV*

*(1) În situaţia în care drepturile reglementate de Legea nr. 416/2001 privind venitul minim garantat, cu modificările şi completările ulterioare, Ordonanţa de urgenţă a Guvernului nr. 111/2010 privind concediul şi indemnizaţia lunară pentru creşterea copiilor, aprobată cu modificări prin Legea nr. 132/2011, cu modificările şi completările ulterioare, şi de Legea nr. 277/2010 privind alocaţia pentru susţinerea familiei, cu modificările şi completările ulterioare, au încetat ca urmare a neachitării impozitelor şi taxelor locale, acestea pot fi solicitate din nou, prin depunerea unei noi cereri şi, respectiv, acte doveditoare la primarul localităţii de domiciliu ori reşedinţă sau, în cazul drepturilor reglementate de Ordonanţa de urgenţă a Guvernului nr. 111/2010, aprobată cu modificări prin Legea nr. 132/2011, cu modificările şi completările ulterioare, la agenţiile pentru plăţi şi inspecţie socială judeţene, respectiv a municipiului Bucureşti.*

*(2) În situaţia drepturilor reglementate de Ordonanţa de urgenţă a Guvernului nr. 111/2010, aprobată cu modificări prin Legea nr. 132/2011, cu modificările şi completările ulterioare, dreptul se acordă de la data la care a fost depusă cererea şi pot fi luate în considerare documentele existente."*

**#M3**

*"ART. V*

*(1) Persoanele care la data intrării în vigoare a prezentei legi se află în cele 4 luni de concediu fără plată pentru creşterea copilului, astfel cum au fost acordate în baza art. 10 din Ordonanţa de urgenţă a Guvernului nr. 111/2010 privind concediul şi indemnizaţia lunară pentru creşterea copiilor, aprobată cu modificări prin Legea nr. 132/2011, cu modificările şi completările ulterioare, anterior modificărilor aduse prin prezenta lege, sau care au finalizat acest concediu, dar copilul nu a împlinit vârsta de un an, 2 ani sau 3 ani în cazul copilului cu handicap, au dreptul la concediu pentru creşterea copilului şi indemnizaţia aferentă, de la data depunerii cererii.*

*(2) Angajatorii au obligaţia de a aproba concediul pentru creşterea copilului, în condiţiile art. 25 din Ordonanţa de urgenţă a Guvernului nr. 111/2010, aprobată cu modificări prin Legea nr. 132/2011, cu modificările şi completările ulterioare, în caz contrar fiindu-le aplicabile sancţiunile prevăzute la art. 26 din Ordonanţa de urgenţă a Guvernului nr. 111/2010, aprobată cu modificări prin Legea nr. 132/2011, cu modificările şi completările ulterioare."*

**#CIN**

***2.*** *Reproducem mai jos prevederile art. I alin. (1), alin. (2) lit. e), alin. (4) - (5), precum şi ale art. III din Ordonanţa de urgenţă a Guvernului nr. 44/2014 (****#M5****), cu modificările ulterioare.*

**#M9**

*"ART. I*

*(1) Prin derogare de la prevederile art. 73^1 din Legea nr. 500/2002 privind finanţele publice, cu modificările şi completările ulterioare, sumele reprezentând prejudicii/plăţi nelegale din fonduri publice, stabilite de organele de control competente, acordate din bugetul de stat, prin bugetul Ministerului Muncii, Familiei, Protecţiei Sociale şi Persoanelor Vârstnice sau suportate din bugetele locale, cu titlu de beneficii de asistenţă socială, se recuperează fără perceperea de obligaţii fiscale accesorii, dacă acestea sunt restituite de beneficiar în termen de maximum 180 de zile de la comunicarea deciziei sau, după caz, a dispoziţiei de recuperare, în condiţiile legii.*

**#M5**

*(2) Fac obiectul derogării prevăzute la alin. (1) următoarele beneficii de asistenţă socială:*

*[...]*

*e) drepturile acordate în baza Ordonanţei de urgenţă a Guvernului nr. 111/2010 privind concediul şi indemnizaţia lunară pentru creşterea copiilor, aprobată cu modificări prin Legea nr. 132/2011, cu modificările şi completările ulterioare;*

*[...]*

**#M9**

*(4) Recuperarea sumelor plătite necuvenit se face, după caz, prin decizie a directorului executiv al agenţiei teritoriale pentru plăţi şi inspecţie socială, decizie a directorului executiv/directorului general al direcţiei generale de asistenţă socială şi protecţia copilului judeţeană, respectiv a sectorului municipiului Bucureşti şi/sau prin dispoziţie a primarului, care se comunică debitorului în termen de 15 zile de la data emiterii acesteia.*

*(4^1) Decizia/Dispoziţia de recuperare prevăzută la alin. (4) constituie titlu de creanţă de la data comunicării. După expirarea termenului prevăzut la alin. (1), decizia/dispoziţia de recuperare devine titlu executoriu.*

*(4^2) Sumele plătite necuvenit se recuperează, în termenul prevăzut la alin. (1), după cum urmează:*

*a) dacă beneficiarul primeşte în continuare beneficiul de asistenţă socială pentru care s-a constituit debit, se fac reţineri eşalonat din drepturile aferente lunilor următoare, dar nu mai mult de 1/3 din drepturile lunare;*

*b) dacă beneficiarul nu mai primeşte drepturi în perioada următoare constatării sumelor prevăzute la alin. (1) sau dacă sumele recuperate în condiţiile lit. a) nu acoperă drepturile acordate necuvenit şi titularul dreptului consimte, prin angajament scris, să restituie suma încasată necuvenit, acesta achită suma respectivă, în termenul prevăzut de decizia/dispoziţia de recuperare. Prin angajamentul de plată, beneficiarul poate consimţi recuperarea debitului şi din alte beneficii de asistenţă socială acordate de plătitorul beneficiului pentru care s-a constituit debitul.*

*(4^3) După termenul prevăzut la alin. (1), pe baza deciziei/dispoziţiei prevăzute la alin. (4^1), aceasta, împreună cu dovada comunicării către debitor, se transmite organelor fiscale centrale în vederea recuperării sumelor înscrise în titlul executoriu, conform prevederilor Legii nr. 207/2015 privind Codul de procedură fiscală, cu modificările şi completările ulterioare, însoţite de precizări referitoare la suma rămasă de recuperat, precum şi data de la care urmează a fi calculate obligaţiile fiscale accesorii pentru aceasta.*

*(4^4) Sumele recuperate în condiţiile alin. (4^2) şi (4^3) se fac venit la bugetul de stat.*

*(4^5) Sumele înscrise în titlul executoriu prevăzut la alin. (4^1) se scad din evidenţa agenţiei teritoriale pentru plăţi şi inspecţie socială, direcţiei generale de asistenţă socială sau primăriei, la data confirmării preluării debitului de către organele fiscale centrale.*

*(4^6) În situaţia în care beneficiarul drepturilor prevăzute la alin. (2), persoană singură, a decedat, nu se mai procedează la recuperarea sumelor încasate necuvenit cu titlu de beneficii de asistenţă socială.*

**#M5**

*(5) Pentru recuperarea sumelor cu titlu de beneficii de asistenţă socială şi subvenţii prevăzute la alin. (2) şi (3), reprezentând prejudicii/plăţi nelegale din fonduri publice, termenul de prescripţie este cel prevăzut de art. 2.517 din Legea nr. 287/2009 privind Codul civil, republicată, cu modificările ulterioare."*

**#M5**

*"ART. III*

*(1) Sumele cu titlu de beneficii de asistenţă socială şi subvenţii prevăzute la art. I alin. (2) şi (3), precum şi sumele cu titlu de prestaţii sociale prevăzute la art. 101 din Legea nr. 448/2006, republicată, cu modificările şi completările ulterioare, constatate ca prejudicii/plăţi nelegale din fonduri publice, stabilite de organele de control competente, nerecuperate până la data intrării în vigoare a prezentei ordonanţe de urgenţă, se recuperează în condiţiile art. I alin. (1) şi (4).*

*(2) Pentru sumele prevăzute la alin. (1) termenul de 180 de zile se calculează de la data intrării în vigoare a prezentei ordonanţe de urgenţă.*

*(3) În aplicarea prevederilor prezentei ordonanţe de urgenţă, Ministerul Muncii, Familiei, Protecţiei Sociale şi Persoanelor Vârstnice poate emite instrucţiuni care se aprobă prin ordin al ministrului."*

**#CIN**

***3.*** *Reproducem mai jos prevederile art. II - V din Legea nr. 126/2014 (****#M6****).*

**#M6**

*"ART. II*

*(1) Debitele constituite sau care urmează a fi constituite în sarcina persoanelor cu drepturi de indemnizaţie pentru creşterea copilului/stimulent/stimulent de inserţie, în baza Ordonanţei de urgenţă a Guvernului nr. 148/2005 privind susţinerea familiei în vederea creşterii copilului, aprobată cu modificări şi completări prin Legea nr. 7/2007, cu modificările şi completările ulterioare, sau a Ordonanţei de urgenţă a Guvernului nr. 111/2010, aprobată cu modificări prin Legea nr. 132/2011, cu modificările şi completările ulterioare, se scutesc de la plată.*

*(2) Sumele provenite din debitele recuperate începând cu data de 1 ianuarie 2011 şi până la data intrării în vigoare a prezentei legi se restituie eşalonat pe o perioadă de 5 ani calendaristici, începând de la data de 1 ianuarie 2015, prin plăţi anuale egale.*

*(3) Sumele ce urmează a fi restituite în condiţiile alin. (2) nu se actualizează cu indicele de inflaţie şi nu sunt purtătoare de dobânzi, penalităţi sau majorări de întârziere, după caz.*

*(4) Procedura de efectuare a plăţii restituirilor prevăzute la alin. (2) va fi stabilită prin ordin\*) comun al ministrului muncii, familiei, protecţiei sociale şi persoanelor vârstnice şi al ministrului finanţelor publice.*

*(5) Contribuţia de asigurări sociale de sănătate aferentă debitelor scutite de la plată/restituite potrivit prevederilor alin. (1) nu se recalculează şi nu se recuperează.*

*(6) Debitele constituite în sarcina persoanelor ale căror drepturi se stabilesc după data intrării în vigoare a prezentei legi se recuperează potrivit prevederilor Ordonanţei de urgenţă a Guvernului nr. 111/2010, aprobată cu modificări prin Legea nr. 132/2011, cu modificările şi completările ulterioare, precum şi cu modificările aduse prin prezenta lege."*

**#CIN**

***\*)*** *Prin Ordinul ministrului muncii, familiei, protecţiei sociale şi persoanelor vârstnice şi al ministrului finanţelor publice nr. 2396/103/2014 a fost aprobată Procedura de efectuare a plăţii restituirilor prevăzute de Legea nr. 126/2014 (****#M6****).*

**#M6**

*"ART. III*

*(1) Debitele cu titlu de indemnizaţie pentru creşterea copilului/stimulent/stimulent de inserţie acordate în baza Ordonanţei de urgenţă a Guvernului nr. 148/2005, aprobată cu modificări şi completări prin Legea nr. 7/2007, cu modificările şi completările ulterioare, sau a Ordonanţei de urgenţă a Guvernului nr. 111/2010, aprobată cu modificări prin Legea nr. 132/2011, cu modificările şi completările ulterioare, constituite din culpa debitorului, materializată în folosirea cu intenţie de către acesta a unor documente despre care cunoştea că au fost eliberate cu nerespectarea legii, declararea de către acesta a unor date neconforme realităţii sau nedeclararea unor informaţii nu fac obiectul scutirii la plată, conform prevederilor art. II.*

*(2) Debitele prevăzute la alin. (1) se recuperează integral de la persoanele care au încasat necuvenit drepturile, inclusiv sumele reprezentând contribuţii de asigurări sociale de sănătate."*

**#M6**

*"ART. IV*

*(1) În vederea scutirii la plată şi/sau restituirii sumelor recuperate potrivit prevederilor art. II, persoanele în sarcina cărora s-au stabilit debite se vor adresa cu cerere scrisă agenţiilor judeţene pentru plăţi şi inspecţie socială, respectiv a municipiului Bucureşti, însoţită de declaraţia pe propria răspundere că toate documentele prezentate în vederea stabilirii dreptului de indemnizaţie pentru creşterea copilului/stimulent/stimulent de inserţie acordate în baza Ordonanţei de urgenţă a Guvernului nr. 148/2005, aprobată cu modificări şi completări prin Legea nr. 7/2007, cu modificările şi completările ulterioare, sau a Ordonanţei de urgenţă a Guvernului nr. 111/2010, aprobată cu modificări prin Legea nr. 132/2011, cu modificările şi completările ulterioare, au fost solicitate organelor competente.*

*(2) În situaţia în care cererea prevăzută la alin. (1) nu a fost înregistrată la agenţiile judeţene pentru plăţi şi inspecţie socială, respectiv a municipiului Bucureşti, recuperarea debitelor se va efectua potrivit prevederilor Ordonanţei de urgenţă a Guvernului nr. 111/2010, aprobată cu modificări prin Legea nr. 132/2011, cu modificările şi completările ulterioare, precum şi cu modificările aduse prin prezenta lege, iar sumele recuperate nu se restituie.*

*(3) Scutirea la plată şi, după caz, restituirea sumelor recuperate se fac în baza deciziei directorului executiv al agenţiei judeţene pentru plăţi şi inspecţie socială, respectiv a municipiului Bucureşti, care se emite în termen de 30 de zile lucrătoare de la data înregistrării cererii. Decizia se comunică debitorului în termen de 15 zile de la emiterea acesteia."*

**#M6**

*"ART. V*

*În aplicarea prevederilor art. II - IV pot fi emise instrucţiuni care se aprobă prin ordin\*) comun al ministrului muncii, familiei, protecţiei sociale şi persoanelor vârstnice şi al ministrului finanţelor publice."*

**#CIN**

***\*)*** *Prin Ordinul ministrului muncii, familiei, protecţiei sociale şi persoanelor vârstnice şi al ministrului finanţelor publice nr. 2396/103/2014 au fost aprobate instrucţiunile de aplicare a prevederilor art. II - IV din Legea nr. 126/2014 (****#M6****).*

**#CIN**

***4.*** *Reproducem mai jos prevederile art. III din Legea nr. 66/2016 (****#M7****).*

**#M7**

*"ART. III*

*(1) Pentru persoanele care, la data intrării în vigoare a prezentei legi, beneficiază de concediul şi indemnizaţia pentru creşterea copilului, de concediul fără plată sau de stimulentul de inserţie reglementate de Ordonanţa de urgenţă a Guvernului nr. 111/2010 privind concediul şi indemnizaţia lunară pentru creşterea copiilor, aprobată cu modificări prin Legea nr. 132/2011, cu modificările şi completările ulterioare, modificările aduse prin prezenta lege se aplică după cum urmează:*

*a) pentru persoanele care se află în concediu pentru creşterea copilului în vârstă de până la un an sau în plata stimulentului de inserţie, precum şi pentru cele aflate în concediu fără plată pentru creşterea copilului în vârstă de până la 2 ani, modificarea opţiunii se realizează pe bază de cerere şi acte doveditoare privind suspendarea realizării de venituri supuse impozitului, pentru perioada rămasă până la împlinirea de către copil a vârstei de 2 ani, respectiv 3 ani, în cazul copilului cu handicap;*

*b) pentru persoanele care se află în concediu pentru creşterea copilului în vârstă de până la 2 ani, modificarea cuantumului indemnizaţiei lunare aferente se realizează din oficiu, pe baza documentelor care au stat la baza acordării dreptului;*

*c) pentru persoanele aflate în plata stimulentului de inserţie, indiferent de opţiunea de concediu exprimată iniţial, şi care nu se află în situaţia prevăzută la lit. a), prelungirea perioadei de acordare a stimulentului până la împlinirea de către copil a vârstei de 3 ani, respectiv 4 ani, în cazul copilului cu handicap, se face din oficiu.*

*(2) În aplicarea alin. (1) se emit instrucţiuni care se aprobă prin ordin al ministrului muncii, familiei, protecţiei sociale şi persoanelor vârstnice\*)."*

**#CIN**

***\*)*** *A se vedea Ordinul ministrului muncii, familiei, protecţiei sociale şi persoanelor vârstnice nr. 1099/2016 privind aprobarea Instrucţiunilor de aplicare a prevederilor art. III alin. (1) din Legea nr. 66/2016 pentru modificarea şi completarea Ordonanţei de urgenţă a Guvernului nr. 111/2010 privind concediul şi indemnizaţia lunară pentru creşterea copiilor.*

**#CIN**

***5.*** *Reproducem mai jos prevederile art. IV şi art. V din Ordonanţa de urgenţă a Guvernului nr. 15/2018 (****#M13****).*

**#M13**

*"ART. IV*

*Până la data de 31 martie 2018 Agenţia Naţională de Plăţi şi Inspecţie Socială, prin agenţiile de plăţi şi inspecţie socială judeţene, respectiv a municipiului Bucureşti, asigură plata contribuţiei de asigurări sociale de sănătate pentru drepturile de ajutor social acordate potrivit Legii nr. 416/2001 privind venitul minim garantat, cu modificările şi completările ulterioare, de indemnizaţie pentru creşterea copilului prevăzute de Ordonanţa de urgenţă a Guvernului nr. 111/2010 privind concediul şi indemnizaţia lunară pentru creşterea copiilor, aprobată cu modificări prin Legea nr. 132/2011, cu modificările şi completările ulterioare, şi de indemnizaţie lunară pe perioada concediului de acomodare prevăzută de Legea nr. 273/2004 privind procedura adopţiei, republicată, corespunzătoare anului fiscal 2017."*

**#M13**

*"ART. V*

*Sumele reprezentând contribuţiile de asigurări sociale de sănătate aferente drepturilor prevăzute la art. IV acordate necuvenit, virate către bugetul Fondului naţional unic de asigurări sociale de sănătate, nu se mai recuperează."*

**#CIN**

***6.*** *Reproducem mai jos prevederile art. II din Ordonanţa de urgenţă a Guvernului nr. 81/2018 (****#M15****).*

**#M15**

*"ART. II*

*(1) Persoanele îndreptăţite care au solicitat acordarea indemnizaţiei lunare prevăzute de Ordonanţa de urgenţă a Guvernului nr. 111/2010, aprobată cu modificări prin Legea nr. 132/2011, cu modificările şi completările ulterioare, al cărei cuantum a fost stabilit fără a fi luate în calcul veniturile din drepturi de proprietate intelectuală realizate începând cu data de 23 martie 2018, pot depune direct la agenţiile pentru plăţi şi inspecţie socială judeţene, respectiv a municipiului Bucureşti documentele doveditoare privind realizarea acestor venituri, în termen de 60 de zile de la data intrării în vigoare a prezentei ordonanţe de urgenţă.*

*(2) Pentru persoanele cărora li s-a stabilit cuantumul indemnizaţiei lunare prevăzute de Ordonanţa de urgenţă a Guvernului nr. 111/2010, aprobată cu modificări prin Legea nr. 132/2011, cu modificările şi completările ulterioare, fără a fi luate în calcul veniturile din drepturi de proprietate intelectuală realizate începând cu data de 23 martie 2018, agenţiile pentru plăţi şi inspecţie socială judeţene, respectiv a municipiului Bucureşti au obligaţia de a stabili noul cuantum în termen de 60 de zile de la depunerea documentelor prevăzute la alin. (1) sau, după caz, în termen de 60 de zile de la intrarea în vigoare a prezentei ordonanţe de urgenţă, în cazul în care aceste documente sunt deja depuse.*

*(3) Cuantumul stabilit potrivit alin. (2) se acordă începând cu data intrării în vigoare a prezentei ordonanţe de urgenţă.*

*(4) Diferenţele de sume între cuantumul indemnizaţiei lunare prevăzute de Ordonanţa de urgenţă a Guvernului nr. 111/2010, aprobată cu modificări prin Legea nr. 132/2011, cu modificările şi completările ulterioare, calculat potrivit alin. (2), şi cuantumul plătit până la data stabilirii noului cuantum se plătesc până la data de 31 decembrie 2018."*

**#CIN**

***7.*** *Reproducem mai jos prevederile art. III din Legea nr. 89/2019 (****#M16****).*

**#M16**

*"ART. III*

*(1) Debitele cu titlu de indemnizaţie pentru creşterea copilului, constituite până la data intrării în vigoare a prezentei legi, conform art. 24 alin. (3) din Ordonanţa de urgenţă a Guvernului nr. 111/2010, aprobată cu modificări prin Legea nr. 132/2011, cu modificările şi completările ulterioare, se scutesc de la plată numai în cazul în care titularul acestora se află în situaţia prevăzută la art. 24 alin. (3^1) din Ordonanţa de urgenţă a Guvernului nr. 111/2010, aprobată cu modificări prin Legea nr. 132/2011, cu modificările şi completările ulterioare, precum şi cu cele aduse prin prezenta lege.*

*(2) Scutirea de la plată se face astfel:*

*a) prin decizia directorului executiv al agenţiei pentru plăţi şi inspecţie socială judeţene, respectiv a municipiului Bucureşti, până la împlinirea termenului de 180 de zile prevăzut la art. I alin. (1) din Ordonanţa de urgenţă a Guvernului nr. 44/2014 pentru reglementarea unor măsuri privind recuperarea debitelor pentru beneficiile de asistenţă socială, precum şi pentru modificarea art. 101 din Legea nr. 448/2006 privind protecţia şi promovarea drepturilor persoanelor cu handicap, aprobată cu modificări prin Legea nr. 266/2015, cu modificările şi completările ulterioare;*

*b) de către organele fiscale centrale, pentru debitele transmise potrivit art. I alin. (4^3) din Ordonanţa de urgenţă a Guvernului nr. 44/2014, aprobată cu modificări prin Legea nr. 266/2015, cu modificările şi completările ulterioare.*

*(3) Decizia de scutire prevăzută la alin. (2) lit. a) se comunică debitorului în termen de 15 zile de la emiterea acesteia.*

*(4) În vederea identificării debitorilor pentru scutirea de la plată a debitelor în conformitate cu prevederile alin. (2) lit. b), agenţia pentru plăţi şi inspecţie socială judeţeană, respectiv a municipiului Bucureşti transmite organului fiscal central lista debitorilor pentru care s-a efectuat transmiterea potrivit art. I alin. (4^3) din Ordonanţa de urgenţă a Guvernului nr. 44/2014, aprobată cu modificări prin Legea nr. 266/2015, cu modificările şi completările ulterioare."*

**#CIN**

***8.*** *Reproducem mai jos prevederile art. II - III din Ordonanţa de urgenţă a Guvernului nr. 30/2020 (****#M19****), cu modificările ulterioare.*

**#M19**

*"ART. II\*)*

*(1) Acordarea stimulentului de inserţie prevăzut la art. 7 din Ordonanţa de urgenţă a Guvernului nr. 111/2010 privind concediul şi indemnizaţia lunară pentru creşterea copiilor, aprobată cu modificări prin Legea nr. 132/2011, cu modificările şi completările ulterioare, se efectuează fără întrerupere, pe o perioadă de 90 zile în cazul persoanelor care, începând cu data intrării în vigoare a prezentei ordonanţe de urgenţă, se află în una sau mai multe dintre următoarele situaţii:*

*a) beneficiază de concediile prevăzute la art. 2 alin. (1) lit. a), b) şi d) din Ordonanţa de urgenţă a Guvernului nr. 158/2005 privind concediile şi indemnizaţiile de asigurări sociale de sănătate, aprobată cu modificări şi completări prin Legea nr. 399/2006, cu modificările şi completările ulterioare;*

*b) beneficiază de concediul prevăzut de Legea nr. 19/2020 privind acordarea unor zile libere părinţilor pentru supravegherea copiilor, în situaţia închiderii temporare a unităţilor de învăţământ;*

*c) se află în perioada prevăzută la art. 52 alin. (1) lit. c) din Legea nr. 53/2003 - Codul muncii, republicată, cu modificările şi completările ulterioare;*

*d) li s-a suspendat ori le-a încetat raportul de muncă ori de serviciu, ca urmare a instituirii situaţiei de urgenţă în condiţiile Ordonanţei de urgenţă a Guvernului nr. 1/1999 privind regimul stării de asediu şi regimul stării de urgenţă, aprobată cu modificări şi completări prin Legea nr. 453/2004, cu modificările şi completările ulterioare.*

*(2) În cazul în care, după perioada prevăzută la alin. (1), persoana îndreptăţită realizează venituri supuse impozitului pe venit potrivit prevederilor art. 3 din Ordonanţa de urgenţă a Guvernului nr. 111/2010, aprobată cu modificări prin Legea nr. 132/2011, cu modificările şi completările ulterioare, atunci stimulentul de inserţie se acordă, potrivit legii, până la împlinirea de către copil a vârstei de 3 ani sau 4 ani în cazul copilului cu dizabilitate.*

*(3) Prevederile alin. (1) şi (2) se aplică corespunzător şi în cazul persoanelor care beneficiază de indemnizaţia prevăzută la art. 32 alin. (5) din Ordonanţa de urgenţă a Guvernului nr. 111/2010, aprobată cu modificări prin Legea nr. 132/2011, cu modificările şi completările ulterioare.*

*(4) Prevederile alin. (1) se aplică şi persoanelor care la data intrării în vigoare a prezentei ordonanţe de urgenţă se află în plata stimulentului de inserţie, cu respectarea prevederilor art. 17 alin. (1) lit. a) din Ordonanţa de urgenţă a Guvernului nr. 111/2010, aprobată prin Legea nr. 132/2011, cu modificările şi completările ulterioare."*

**#CIN**

***\*)*** *A se vedea şi:*

*- art. VI din Ordonanţa de urgenţă a Guvernului nr. 32/2020 (****#M20****), articol reprodus în nota 9 de la sfârşitul textului actualizat;*

*- art. 24 din Legea nr. 55/2020 (****#M25****), articol reprodus în nota 13 de la sfârşitul textului actualizat;*

*- art. 4 din Ordonanţa de urgenţă a Guvernului nr. 97/2020 (****#M27****), articol reprodus în nota 14 de la sfârşitul textului actualizat.*

**#M26**

*"ART. II^1*

*Prin excepţie de la prevederile Ordonanţei de urgenţă a Guvernului nr. 111/2010 privind concediul şi indemnizaţia lunară pentru creşterea copiilor, aprobată cu modificări prin Legea nr. 132/2011, cu modificările şi completările ulterioare, acordarea drepturilor prevăzute de Ordonanţa de urgenţă a Guvernului nr. 111/2010 se efectuează fără întrerupere, pe toată perioada instituirii stării de urgenţă, precum şi pe o perioadă de 30 de zile de la data încetării acesteia, cu excepţia drepturilor prevăzute la art. II."*

**#M19**

*"ART. III\*)*

*(1) Începând cu data intrării în vigoare a prezentei ordonanţe de urgenţă şi în baza Decretului nr. 195/2020 privind instituirea stării de urgenţă pe teritoriul României, cererile, declaraţiile şi documentele doveditoare pentru solicitarea beneficiilor de asistenţă socială acordate din bugetul de stat prin bugetul Ministerului Muncii şi Protecţiei Sociale pot fi depuse în format letric sau prin poşta electronică.*

*(2) Cererile, declaraţiile şi documentele doveditoare prevăzute la alin. (1) vizează acordarea următoarelor beneficii de asistenţă socială:*

*a) ajutorul social acordat în baza Legii nr. 416/2001 privind venitul minim garantat, cu modificările şi completările ulterioare;*

*b) alocaţia pentru susţinerea familiei acordată în baza Legii nr. 277/2010 privind alocaţia pentru susţinerea familiei, republicată, cu modificările şi completările ulterioare;*

*c) alocaţia de stat pentru copii acordată în baza Legii nr. 61/1993 privind alocaţia de stat pentru copii, republicată, cu modificările şi completările ulterioare;*

*d) drepturile acordate în baza Ordonanţei de urgenţă a Guvernului nr. 111/2010 privind concediul şi indemnizaţia lunară pentru creşterea copiilor, aprobată cu modificări prin Legea nr. 132/2011, cu modificările şi completările ulterioare;*

*e) alocaţia lunară de plasament acordată în baza Legii nr. 272/2004 privind protecţia şi promovarea drepturilor copilului, republicată, cu modificările şi completările ulterioare;*

*f) drepturile acordate în baza art. 50 din Legea nr. 273/2004 privind procedura adopţiei, republicată, cu modificările şi completările ulterioare;*

*g) ajutorul pentru încălzirea locuinţei acordat în baza Ordonanţei de urgenţă a Guvernului nr. 70/2011\*\*) privind măsurile de protecţie socială pentru perioada sezonului rece, aprobată prin Legea nr. 92/2012, cu modificările şi completările ulterioare;*

*h) indemnizaţia lunară de hrană acordată în baza Legii nr. 584/2002 privind măsurile de prevenire a răspândirii maladiei SIDA în România şi de protecţie a persoanelor infectate cu HIV sau bolnave de SIDA, cu modificările ulterioare.*

*(3) Depunerea prin poşta electronică a cererilor, declaraţiilor şi documentelor doveditoare pentru solicitarea beneficiilor prevăzute la alin. (2) se face astfel:*

*a) pentru beneficiile prevăzute la lit. e) - f) şi h), la agenţiile pentru plăţi şi inspecţie socială judeţene, respectiv a municipiului Bucureşti, denumite în continuare agenţii teritoriale, în a căror rază teritorială îşi au domiciliul, reşedinţa ori locuiesc efectiv solicitanţii;*

*b) pentru beneficiile prevăzute la lit. a) - d) şi g), la autorităţile administraţiei publice locale în a căror rază teritorială îşi au domiciliul, reşedinţa ori locuiesc efectiv solicitanţii.*

*(4) Depunerea prin poşta electronică a cererilor, declaraţiilor\*\*\*) şi documentelor doveditoare este opţională şi se realizează în condiţiile în care agenţiile teritoriale ori autorităţile administraţiei publice locale au dezvoltate sisteme de primire electronică, cu respectarea prevederilor Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor).*

*(5) Începând cu data prezentei ordonanţe de urgenţă, pe perioada de aplicabilitate a Decretului nr. 195/2020 privind instituirea stării de urgenţă pe teritoriul României, decizia de acordare/respingere/încetare/suspendare a dreptului de asistenţă socială pentru oricare din beneficiile sociale prevăzute la alin. (2) se poate transmite beneficiarului în format letric sau prin poşta electronică de către agenţia teritorială emitentă."*

**#CIN**

***\*) 1.*** *Conform art. 1 alin. (3) din Ordonanţa de urgenţă a Guvernului nr. 70/2020 (****#M24****), prevederile art. III din Ordonanţa de urgenţă a Guvernului nr. 30/2020 (****#M19****), privind utilizarea poştei electronice ca unul din mijloacele de comunicare pentru solicitarea şi acordarea drepturilor de asistenţă socială, de asigurări sociale de stat şi de şomaj, se aplică, în continuare şi după încetarea stării de urgenţă, pentru o perioadă de 30 de zile.*

***2.*** *A se vedea şi art. 24 din Legea nr. 55/2020 (****#M25****), articol reprodus în nota 13 de la sfârşitul textului actualizat.*

***\*\*)*** *Ordonanţa de urgenţă a Guvernului nr. 70/2011 a fost abrogată. A se vedea Legea nr. 226/2021.*

***\*\*\*)*** *În Monitorul Oficial al României, Partea I, nr. 231 din 21 martie 2020, cuvântul "declaraţiilor" era indicat, în mod eronat, ca fiind "declaraţilor".*

**#CIN**

***9.*** *Reproducem mai jos prevederile art. VI din Ordonanţa de urgenţă a Guvernului nr. 32/2020 (****#M20****).*

**#M20**

*"ART. VI\*)*

*(1) În vederea aplicării art. II din Ordonanţa de urgenţă a Guvernului nr. 30/2020 pentru plata stimulentului de inserţie prevăzut la art. 7 din Ordonanţa de urgenţă a Guvernului nr. 111/2010 privind concediul şi indemnizaţia lunară pentru creşterea copiilor, aprobată cu modificări prin Legea nr. 132/2011, cu modificările şi completările ulterioare, precum şi pentru plata indemnizaţiei prevăzute de art. 32 alin. (5) din Ordonanţa de urgenţă a Guvernului nr. 111/2010, aprobată cu modificări prin Legea nr. 132/2011, cu modificările şi completările ulterioare, persoanele îndreptăţite transmit agenţiei pentru plăţi şi inspecţie socială judeţene, respectiv a municipiului Bucureşti în a căror rază teritorială îşi au domiciliul sau reşedinţa, prin poşta electronică, documentele doveditoare, după cum urmează:*

*a) pentru persoanele aflate în plata drepturilor, copia documentului care atestă că se află în una dintre situaţiile prevăzute la art. II alin. (1) din Ordonanţa de urgenţă a Guvernului nr. 30/2020;*

*b) pentru persoanele care urmează să solicite drepturile, documentele doveditoare prevăzute de art. 13 din Ordonanţa de urgenţă a Guvernului nr. 111/2010, aprobată cu modificări prin Legea nr. 132/2011, cu modificările şi completările ulterioare, precum şi copia documentului care atestă că se află în una dintre situaţiile prevăzute la art. II alin. (1) din Ordonanţa de urgenţă a Guvernului nr. 30/2020.*

*(2) Documentul care atestă că se află în una sau mai multe dintre situaţiile prevăzute la art. II alin. (1) din Ordonanţa de urgenţă nr. 30/2020 poate fi, după caz, certificatul medical sau adeverinţa de la angajator.*

*(3) Pentru situaţiile prevăzute la art. II alin. (1) lit. c) şi d) din Ordonanţa de urgenţă a Guvernului nr. 30/2020, documentul doveditor poate fi adeverinţa eliberată de angajator sau declaraţia pe propria răspundere a persoanei că se află în una dintre aceste situaţii. În cazul în care persoana depune declaraţia pe propria răspundere, agenţia pentru plăţi şi inspecţie socială judeţeană, respectiv a municipiului Bucureşti verifică în registrul general de evidenţă a salariaţilor veridicitatea celor declarate.*

*(4) Pentru persoanele beneficiare ale indemnizaţiei pentru creşterea copiilor prevăzute de art. 2 din Ordonanţa de urgenţă a Guvernului nr. 111/2010, aprobată cu modificări prin Legea nr. 132/2011, cu modificările şi completările ulterioare, care se află în plata indemnizaţiei pentru creşterea copilului la data instituirii stării de urgenţă, plata acestei indemnizaţii se asigură pe toată durata instituirii stării de urgenţă şi în situaţia în care copilul a împlinit vârsta de 2 ani, respectiv 3 ani în cazul copilului cu handicap sau urmează să împlinească vârsta prevăzută de lege, în această perioadă.*

*(5) Persoanele prevăzute la alin. (1) lit. b) pot opta între acordarea stimulentului de inserţie sau reîntoarcerea în concediul pentru creşterea copiilor şi acordarea indemnizaţiei aferente acestuia.*

*(6) În situaţia prevăzută la alin. (5) persoana îndreptăţită transmite, prin poşta electronică, la agenţia pentru plăţi şi inspecţie socială judeţeană, respectiv a municipiului Bucureşti numai cererea prevăzută la art. 13 alin. (2) din Ordonanţa de urgenţă a Guvernului nr. 111/2010, aprobată cu modificări prin Legea nr. 132/2011, cu modificările şi completările ulterioare.*

*(7) Pentru persoanele prevăzute la alin. (4) şi (5), prin excepţie de la prevederile art. 7 alin. (2) din Ordonanţa de urgenţă a Guvernului nr. 111/2010, aprobată cu modificări prin Legea nr. 132/2011, cu modificările şi completările ulterioare, acordarea stimulentului de inserţie se face de la data depunerii cererii, dacă acestea realizează venituri supuse impozitului pe venit, până la împlinirea de către copil a vârstei de 3 ani, respectiv 4 ani, în cazul copilului cu handicap."*

**#CIN**

***\*)*** *A se vedea şi:*

*- art. 1 alin. (2) şi (3) din Ordonanţa de urgenţă a Guvernului nr. 55/2020 (****#M22****), alineate reproduse în nota 10 de la sfârşitul textului actualizat;*

*- art. 5 din Ordonanţa de urgenţă a Guvernului nr. 70/2020 (****#M24****), articol reprodus în nota 12 de la sfârşitul textului actualizat.*

**#CIN**

***10.*** *Reproducem mai jos prevederile art. 1 alin. (2) şi (3) din Ordonanţa de urgenţă a Guvernului nr. 55/2020 (****#M22****).*

**#M22**

*"(2) Ajutorul de deces se acordă şi în cazul decesului, pe perioada instituirii stării de urgenţă instituite prin Decretul nr. 195/2020 privind instituirea stării de urgenţă pe teritoriul României şi prelungite prin Decretul nr. 240/2020 privind prelungirea stării de urgenţă pe teritoriul României, persoanei aflate în concediu pentru creşterea copilului până la împlinirea vârstei de 2 ani, respectiv până la 7 ani în cazul copilului cu handicap, acordat în baza Ordonanţei de urgenţă a Guvernului nr. 111/2010 privind concediul şi indemnizaţia lunară pentru creşterea copiilor, aprobată cu modificări prin Legea nr. 132/2011, cu modificările şi completările ulterioare, precum şi în condiţiile art. VI alin. (4) şi (5) din Ordonanţa de urgenţă a Guvernului nr. 32/2020 privind modificarea şi completarea Ordonanţei de urgenţă a Guvernului nr. 30/2020 pentru modificarea şi completarea unor acte normative, precum şi pentru stabilirea unor măsuri în domeniul protecţiei sociale în contextul situaţiei epidemiologice determinate de răspândirea coronavirusului SARS-CoV-2 şi pentru stabilirea unor măsuri suplimentare de protecţie socială, cu modificările şi completările ulterioare, sau al unui membru de familie al acesteia, aşa cum este definit în art. 126 alin. (2) din Legea nr. 263/2010, cu modificările şi completările ulterioare, dacă, anterior intrării în concediu, persoana în cauză era asigurată obligatoriu şi raportul de muncă cu entitatea angajatoare a fost suspendat.*

*(3) În vederea stabilirii pensiilor de urmaş şi acordării ajutorului de deces, ca urmare a deceselor înregistrate în perioada stării de urgenţă, serviciile publice comunitare locale de evidenţă a persoanelor sau ofiţerul de stare civilă din cadrul serviciilor publice comunitare locale de evidenţă a persoanelor sau primăriilor unităţilor administrativ-teritoriale unde nu funcţionează astfel de servicii sunt obligate ca, în ziua înregistrării actului de deces, să transmită casei teritoriale de pensii competente, în funcţie de domiciliul persoanei decedate, extras pentru uz oficial de pe actul de deces prin poşta electronică. Această obligaţie încetează la 30 de zile de la data încetării stării de urgenţă."*

**#CIN**

***11.*** *Reproducem mai jos prevederile art. 1 alin. (1) şi (3) din Ordonanţa de urgenţă a Guvernului nr. 59/2020 (****#M23****).*

**#M23**

*"(1) Pentru persoanele care, la data instituirii stării de urgenţă, sunt beneficiare ale concediului şi indemnizaţiei pentru îngrijirea copilului cu dizabilităţi până la vârsta de 7 ani prevăzut la art. 31 alin. (1) şi (2) din Ordonanţa de urgenţă a Guvernului nr. 111/2010 privind concediul şi indemnizaţia lunară pentru creşterea copiilor, aprobată cu modificări prin Legea nr. 132/2011, cu modificările şi completările ulterioare, drepturile aferente acestui concediu se continuă pe toată durata stării de urgenţă, instituită prin Decretul nr. 195/2020 privind instituirea stării de urgenţă pe teritoriul României şi prelungită prin Decretul nr. 240/2020 privind prelungirea stării de urgenţă pe teritoriul României, şi în situaţia în care copilul a împlinit sau urmează să împlinească vârsta de 7 ani în această perioadă.*

*[...]*

*(3) Drepturile prevăzute la alin. (1) şi (2) se suportă din bugetul de stat alocat Ministerului Muncii şi Protecţiei Sociale, prin Agenţia Naţională pentru Plăţi şi Inspecţie Socială şi agenţiile pentru plăţi şi inspecţie socială judeţene, respectiv a municipiului Bucureşti."*

**#CIN**

***12.*** *Reproducem mai jos prevederile art. 5 din Ordonanţa de urgenţă a Guvernului nr. 70/2020 (****#M24****).*

**#M24**

*"ART. 5*

*(1) Pentru persoanele care la data intrării în vigoare a prezentei ordonanţe de urgenţă se află în concediu şi plata indemnizaţiei pentru creşterea copiilor prevăzută de art. 2 şi a indemnizaţiei pentru îngrijirea copilului cu handicap prevăzute de art. 31 din Ordonanţa de urgenţă a Guvernului nr. 111/2010 privind concediul şi indemnizaţia lunară pentru creşterea copiilor, aprobată cu modificări prin Legea nr. 132/2011, cu modificările şi completările ulterioare, sau în concediu şi plata indemnizaţiei de acomodare pentru copiii încredinţaţi în vederea adopţiei, prevăzută de art. 50 din Legea nr. 273/2004 privind procedura adopţiei, republicată, cu modificările şi completările ulterioare, inclusiv în prelungirea prevăzută de Ordonanţa de urgenţă a Guvernului nr. 32/2020, cu modificările şi completările ulterioare, şi de Ordonanţa de urgenţă a Guvernului nr. 59/2020 pentru stabilirea unor măsuri suplimentare în domeniul protecţiei sociale în contextul situaţiei epidemiologice determinate de răspândirea coronavirusului SARS-CoV-2, se prelungeşte acordarea drepturilor până la data de 31 mai 2020.*

*(2) Pentru persoanele prevăzute la alin. (1) care la data la data intrării în vigoare a prezentei ordonanţe de urgenţă se află în concediu şi plata indemnizaţiei pentru creşterea copiilor prevăzută de art. 2 din Ordonanţa de urgenţă a Guvernului nr. 111/2010, aprobată cu modificări prin Legea nr. 132/2011, cu modificările şi completările ulterioare, inclusiv în baza Ordonanţei de urgenţă a Guvernului nr. 32/2020, cu modificările şi completările ulterioare, prin excepţie de la prevederile art. 7 alin. (2) din Ordonanţa de urgenţă a Guvernului nr. 111/2010, aprobată cu modificări prin Legea nr. 132/2011, cu modificările şi completările ulterioare, acordarea stimulentului de inserţie se face de la data depunerii cererii, dacă acestea realizează venituri supuse impozitului pe venit, până la împlinirea de către copil a vârstei de 3 ani, respectiv 4 ani, în cazul copilului cu handicap.*

*(3) Pentru persoanele prevăzute la alin. (1) care la data la data intrării în vigoare a prezentei ordonanţe de urgenţă se află în concediu şi plata indemnizaţiei pentru creşterea copiilor prevăzută de art. 2 din Ordonanţa de urgenţă a Guvernului nr. 111/2010, aprobată cu modificări prin Legea nr. 132/2011, cu modificările şi completările ulterioare, inclusiv în baza Ordonanţei de urgenţă a Guvernului nr. 32/2020, cu modificările şi completările ulterioare, prevederile art. 11 din Ordonanţa de urgenţă a Guvernului nr. 111/2010, aprobată cu modificări prin Legea nr. 132/2011, cu modificările şi completările ulterioare, nu se aplică în cazul în care între data de 31 mai 2020 şi data la care copilului împlineşte 2 ani, respectiv 3 ani, în cazul copilului cu dizabilitate sunt mai puţin de 3 luni. În această situaţie se aplică prevederile alin. (2)."*

**#CIN**

***13.*** *Reproducem mai jos prevederile art. 24 din Legea nr. 55/2020 (****#M25****).*

**#M25**

*"ART. 24\*)*

*Prevederile Ordonanţei de urgenţă a Guvernului nr. 30/2020 pentru modificarea şi completarea unor acte normative, precum şi pentru stabilirea unor măsuri în domeniul protecţiei sociale în contextul situaţiei epidemiologice determinate de răspândirea coronavirusului SARS-CoV-2, cu modificările şi completările ulterioare, inclusiv ale actelor normative care o modifică şi/sau o completează ori care cuprind dispoziţii care privesc aplicarea prevederilor sale, se aplică în continuare, fără întrerupere, de la data încetării stării de urgenţă instituite prin decret, potrivit art. 93 alin. (1) din Constituţia României, republicată, pentru toate domeniile de activitate în care se menţin restricţii, până la ridicarea acestora, dar nu mai târziu de data de 31 decembrie 2020\*\*)."*

**#CIN**

***\*)*** *Derogări de la prevederile art. 24 din Legea nr. 55/2020 (****#M25****) au fost acordate prin:*

*- articolul unic alin. (1) din Ordonanţa de urgenţă a Guvernului nr. 120/2020 privind instituirea unor măsuri de sprijin destinate salariaţilor şi angajatorilor în contextul situaţiei epidemiologice determinate de răspândirea coronavirusului SARS-CoV-2.*

***\*\*)*** *A se vedea şi:*

*- Ordonanţa de urgenţă a Guvernului nr. 211/2020 privind prelungirea aplicării unor măsuri de protecţie socială adoptate în contextul răspândirii coronavirusului SARS-CoV-2, precum şi pentru modificarea Ordonanţei de urgenţă a Guvernului nr. 132/2020 privind măsuri de sprijin destinate salariaţilor şi angajatorilor în contextul situaţiei epidemiologice determinate de răspândirea coronavirusului SARS-CoV-2, precum şi pentru stimularea creşterii ocupării forţei de muncă;*

*- Ordonanţa de urgenţă a Guvernului nr. 220/2020 privind aplicarea unor măsuri de protecţie socială după 1 ianuarie 2021 în contextul răspândirii coronavirusului SARS-CoV-2, precum şi pentru modificarea unor acte normative.*

**#CIN**

***14.*** *Reproducem mai jos prevederile art. 3 şi art. 4 din Ordonanţa de urgenţă a Guvernului nr. 97/2020 (****#M27****).*

**#M27**

*"ART. 3*

*Începând cu data intrării în vigoare a prezentei ordonanţe de urgenţă, ajutorul de deces prevăzut de Legea nr. 263/2010 privind sistemul public de pensii, cu modificările şi completările ulterioare, se acordă şi în cazul persoanei decedate care se află în concediu pentru creşterea copilului până la împlinirea vârstei de 2 ani, respectiv până la 7 ani în cazul copilului cu handicap, acordat în baza Ordonanţei de urgenţă a Guvernului nr. 111/2010 privind concediul şi indemnizaţia lunară pentru creşterea copiilor, aprobată cu modificări prin Legea nr. 132/2011, cu modificările şi completările ulterioare, dacă, anterior suspendării raportului de muncă sau de serviciu pentru acordarea acestui concediu, persoana era asigurată obligatoriu. Ajutorul de deces se acordă şi în cazul decesului unui membru de familie al persoanei aflate în concediul pentru creşterea copilului, astfel cum este definit la art. 126 alin. (2) din Legea nr. 263/2010, cu modificările şi completările ulterioare."*

**#M27**

*"ART. 4*

*(1) Persoanele care, după data de 13 iunie 2020, se află într-o situaţie de imposibilitate a realizării de venituri supuse impozitului, activitatea acestora desfăşurându-se în domeniile de activitate în care se menţin restricţii potrivit actelor emise de autorităţile competente, beneficiază în continuare de drepturile prevăzute de art. 2, 7, 31 şi art. 32 alin. (5) din Ordonanţa de urgenţă a Guvernului nr. 111/2010, aprobată cu modificări prin Legea nr. 132/2011, cu modificările şi completările ulterioare, respectiv de art. 50 din Legea nr. 273/2004 privind procedura adopţiei, republicată, cu modificările şi completările ulterioare, până la ridicarea restricţiilor, dar nu mai târziu de 31 decembrie 2020.*

*(2) Pentru a beneficia de prevederile alin. (1), persoana îndreptăţită transmite prin poşta electronică la agenţiile pentru plăţi şi inspecţie socială judeţene, respectiv a municipiului Bucureşti o cerere prin care solicită acordarea în continuare a dreptului, însoţită de o adeverinţă eliberată de angajator prin care se certifică faptul că persoana îşi desfăşoară activitatea într-un domeniu în care se menţin restricţii de activitate. În cazul prelungirii indemnizaţiei de concediu, persoana îndreptăţită va depune şi acordul scris al angajatorului pentru prelungirea perioadei de concediu.*

*(3) În situaţia în care persoana prevăzută la alin. (1) realizează venituri din activităţi independente, din drepturi de proprietate intelectuală şi din activităţi agricole, silvicultură şi piscicultură, definite la art. 67, 70 şi 103 din Legea nr. 227/2015 privind Codul fiscal, cu modificările şi completările ulterioare, aflându-se în domenii restricţionate prin decizii ale autorităţilor, cererea acesteia va fi însoţită de o declaraţie pe propria răspundere care atestă că îşi desfăşoară activitatea într-un domeniu în care se menţin restricţii de activitate.*

*(4) Prin derogare de la prevederile art. 7 alin. (2) din Ordonanţa de urgenţă a Guvernului nr. 111/2010, aprobată cu modificări prin Legea nr. 132/2011, cu modificările şi completările ulterioare, persoanele prevăzute la alin. (1) beneficiază de stimulentul de inserţie, până la ridicarea restricţiilor, şi în situaţia în care copilul, în această perioadă, a împlinit vârsta de 3 ani sau 4 ani în cazul copilului cu dizabilitate.*

*(5) În cazul în care persoanele prevăzute la alin. (1), beneficiare ale stimulentului de inserţie prevăzut la art. 7 din Ordonanţa de urgenţă a Guvernului nr. 111/2010, aprobată cu modificări prin Legea nr. 132/2011, cu modificările şi completările ulterioare, inclusiv cu prelungirea prevăzută de art. II din Ordonanţa de urgenţă a Guvernului nr. 30/2020 pentru modificarea şi completarea unor acte normative, precum şi pentru stabilirea unor măsuri în domeniul protecţiei sociale în contextul situaţiei epidemiologice determinate de răspândirea coronavirusului SARS-CoV-2, aprobată cu modificări şi completări prin Legea nr. 59/2020, îşi reiau activitatea şi realizează venituri supuse impozitului pe venit, în condiţiile legii, atunci stimulentul de inserţie se acordă, pe bază de cerere, de la data realizării veniturilor şi până la împlinirea de către copil a vârstei de 3 ani sau 4 ani, în cazul copilului cu dizabilitate.*

*(6) Prin derogare de la termenul prevăzut la art. 7 alin. (2) din Ordonanţa de urgenţă a Guvernului nr. 111/2010, aprobată cu modificări prin Legea nr. 132/2011, cu modificările şi completările ulterioare, pentru persoanele prevăzute la alin. (1), beneficiare ale indemnizaţiei pentru creşterea copilului, prevăzută la art. 2 din respectiva ordonanţă de urgenţă, acordarea stimulentului de inserţie se face de la data depunerii cererii, dacă acestea realizează venituri supuse impozitului pe venit, până la împlinirea de către copil a vârstei de 3 ani, respectiv 4 ani în cazul copilului cu dizabilitate.*

*(7) Începând cu data intrării în vigoare a prezentei ordonanţe de urgenţă şi până la data de 31 decembrie 2020, persoanelor prevăzute la alin. (1) beneficiare ale indemnizaţiei pentru creşterea copiilor, prevăzută de art. 2 din Ordonanţa de urgenţă a Guvernului nr. 111/2010, aprobată cu modificări prin Legea nr. 132/2011, cu modificările şi completările ulterioare, nu li se aplică prevederile art. 11 din respectiva ordonanţă de urgenţă."*

**#CIN**

***15.*** *Reproducem mai jos prevederile art. II - IV din Ordonanţa de urgenţă a Guvernului nr. 26/2021 (****#M28****).*

**#M28**

*"ART. II*

*În termen de 60 de zile de la publicarea în Monitorul Oficial al României, Partea I, a prezentei ordonanţe de urgenţă, Normele metodologice de aplicare a prevederilor Ordonanţei de urgenţă a Guvernului nr. 111/2010 privind concediul şi indemnizaţia lunară pentru creşterea copiilor, aprobate prin Hotărârea Guvernului nr. 52/2011, cu modificările şi completările ulterioare, se modifică în mod corespunzător prin hotărâre a Guvernului\*)."*

**#CIN**

***\*)*** *A se vedea Hotărârea Guvernului nr. 536/2021 pentru modificarea şi completarea Normelor metodologice de aplicare a prevederilor Ordonanţei de urgenţă a Guvernului nr. 111/2010 privind concediul şi indemnizaţia lunară pentru creşterea copiilor, aprobate prin Hotărârea Guvernului nr. 52/2011.*

**#M28**

*"ART. III*

*Prevederile art. I intră în vigoare odată cu intrarea în vigoare a hotărârii Guvernului\*) prevăzute la art. II."*

**#CIN**

***\*)*** *La data de 17 mai 2021 a intrat în vigoare Hotărârea Guvernului nr. 536/2021 pentru modificarea şi completarea Normelor metodologice de aplicare a prevederilor Ordonanţei de urgenţă a Guvernului nr. 111/2010 privind concediul şi indemnizaţia lunară pentru creşterea copiilor, aprobate prin Hotărârea Guvernului nr. 52/2011.*

**#M28**

*"ART. IV*

*(1) Prevederile art. 7 alin. (2) din Ordonanţa de urgenţă a Guvernului nr. 111/2010 privind concediul şi indemnizaţia lunară pentru creşterea copiilor, aprobată prin Legea nr. 132/2011, cu modificările şi completările ulterioare, precum şi cu modificările şi completările aduse prin prezenta ordonanţă de urgenţă, se aplică şi persoanelor care îndeplinesc cumulativ următoarele condiţii:*

*a) au beneficiat de concediu şi indemnizaţie pentru creşterea copiilor şi/sau de stimulentul de inserţie;*

*b) realizează venituri supuse impozitului din salarii şi asimilate salariilor, venituri din activităţi independente, venituri din drepturi de proprietate intelectuală, venituri din activităţi agricole, silvicultură şi piscicultură, supuse impozitului pe venit potrivit prevederilor Legii nr. 227/2015 privind Codul fiscal, cu modificările şi completările ulterioare;*

*c) copiii nu au împlinit vârsta de 3 ani, respectiv 4 ani în cazul copilului cu dizabilităţi.*

*(2) În vederea acordării stimulentului de inserţie potrivit alin. (1) de la data intrării în vigoare a prevederilor art. I din prezenta ordonanţă de urgenţă, persoanele depun o nouă cerere în termen de 30 de zile lucrătoare de la această dată.*

*(3) În situaţia în care se depăşeşte termenul prevăzut la alin. (2), stimulentul de inserţie se acordă de la data depunerii cererii."*

**#CIN**

***16.*** *Reproducem mai jos prevederile art. 8 din Ordonanţa de urgenţă a Guvernului nr. 2/2022 (****#M30****).*

**#M30**

*"ART. 8*

*Perioada în care se acordă indemnizaţia prevăzută la art. 1 alin. (1) şi art. 6 alin. (1) şi (2) se consideră perioadă asimilată în sensul art. 2 alin. (5) din Ordonanţa de urgenţă a Guvernului nr. 111/2010 privind concediul şi indemnizaţia lunară pentru creşterea copiilor, aprobată cu modificări prin Legea nr. 132/2011, cu modificările şi completările ulterioare."*

**#CIN**

***17.*** *Reproducem mai jos prevederile art. 5 alin. (8) din Ordonanţa de urgenţă a Guvernului nr. 36/2022 (****#M31****).*

**#M31**

*"(8) Perioada în care se acordă indemnizaţia prevăzută la art. 1 se consideră perioadă asimilată în sensul art. 2 alin. (5) din Ordonanţa de urgenţă a Guvernului nr. 111/2010 privind concediul şi indemnizaţia lunară pentru creşterea copiilor, aprobată cu modificări prin Legea nr. 132/2011, cu modificările şi completările ulterioare."*

**#CIN**

***D.*** *Dispoziţiile prin care au fost acordate derogări sau excepţii de la prevederile Ordonanţei de urgenţă a Guvernului nr. 111/2010 sunt reproduse mai jos.*

***D.1.*** *Art. 37 din anexa nr. 1 la Decretul Preşedintelui României nr. 195/2020 privind instituirea stării de urgenţă pe teritoriul României (****#M18****):*

**#M18**

*"ART. 37*

*Prin excepţie de la prevederile Ordonanţei de urgenţă a Guvernului nr. 111/2010 privind concediul şi indemnizaţia lunară pentru creşterea copiilor, persoana îndreptăţită îşi păstrează stimulentul de inserţie în situaţia pierderii locului de muncă ca urmare a efectelor epidemiei COVID-19."*

**#CIN**

***D.2.*** *Art. 55 din anexa nr. 1 la Decretul Preşedintelui României nr. 240/2020 privind prelungirea stării de urgenţă pe teritoriul României (****#M21****):*

**#M21**

*"ART. 55*

*Prin excepţie de la prevederile Ordonanţei de urgenţă a Guvernului nr. 111/2010 privind concediul şi indemnizaţia lunară pentru creşterea copiilor, persoana îndreptăţită îşi păstrează stimulentul de inserţie în situaţia pierderii locului de muncă ca urmare a efectelor epidemiei COVID-19."*

**#B**

---------------