ORDIN Nr. 5303/2022 din 31 august 2022

privind acordarea autorizaţiei de funcţionare provizorie Asociaţiei "Monteso" din municipiul Baia Mare, judeţul Maramureş, pentru unitatea de învăţământ preuniversitar particular Şcoala Gimnazială Internaţională Baia Mare din municipiul Baia Mare, judeţul Maramureş

EMITENT: MINISTERUL EDUCAŢIEI

PUBLICAT ÎN: MONITORUL OFICIAL NR. 1005 din 18 octombrie 2022

Având în vedere prevederile art. 24 alin. (3) lit. c) şi d) din Ordonanţa de urgenţă a Guvernului nr. 75/2005 privind asigurarea calităţii educaţiei, aprobată cu modificări prin Legea nr. 87/2006, cu modificările şi completările ulterioare,

luând în considerare dispoziţiile Hotărârii Guvernului nr. 993/2020 privind aprobarea Metodologiei de evaluare instituţională în vederea autorizării, acreditării şi evaluării periodice a organizaţiilor furnizoare de educaţie, cu modificările şi completările ulterioare,

având în vedere prevederile Hotărârii Guvernului nr. 994/2020 privind aprobarea standardelor de autorizare de funcţionare provizorie şi a standardelor de acreditare şi de evaluare externă periodică în învăţământul preuniversitar, cu modificările ulterioare,

având în vedere prevederile art. 11 lit. a), respectiv ale art. 15 lit. e) din anexa nr. 1 la Hotărârea Guvernului nr. 155/2022 privind aprobarea Regulamentului de organizare şi funcţionare al Agenţiei Române de Asigurare a Calităţii în Învăţământul Preuniversitar,

luând în considerare Hotărârea Consiliului Agenţiei Române de Asigurare a Calităţii în Învăţământul Preuniversitar nr. 7 din 26.07.2022,

având în vedere Referatul de aprobare nr. 5.636 din 12.08.2022 privind acordarea autorizaţiei de funcţionare provizorie Asociaţiei "Monteso" din municipiul Baia Mare, judeţul Maramureş, pentru unitatea de învăţământ preuniversitar particular Şcoala Gimnazială Internaţională Baia Mare din municipiul Baia Mare, judeţul Maramureş,

în temeiul art. 13 alin. (3) din Hotărârea Guvernului nr. 369/2021 privind organizarea şi funcţionarea Ministerului Educaţiei, cu modificările şi completările ulterioare,

**ministrul educaţiei** emite prezentul ordin.

ART. 1

(1) Se acordă autorizaţia de funcţionare provizorie Asociaţiei "Monteso" din municipiul Baia Mare, judeţul Maramureş, pentru unitatea de învăţământ preuniversitar particular Şcoala Gimnazială Internaţională Baia Mare, cu sediul în Str. Şcolii nr. 8, municipiul Baia Mare, judeţul Maramureş, pentru nivelul de învăţământ "liceal" (nivel 4 - conform Hotărârii Guvernului nr. 918/2013 privind aprobarea Cadrului naţional al calificărilor, cu modificările şi completările ulterioare), filiera "teoretică", profilul "real", specializarea "ştiinţe ale naturii", profilul "umanist", specializarea "ştiinţe sociale" şi specializarea "filologie", limba de predare "română", forma de învăţământ "cu frecvenţă" (zi), începând cu anul şcolar 2022 - 2023, conform anexei care face parte integrantă din prezentul ordin.

(2) În baza dispoziţiilor alin. (1), denumirea unităţii de învăţământ particular devine Liceul Internaţional Baia Mare.

ART. 2

Autorizaţia de funcţionare provizorie conferă Asociaţiei "Monteso" din municipiul Baia Mare, judeţul Maramureş, calitatea de furnizor de educaţie, respectiv dreptul de organizare şi desfăşurare a procesului de învăţământ, pentru unitatea de învăţământ preuniversitar particular Liceul Internaţional Baia Mare din municipiul Baia Mare, judeţul Maramureş, pentru nivelul de învăţământ "liceal", menţionate la art. 1.

ART. 3

(1) Unitatea de învăţământ preuniversitar particular Liceul Internaţional Baia Mare din municipiul Baia Mare, judeţul Maramureş, are următoarele obligaţii:

a) de a angaja personal didactic de conducere şi de predare, cu respectarea prevederilor Legii educaţiei naţionale nr. 1/2011, cu modificările şi completările ulterioare, precum şi a tuturor celorlalte reglementări legale în vigoare;

b) de a solicita acreditarea în termen de maximum trei ani de la absolvirea primei promoţii, conform prevederilor legale în vigoare, pentru nivelul de învăţământ "liceal", sub sancţiunea ridicării autorizaţiei de funcţionare provizorie;

c) de a întocmi şi înainta Agenţiei Române de Asigurare a Calităţii în Învăţământul Preuniversitar raportul anual de evaluare internă a calităţii, până cel mai târziu la data de 15 octombrie a fiecărui an (https://calitatearacip.eu).

(2) Proprietarul imobilului de la adresa menţionată, în care se desfăşoară activităţile de învăţământ, are obligaţia de a asigura condiţiile de funcţionare, inclusiv obţinerea şi menţinerea autorizaţiei sanitare de funcţionare şi a autorizaţiei de securitate la incendiu.

(3) Agenţia Română de Asigurare a Calităţii în Învăţământul Preuniversitar, în colaborare cu Inspectoratul Şcolar Judeţean Maramureş, va monitoriza punerea în aplicare a prevederilor prezentului articol.

ART. 4

Unitatea de învăţământ preuniversitar particular Liceul Internaţional Baia Mare din municipiul Baia Mare, judeţul Maramureş, este monitorizată şi controlată periodic de Agenţia Română de Asigurare a Calităţii în Învăţământul Preuniversitar şi de Inspectoratul Şcolar Judeţean Maramureş, în vederea verificării respectării standardelor care au stat la baza acordării autorizaţiei de funcţionare provizorie.

ART. 5

Asociaţia "Monteso" din municipiul Baia Mare, judeţul Maramureş, unitatea de învăţământ preuniversitar particular Liceul Internaţional Baia Mare din municipiul Baia Mare, judeţul Maramureş, Inspectoratul Şcolar Judeţean Maramureş şi Agenţia Română de Asigurare a Calităţii în Învăţământul Preuniversitar duc la îndeplinire prevederile prezentului ordin.

ART. 6

Prezentul ordin se publică în Monitorul Oficial al României, Partea I.

p. Ministrul educaţiei,

**Gigel Paraschiv,**

secretar de stat

Bucureşti, 31 august 2022.

Nr. 5.303.

ANEXĂ

**Judeţul Maramureş**

Hotărârea ARACIP de evaluare/data: 6/24.06.2022

Denumirea persoanei juridice iniţiatoare: Asociaţia "Monteso"

Domeniul pregătirii de bază: -

Limba de predare: Română

Forma de învăţământ: Cu frecvenţă

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|Nr | Denumirea |Adresa |Nivelul de |Domeniul/|Calificarea |

|crt| unităţii de |unităţii de |învăţământ/ |Profilul |profesională/|

| | învăţământ |învăţământ, |Nivelul de | |Specializarea|

| | |tel./fax, |calificare | | |

| | |e-mail | | | |

|\_\_\_|\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_|\_\_\_\_\_\_\_\_\_|\_\_\_\_\_\_\_\_\_\_\_\_\_|

| 1.|Şcoala |Municipiul |Liceal/Nivel|Real |Ştiinţe ale |

| |Gimnazială |Baia Mare, |4 (conform | |naturii |

| |Internaţională|Str. Şcolii |Hotărârii |\_\_\_\_\_\_\_\_\_|\_\_\_\_\_\_\_\_\_\_\_\_\_|

| |Baia Mare |nr. 8, |Guvernului |Umanist |Ştiinţe |

| | |tel./fax: |nr. | |sociale |

| | |0729975905, |918/2013, cu| |\_\_\_\_\_\_\_\_\_\_\_\_\_|

| | |international|modificările| |Filologie |

| | |schoolbm@ |şi | | |

| | |gmail.com |completările| | |

| | | |ulterioare) | | |

| | | |Filiera | | |

| | | |teoretică | | |

| | |\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_|\_\_\_\_\_\_\_\_\_|\_\_\_\_\_\_\_\_\_\_\_\_\_|

| | | Capacitate maximă de şcolarizare: 32 de |

| | | formaţiuni de studiu/2 schimburi (maximum 16 |

| | | formaţiuni de studiu/schimbul 1 şi maximum 16 |

| | | formaţiuni de studiu/schimbul 2) |

|\_\_\_|\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|

---------------