HOTĂRÂRE Nr. 1282/2022 din 19 octombrie 2022

privind aprobarea acordării de stimulente financiare absolvenţilor care au obţinut media 10 la evaluarea naţională pentru absolvenţii clasei a VIII-a, sesiunea 2022, şi la examenul naţional de bacalaureat, sesiunea iunie - iulie 2022

EMITENT: GUVERNUL ROMÂNIEI

PUBLICATĂ ÎN: MONITORUL OFICIAL NR. 1022 din 20 octombrie 2022

În temeiul art. 108 din Constituţia României, republicată, şi al art. 57 alin. (4) din Legea educaţiei naţionale nr. 1/2011, cu modificările şi completările ulterioare,

**Guvernul României** adoptă prezenta hotărâre.

ART. 1

Se aprobă acordarea de stimulente financiare după cum urmează:

a) în valoare de 2.000 de lei fiecărui absolvent al clasei a VIII-a care a obţinut media 10 la evaluarea naţională, sesiunea 2022;

b) în valoare de 5.000 de lei fiecărui absolvent de liceu care a obţinut media 10 la examenul naţional de bacalaureat, sesiunea iunie - iulie 2022.

ART. 2

Sumele necesare acordării stimulentelor financiare prevăzute la art. 1 se alocă din bugetul aprobat pe anul 2022 Ministerului Educaţiei, titlul 57 "Asistenţă socială", cap. 65.01 "Învăţământ".

ART. 3

Lista beneficiarilor stimulentelor financiare prevăzute la art. 1 şi modalitatea de acordare a acestora se aprobă prin ordin al ministrului educaţiei, în termen de 30 de zile de la data intrării în vigoare a prezentei hotărâri de guvern.

PRIM-MINISTRU

**NICOLAE-IONEL CIUCĂ**

Contrasemnează:

Ministrul educaţiei,

**Ligia Deca**

Ministrul finanţelor,

**Adrian Câciu**

Bucureşti, 19 octombrie 2022.

Nr. 1.282.

---------------