ORDIN Nr. 1109/2022 din 25 octombrie 2022

pentru aprobarea formatului standard, a termenelor şi modalităţii de transmitere a datelor privind comisiile paritare şi acordurile colective

*Text în vigoare începând cu data de 27 ianuarie 2023*

*REALIZATOR: COMPANIA DE INFORMATICĂ NEAMŢ*

*Text actualizat prin produsul informatic legislativ LEX EXPERT în baza actelor normative modificatoare, publicate în Monitorul Oficial al României, Partea I, până la 27 ianuarie 2023.*

***Act de bază***

**#B**: *Ordinul preşedintelui Agenţiei Naţionale a Funcţionarilor Publici nr. 1109/2022, publicat în Monitorul Oficial al României, Partea I, nr. 1065 din 3 noiembrie 2022*

***Acte modificatoare***

**#M1**: *Ordinul preşedintelui Agenţiei Naţionale a Funcţionarilor Publici nr. 93/2023\*\**

*Actele normative marcate cu două asteriscuri (\*\*) se referă la derogări de la Ordinul preşedintelui Agenţiei Naţionale a Funcţionarilor Publici nr. 1109/2022 sau conţin modificări/abrogări efectuate asupra acestor derogări.*

*Modificările şi completările efectuate prin actul modificator sunt scrise cu font italic. În faţa fiecărei modificări sau completări este indicat actul normativ care a efectuat modificarea sau completarea respectivă, în forma* ***#M1****.*

**#B**

Având în vedere prevederile art. 487 şi ale art. 488 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare,

în temeiul art. 400 alin. (2) teza a II-a din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, al art. 12 alin. (6) din Hotărârea Guvernului nr. 785/2022 privind organizarea şi funcţionarea Agenţiei Naţionale a Funcţionarilor Publici şi al art. 34 alin. (2) teza a II-a din Hotărârea Guvernului nr. 302/2022 pentru aprobarea normelor privind modul de constituire, organizare şi funcţionare a comisiilor paritare, componenţa, atribuţiile şi procedura de lucru ale acestora, precum şi a normelor privind încheierea şi monitorizarea aplicării acordurilor colective,

**preşedintele Agenţiei Naţionale a Funcţionarilor Publici** emite prezentul ordin.

ART. 1

(1) Prezentul ordin reglementează un cadru unitar privind formatul standard, termenele şi modalitatea de transmitere a datelor privind comisiile paritare şi acordurile colective.

(2) Prevederile prezentului ordin se aplică autorităţilor şi instituţiilor publice în cadrul cărora sunt stabilite funcţiile publice prevăzute la art. 385 din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, cu excepţia celor care beneficiază de statute speciale în condiţiile legii.

ART. 2

(1) Formatul standard de transmitere a datelor privind comisiile paritare şi acordurile colective este o aplicaţie informatică pusă la dispoziţia autorităţilor şi instituţiilor publice de Agenţia Naţională a Funcţionarilor Publici prin intermediul căreia se colectează informaţiile prevăzute în anexa nr. 1.

(2) Termenele şi instrucţiunile privind modalitatea de transmitere a datelor privind comisiile paritare şi acordurile colective sunt prevăzute în anexa nr. 2.

ART. 3

(1) Autorităţile şi instituţiile publice prevăzute la art. 1 alin. (2) au obligaţia de a raporta anual către Agenţia Naţională a Funcţionarilor Publici datele cu privire la comisiile paritare şi acordurile colective, în forma şi conţinutul stabilite prin formatul standard.

(2) Conducătorii autorităţilor şi instituţiilor publice răspund de corectitudinea datelor completate în formatul standard.

(3) În scopul aplicării prevederilor prezentului ordin, conducătorii autorităţilor şi instituţiilor publice desemnează o persoană responsabilă pentru îndeplinirea activităţilor prevăzute la art. 1 şi 2 din anexa nr. 2.

ART. 4

Agenţia Naţională a Funcţionarilor Publici centralizează datele privind comisiile paritare şi acordurile colective transmise de autorităţi şi instituţii publice în condiţiile prevăzute la art. 1 şi 2 din anexa nr. 2 şi le prezintă în raportul privind managementul funcţiei publice şi al funcţionarilor publici.

ART. 5

La data intrării în vigoare a prezentului ordin, Ordinul preşedintelui Agenţiei Naţionale a Funcţionarilor Publici nr. 1.443/2018 pentru aprobarea formatului standard, a termenelor şi modalităţii de transmitere a datelor privind comisiile paritare şi acordurile colective, publicat în Monitorul Oficial al României, Partea I, nr. 516 din 22 iunie 2018, se abrogă.

ART. 6

Anexele nr. 1 şi 2 fac parte integrantă din prezentul ordin.

ART. 7

Prezentul ordin se publică în Monitorul Oficial al României, Partea I.

ANEXA 1

**FORMAT STANDARD**

**de transmitere a datelor referitoare la comisiile paritare şi acordurile colective**

I. Informaţii privind autoritatea sau instituţia publică

1.1. Denumirea autorităţii sau instituţiei publice care transmite datele

1.2. Date de contact ale persoanei responsabile cu transmiterea datelor referitoare la comisiile paritare şi acordurile colective

1.2.1. Numele, prenumele

1.2.2. Funcţia deţinută

1.2.3. Telefon

1.2.4. E-mail

1.3. Perioada la care se referă datele transmise

II. Date generale privind constituirea şi componenţa comisiei paritare

2.1. Informaţii cu privire la constituirea şi funcţionarea comisiei paritare în cadrul autorităţii sau instituţiei publice sau informaţii cu privire la motivul neconstituirii comisiei paritare în cadrul autorităţii sau instituţiei publice

2.2. Informaţii cu privire la modificări ale actului administrativ de constituire a comisiei paritare

2.2.1. Data modificării actului administrativ de constituire a comisiei paritare

2.2.2. Motivul modificării actului administrativ de constituire a comisiei paritare

2.3. Numărul şi nivelul funcţiei publice a fiecărui membru titular al comisiei paritare, conform actului de constituire

2.4. Informaţii cu privire la secretarul desemnat al comisiei paritare

2.5. Informaţii cu privire la secretarul supleant al comisiei paritare

III. Date specifice privind constituirea şi componenţa comisiei paritare

3.1. Informaţii cu privire la modalitatea de desemnare a membrilor comisiei paritare reprezentanţi ai funcţionarilor publici

3.2. Date referitoare la înregistrarea unor contestaţii sau sentinţe judecătoreşti având ca obiect nerespectarea procedurilor de constituire a comisiei paritare

3.3. Informaţii cu privire la instruirea membrilor comisiei paritare şi la domeniul instruirii

IV. Date privind activitatea comisiei paritare în perioada la care se referă datele transmise

4.1. Informaţii cu privire la solicitant şi la numărul de şedinţe ale comisiei paritare organizate şi desfăşurate în perioada la care se referă datele transmise

4.2. Informaţii cu privire la numărul şi tipul avizelor emise de comisia paritară în perioada la care se referă datele transmise

4.3. Informaţii cu privire la obiectul documentelor supuse analizei şi, după caz, al emiterii unui aviz, aflate pe ordinea de zi a fiecărei şedinţe a comisiei paritare

V. Date generale privind încheierea de acorduri colective şi aplicarea prevederilor acestora

5.1. Informaţii cu privire la semnarea şi aplicabilitatea prevederilor unui acord colectiv în cadrul autorităţii sau instituţiei publice

5.1.1. Data semnării acordului colectiv

5.1.2. Perioada pentru care a fost semnat acordul colectiv

5.2. Informaţii cu privire la modificarea clauzelor acordului colectiv

5.3. Informaţii cu privire la tipul şi temeiul prevederilor cuprinse în acordul colectiv

5.4. Informaţii cu privire la modalitatea de desemnare a semnatarilor acordului colectiv din partea funcţionarilor publici

5.5. Date referitoare la înregistrarea unor contestaţii sau sentinţe judecătoreşti având ca obiect constatarea nulităţii acordului colectiv

5.6. Informaţii cu privire la sesizarea unor situaţii de neexecutare a acordului colectiv sau de neîndeplinire a obligaţiilor asumate de către părţile semnatare şi la calitatea părţii care a formulat sesizarea

ANEXA 2

**TERMENELE ŞI INSTRUCŢIUNILE**

**privind modalitatea de transmitere a datelor privind comisiile paritare şi acordurile colective**

ART. 1

Autorităţile şi instituţiile publice transmit Agenţiei Naţionale a Funcţionarilor Publici datele privind comisiile paritare şi acordurile colective, după cum urmează:

a) informaţiile prevăzute în formatul standard, până la data de 1 februarie\*) a fiecărui an;

b) o copie a acordului colectiv, respectiv a actului adiţional la acordul colectiv, în termen de cel mult 10 zile lucrătoare de la data încheierii.

**#CIN**

***\*)*** *Conform art. 1 din Ordinul preşedintelui Agenţiei Naţionale a Funcţionarilor Publici nr. 93/2023 (****#M1****), prin derogare de la prevederile art. 1 lit. a) din anexa nr. 2 la Ordinul preşedintelui Agenţiei Naţionale a Funcţionarilor Publici nr. 1109/2022, autorităţile şi instituţiile publice transmit Agenţiei Naţionale a Funcţionarilor Publici informaţiile cuprinse în formatul standard de transmitere a datelor privind comisiile paritare şi acordurile colective prevăzut în anexa nr. 1 la Ordinul preşedintelui Agenţiei Naţionale a Funcţionarilor Publici nr. 1109/2022, pentru anul 2022, până la data de 1 aprilie 2023.*

**#B**

ART. 2

(1) Completarea şi transmiterea informaţiilor cuprinse în formatul standard prevăzut în anexa nr. 1 la ordin se realizează în format online, prin mijloacele electronice puse la dispoziţie de Agenţia Naţională a Funcţionarilor Publici.

(2) Documentele prevăzute la art. 1 lit. b) se transmit scanate în format PDF, prin intermediul portalului Agenţiei Naţionale a Funcţionarilor Publici.

---------------