ORDIN Nr. 1204/2022 din 9 decembrie 2022

privind recunoaşterea oficială a practicării în România a ramurii de sport "Gimnastică estetică"

EMITENT: MINISTERUL SPORTULUI

PUBLICAT ÎN: MONITORUL OFICIAL NR. 1281 din 30 decembrie 2022

Având în vedere prevederile art. 27 din Regulamentului de punere în aplicare a dispoziţiilor Legii educaţiei fizice şi sportului nr. 69/2000, aprobat prin Hotărârea Guvernului nr. 884/2001,

ca urmare a Raportului Comisiei de analiză şi verificare a cererilor de recunoaştere oficială a practicării unei noi ramuri de sport în România nr. 9.531 din 10.11.2022, cu privire la cererea de recunoaştere oficială a practicării în România a ramurii de sport "Gimnastică estetică",

în temeiul art. 7 alin. (4) din Hotărârea Guvernului nr. 25/2022 privind organizarea şi funcţionarea Ministerului Sportului, cu completările ulterioare,

**ministrul sportului** emite prezentul ordin.

ART. 1

Începând cu data intrării în vigoare a prezentului ordin se recunoaşte oficial practicarea în România a ramurii de sport "Gimnastică estetică".

ART. 2

Prezentul ordin se difuzează prin Direcţia generală pentru sport, astfel:

- Direcţiei tehnologia informaţiei - Registrul sportiv;

- Serviciului resurse umane;

- direcţiilor judeţene de sport, respectiv Direcţiei pentru Sport a Municipiului Bucureşti.

ART. 3

Prezentul ordin se publică în Monitorul Oficial al României, Partea I.

Ministrul sportului,

**Carol-Eduard Novák**

Bucureşti, 9 decembrie 2022.

Nr. 1.204.

---------------