ORDIN Nr. 49/2023 din 19 ianuarie 2023

privind recunoaşterea oficială a practicării în România a ramurii de sport "surfing"

EMITENT: MINISTERUL SPORTULUI

PUBLICAT ÎN: MONITORUL OFICIAL NR. 82 din 31 ianuarie 2023

Având în vedere prevederile art. 27 din Regulamentului de punere în aplicare a dispoziţiilor Legii educaţiei fizice şi sportului nr. 69/2000, aprobat prin Hotărârea Guvernului nr. 884/2001,

ca urmare a:

- Raportului Comisiei de analiză şi verificare a cererilor de recunoaştere oficială a practicării unei noi ramuri de sport în România nr. 9.606 din 14.11.2022 cu privire la cererea de recunoaştere oficială a practicării în România a ramurii de sport "surfing";

- Cererii Asociaţiei "Clubul de Surf" de îndreptare a erorii materiale cu nr. 16.456 din 20.12.2022;

- Notei nr. 146 din 11.01.2023 privind îndreptarea erorii materiale cuprinse în Raportul cu privire la cererea de recunoaştere oficială a practicării în România a ramurii de sport "surf" şi a anulării Ordinului ministrului sportului nr. 1.205/2022\*) de recunoaştere oficială a practicării în România a ramurii de sport "surf",

în temeiul art. 7 alin. (4) din Hotărârea Guvernului nr. 25/2022 privind organizarea şi funcţionarea Ministerului Sportului, cu completările ulterioare,

**ministrul sportului** emite prezentul ordin.

------------

\*) Ordinul ministrului sportului nr. 1.205/2022 nu a fost publicat în Monitorul Oficial al României, Partea I.

ART. 1

Se recunoaşte oficial practicarea în România a ramurii de sport "surfing".

ART. 2

Prezentul ordin se comunică prin Direcţia generală pentru sport, astfel:

- Direcţiei tehnologia informaţiei - Registrul Sportiv;

- Serviciului resurse umane;

- Direcţiilor judeţene de sport, respectiv Direcţia pentru Sport a Municipiului Bucureşti.

ART. 3

Prezentul ordin se publică în Monitorul Oficial al României, Partea I.

Ministrul sportului,

**Novák Carol-Eduard**

Bucureşti, 19 ianuarie 2023.

Nr. 49.

---------------