ORDIN Nr. 3860/2023 din 16 martie 2023

privind aprobarea calendarului sesiunii speciale a examenului de bacalaureat - 2023 pentru absolvenţii de liceu participanţi la loturile olimpice şi la competiţiile sportive şi artistice internaţionale care se desfăşoară în aceeaşi perioadă cu examenul naţional de bacalaureat - 2023 - sesiunea iunie - iulie şi/sau pentru absolvenţii de liceu care susţin examenul de admitere la academii militare din Statele Unite ale Americii

EMITENT: MINISTERUL EDUCAŢIEI

PUBLICAT ÎN: MONITORUL OFICIAL NR. 264 din 30 martie 2023

Având în vedere:

- prevederile art. 77 alin. (1) - (3) şi ale art. 361 alin. (3) lit. c) din Legea educaţiei naţionale nr. 1/2011, cu modificările şi completările ulterioare;

- prevederile art. 1 alin. (1) şi art. 2 alin. (3) din Ordonanţa Guvernului nr. 24/2017 privind formarea iniţială a ofiţerilor în activitate din Ministerul Apărării Naţionale în instituţii de învăţământ superior militar din străinătate, aprobată cu modificări prin Legea nr. 41/2018;

- prevederile art. 2 alin. (1) din Ordinul ministrului educaţiei nr. 5.242/2022 privind organizarea şi desfăşurarea examenului naţional de bacalaureat - 2023;

- dispoziţiile art. 1 alin. (4) din Metodologia de organizare şi desfăşurare a examenului de bacalaureat - 2011, aprobată prin Ordinul ministrului educaţiei, cercetării, tineretului şi sportului nr. 4.799/2010 privind organizarea şi desfăşurarea examenului de bacalaureat - 2011, cu modificările ulterioare;

- prevederile Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor);

- prevederile Ordinului ministrului educaţiei, cercetării, tineretului şi sportului nr. 3.753/2011 privind aprobarea unor măsuri tranzitorii în sistemul naţional de învăţământ, cu modificările ulterioare;

- Referatul de aprobare nr. 216/DGÎP din 16.02.2023 referitor la proiectul de ordin al ministrului educaţiei privind aprobarea calendarului sesiunii speciale a examenului de bacalaureat - 2023 pentru absolvenţii de liceu participanţi la loturile olimpice şi la competiţiile sportive şi artistice internaţionale sau care susţin examenul de admitere la academii militare din Statele Unite ale Americii în aceeaşi perioadă cu examenul naţional de bacalaureat 2023 - sesiunea iunie - iulie,

în temeiul prevederilor art. 13 alin. (3) din Hotărârea Guvernului nr. 369/2021 privind organizarea şi funcţionarea Ministerului Educaţiei, cu modificările şi completările ulterioare,

**ministrul educaţiei** emite prezentul ordin.

ART. 1

Se aprobă calendarul sesiunii speciale a examenului de bacalaureat - 2023 pentru absolvenţii de liceu participanţi la loturile olimpice şi la competiţiile sportive şi artistice internaţionale care se desfăşoară în aceeaşi perioadă cu examenul naţional de bacalaureat - 2023 - sesiunea iunie - iulie şi/sau pentru absolvenţii de liceu care susţin examenul de admitere la academii militare din Statele Unite ale Americii, prevăzut în anexa care face parte integrantă din prezentul ordin.

ART. 2

Comisia judeţeană de bacalaureat a Inspectoratului Şcolar Judeţean Prahova nominalizează unităţile de învăţământ - centru de examen şi centru zonal de evaluare pentru sesiunea specială a examenului de bacalaureat - 2023.

ART. 3

Lista nominală a absolvenţilor participanţi la această sesiune, avizată de directorul general al Direcţiei generale învăţământ preuniversitar, este aprobată de preşedintele Comisiei Naţionale de Bacalaureat - 2023.

ART. 4

(1) Preşedinţii comisiilor de bacalaureat din centrul de examen şi din centrul zonal de evaluare se numesc prin ordin al ministrului educaţiei.

(2) Comisia judeţeană de bacalaureat a Inspectoratului Şcolar Judeţean Prahova stabileşte componenţa comisiilor de bacalaureat de evaluare/echivalare/recunoaştere a nivelurilor de competenţă din cadrul probelor de evaluare a competenţelor lingvistice şi digitale, a comisiilor de bacalaureat din centrul de examen şi din centrul zonal de evaluare.

ART. 5

Sesiunea specială a examenului de bacalaureat - 2023 se desfăşoară în conformitate cu Metodologia de organizare şi desfăşurare a examenului de bacalaureat - 2011, aprobată prin Ordinul ministrului educaţiei, cercetării, tineretului şi sportului nr. 4.799/2010 privind organizarea şi desfăşurarea examenului de bacalaureat - 2011, cu modificările ulterioare, valabilă şi pentru examenul de bacalaureat naţional - 2023, potrivit prevederilor Ordinului ministrului educaţiei nr. 5.242/2022 privind organizarea şi desfăşurarea examenului naţional de bacalaureat - 2023.

ART. 6

Direcţia generală învăţământ preuniversitar, Direcţia generală economică, Centrul Naţional de Politici şi Evaluare în Educaţie, Inspectoratul Şcolar Judeţean Prahova, conducerea unităţilor de învăţământ - centre de bacalaureat pentru sesiunea specială - 2023 duc la îndeplinire prevederile prezentului ordin.

ART. 7

Prezentul ordin se publică în Monitorul Oficial al României, Partea I.

Ministrul educaţiei,

**Ligia Deca**

Bucureşti, 16 martie 2023.

Nr. 3.860.

ANEXĂ

**CALENDARUL**

**sesiunii speciale a examenului de bacalaureat - 2023 pentru absolvenţii de liceu participanţi la loturile olimpice şi la competiţiile sportive şi artistice internaţionale care se desfăşoară în aceeaşi perioadă cu examenul naţional de bacalaureat - 2023 - sesiunea iunie - iulie şi/sau pentru absolvenţii de liceu care susţin examenul de admitere la academii militare din Statele Unite ale Americii**

11 - 12 mai 2023 Înscrierea candidaţilor la sesiunea specială de

examen

15 mai 2023 Limba şi literatura maternă - proba E)b) - proba

scrisă

16 mai 2023 Proba obligatorie a profilului - proba E)c) -

proba scrisă

17 mai 2023 Proba la alegere a profilului şi specializării -

proba E)d) - proba scrisă

18 mai 2023 Limba şi literatura română - proba E)a) - proba

scrisă

19 mai 2023 Evaluarea competenţelor lingvistice de

comunicare orală în limba română - proba A

22 - 23 mai 2023 Evaluarea competenţelor lingvistice într-o limbă

de circulaţie internaţională - proba C

24 mai 2023 Evaluarea competenţelor digitale - proba D

25 mai 2023 Evaluarea competenţelor lingvistice de

comunicare orală în limba maternă - proba B

26 mai 2023 Afişarea rezultatelor până la ora 12.00

Depunerea contestaţiilor (între orele

12.00 - 14.00)

26 - 29 mai 2023 Rezolvarea contestaţiilor

29 mai 2023 Afişarea rezultatelor finale

---------------