LEGE Nr. 120/2023 din 12 mai 2023

pentru instituirea zilei de 30 noiembrie ca Ziua naţională a tezaurului uman viu

EMITENT: PARLAMENTUL ROMÂNIEI

PUBLICATĂ ÎN: MONITORUL OFICIAL NR. 410 din 12 mai 2023

**Parlamentul României** adoptă prezenta lege.

ART. 1

Se instituie ziua de 30 noiembrie ca Ziua naţională a tezaurului uman viu.

ART. 2

(1) Parlamentul, Administraţia Prezidenţială, Guvernul, autorităţile administraţiei publice locale, precum şi instituţiile publice aflate în subordinea sau coordonarea acestora pot organiza sau sprijini logistic şi material, pe tot parcursul anului, manifestările culturale, artistice sau educaţionale dedicate zilei naţionale prevăzute la art. 1.

(2) Autorităţile administraţiei publice centrale şi locale, precum şi instituţiile aflate în subordinea sau coordonarea acestora pot aloca fonduri din bugetele proprii în vederea organizării şi derulării în bune condiţii a manifestărilor prevăzute la alin. (1), în limita alocărilor bugetare aprobate.

Această lege a fost adoptată de Parlamentul României, cu respectarea prevederilor art. 75 şi ale art. 76 alin. (2) din Constituţia României, republicată.

p. PREŞEDINTELE CAMEREI DEPUTAŢILOR,

**CIPRIAN-CONSTANTIN ŞERBAN**

p. PREŞEDINTELE SENATULUI,

**ALINA-ŞTEFANIA GORGHIU**

Bucureşti, 12 mai 2023.

Nr. 120.

---------------