LEGE Nr. 118 din 15 martie 2002

pentru instituirea indemnizaţiei de merit

*Text în vigoare începând cu data de 1 iunie 2012*

*REALIZATOR: COMPANIA DE INFORMATICĂ NEAMŢ*

*Text actualizat prin produsul informatic legislativ LEX EXPERT în baza actelor normative modificatoare, publicate în Monitorul Oficial al României, Partea I, până la 18 mai 2012.*

***Act de bază***

**#B**: *Legea nr. 118/2002*

***Acte modificatoare***

**#M1**: *Legea nr. 493/2002*

**#M2**: *Ordonanţa de urgenţă a Guvernului nr. 69/2003*

**#M3**: *Legea nr. 256/2007*

**#M4**: *Legea nr. 239/2008*

**#M5**: *Legea nr. 118/2010*

**#M6**: *Legea nr. 285/2010*

**#M7**: *Legea nr. 283/2011*

**#M8**: *Ordonanţa de urgenţă a Guvernului nr. 19/2012*

*Modificările şi completările efectuate prin actele normative enumerate mai sus sunt scrise cu font italic. În faţa fiecărei modificări sau completări este indicat actul normativ care a efectuat modificarea sau completarea respectivă, în forma* ***#M1****,* ***#M2*** *etc.*

**#CIN**

***NOTE:***

***1.*** *Prin Hotărârea Guvernului nr. 859/2003 au fost aprobate Normele de aplicare a Legii nr. 118/2002 pentru instituirea indemnizaţiei de merit.*

***2.*** *Reproducem mai jos prevederile art. 14 lit. c) din Legea nr. 118/2010 (****#M5****).*

**#M5**

*"ART. 14*

*De la data intrării în vigoare a prezentei legi se reduc cu 15% următoarele drepturi:*

*[...]*

*c) indemnizaţia prevăzută de Legea nr. 118/2002 pentru instituirea indemnizaţiei de merit, cu modificările şi completările ulterioare;"*

**#CIN**

***3.*** *Conform art. 10 alin. (1) din Legea nr. 285/2010 (****#M6****), începând cu luna ianuarie 2011, drepturile prevăzute la art. 14 din Legea nr. 118/2010 (****#M5****) se majorează cu 15% faţă de cuantumul aflat în plată în luna octombrie 2010.*

***4.*** *Conform art. 8 alin. (1) al art. II din Ordonanţa de urgenţă a Guvernului nr. 80/2010, aprobată cu modificări prin Legea nr. 283/2011 (****#M7****), în anul 2012, cuantumul drepturilor prevăzute la art. 14 din Legea nr. 118/2010 (****#M5****) se menţine la acelaşi nivel cu cel ce se acordă pentru luna decembrie 2011.*

***5.*** *Conform art. 3 alin. (2) din Ordonanţa de urgenţă a Guvernului nr. 19/2012 (****#M8****), începând cu luna iunie 2012, cuantumul drepturilor prevăzute la art. 14 din Legea nr. 118/2010 (****#M5****) se majorează cu 2,3% faţă de cuantumul aflat în plată în luna mai 2012, fără a depăşi nivelul în vigoare în luna iunie 2010.*

**#B**

Parlamentul României adoptă prezenta lege.

ART. 1

Pentru realizări deosebite şi pentru recompensarea unei activităţi de notorietate în domeniul culturii, ştiinţei şi sportului se instituie indemnizaţia de merit.

ART. 2

Indemnizaţia de merit se acordă personalităţilor române de prestigiu ale ştiinţei, culturii şi sportului.

ART. 3

Propunerile pentru acordarea indemnizaţiei de merit se întocmesc anual de către:

a) Academia Română;

b) Ministerul Culturii şi Cultelor;

c) Ministerul Educaţiei şi Cercetării;

d) Ministerul Tineretului şi Sportului

şi se înaintează pentru nominalizare Comisiei naţionale pentru acordarea indemnizaţiei de merit.

**#M2**

ART. 4

*(1) Prin prezenta lege se înfiinţează Comisia naţională pentru acordarea indemnizaţiei de merit, compusă din preşedintele Academiei Române, preşedinţii comisiilor de cultură şi ai comisiilor de muncă de la Senat şi de la Camera Deputaţilor, ministrul culturii şi cultelor, ministrul educaţiei, cercetării şi tineretului, preşedintele Agenţiei Naţionale pentru Sport şi preşedinţii uniunilor de creatori care fac parte din Alianţa Naţională a Uniunilor de Creatori din România.*

**#B**

(2) Regulamentul de funcţionare a Comisiei naţionale pentru acordarea indemnizaţiei de merit, precum şi criteriile de atribuire a indemnizaţiei de merit se stabilesc de către aceasta împreună cu Secretariatul General al Guvernului.

**#M3**

ART. 4^1

*Comisia naţională pentru acordarea indemnizaţiei de merit analizează şi soluţionează propunerile întocmite şi înaintate de către instituţiile prevăzute la art. 3, în termen de 30 de zile de la data depunerii acestora la secretariatul Comisiei naţionale.*

**#M4**

ART. 5\*)

*(1) Cuantumul lunar al indemnizaţiei de merit este egal cu o sumă ce reprezintă de 3 ori valoarea salariului minim brut pe ţară garantat în plată şi este neimpozabil.*

*(2) Numărul total de indemnizaţii de merit este de 1.650.*

**#B**

(3) Numărul de indemnizaţii de merit acordate anual se stabileşte prin legea bugetului de stat.

**#CIN**

***\*)*** *Referitor la cuantumul lunar al indemnizaţiei de merit, a se vedea notele 2 - 5 de la începutul textului actualizat.*

**#B**

ART. 6

Suma necesară pentru achitarea indemnizaţiilor de merit se suportă de la bugetul de stat.

ART. 7

În termen de 45 de zile de la publicarea prezentei legi în Monitorul Oficial al României, Partea I, prin hotărâre a Guvernului se vor aproba normele de aplicare a legii şi regulamentul de funcţionare a Comisiei naţionale pentru acordarea indemnizaţiei de merit.

--------------