ORDIN Nr. 559/2022 din 12 iulie 2022

privind recunoaşterea oficială a practicării în România a ramurii de sport "pole sport - sport la bară"

EMITENT: MINISTERUL SPORTULUI

PUBLICAT ÎN: MONITORUL OFICIAL NR. 760 din 29 iulie 2022

Având în vedere prevederile art. 27 din Regulamentul de punere în aplicare a dispoziţiilor Legii educaţiei fizice şi sportului, aprobat prin Hotărârea Guvernului nr. 884/2001,

ca urmare a Raportului Comisiei de analiză şi verificare a cererilor de recunoaştere oficială a practicării unei noi ramuri de sport în România nr. 18 din 28.06.2022, cu privire la cererea de recunoaştere oficială a practicării în România a ramurii de sport "pole sport - sport la bară",

în temeiul art. 7 alin. (4) din Hotărârea Guvernului nr. 25/2022 privind organizarea şi funcţionarea Ministerului Sportului, cu completările ulterioare,

**ministrul sportului** emite prezentul ordin.

ART. 1

Începând cu data intrării în vigoare a prezentului ordin se recunoaşte oficial practicarea în România a ramurii de sport "pole sport - sport la bară".

ART. 2

Prezentul ordin se difuzează prin Direcţia generală pentru sport, astfel:

- Direcţiei tehnologia informaţiei - registrul sportiv;

- Serviciului resurse umane;

- direcţiilor judeţene de sport, respectiv Direcţia pentru Sport a Municipiului Bucureşti.

ART. 3

Prezentul ordin se publică în Monitorul Oficial al României, Partea I.

Ministrul sportului,

**Novák Carol-Eduard**

Bucureşti, 12 iulie 2022.

Nr. 559.

---------------